text:
খুরুমজরি,
কেন্দ্রগী কেবিনেত্তা লৈরিবা ঐগী মরুপ মপাং পুম্নমক, এম্বাসেদরশিং, হাই কম্মিশনারশিং, মালেম অসিগী মফম পুম্নমক্তা মথৌ তৌরিবা কেন্দ্র অমসুং রাজ্য সরকারগী ওফিসিয়েলশিং, কম্মর্স অমসুং ইন্দস্ত্রীগী চেম্বরশিং অমসুং তোঙান তোঙানবা এক্সপোর্ত কাউন্সিলশিংগী লিদর পুম্নমক, ইকাই খুম্নরবা অমসুং ইকাই খুম্নরবি পুম্নমক! মসি নিংতম্বগী অমৃত মহোৎসবকী মতমনি। মসিগী মতাং অসি লৈবাক অসিনা মনিং-মখা তম্লকপা চহি ৭৫ মপুং ফারকপদা ঐখোয়না নুংঙাইবা ফোংদোকপগী মতম খক্তা নত্তে; মসিনা ভারতকী শাফবা তুম অমগীদমক ময়েক শেংবা বিজন অমসুং রোদমেপ অমা শেমগৎনবগী খুদোংচাবা অমসু ওইরি৷ ঐখোয়গী এক্সপোর্ত এম্বিসনশিং অসিগীদমক নখোয়গী থৌদাং, নখোয়না শরুক য়াবা অমসুং নখোয়গী ইনিসিয়েতিবশিং অসি য়াম্না মরু ওই৷ ঙসি মালেমগী থাক্তা থোক্লিবা পুম্নমক অসি মফম অসিদা তিল্লিবা মীপুং খুদিংমক্না খঙই হায়বসি ঐনা খঙই৷ ফিজিকেল, তেক্নোলোজিকেল অমসুং ফাইনান্সিয়েল কন্নেক্তিবিতীনা মরম ওইদুনা ঙসিদি মালেম অসি নোংম-নোংমগী পিকশিনলক্লে৷ অসিগুম্বা ফিভম অমদা, ঐখোয়গী এক্সপোর্তশিং অসি হেন্না চাওথোক্নবগীদমক মালেম অসি শিনবা-থুংনা অনৌবা পোজিবিলিতীশিং থোক্লক্লি৷ নখোয়না ঐঙোন্দগী হেন্না এক্সপরিয়েন্স লৈ অমসুং অফ-ফত্তা হেন্না খঙই হায়বসি ঐনা খঙই৷ নাকল অনিমক্কী ৱাখল্লোনশিং এক্সচেঞ্জ তৌননবগীদমক খুদোংচাবা ফংলিবা অসিগীদমক অমসুং ঙসিগী ইনিসিয়েতিবশিং অসিগীদমক নখোয় পুম্নমকপু ঐনা থাগৎলি৷ এক্সপোর্তশিংগী মতাংদা ঐখোয়গী পান্দমশিং অসি ফংনবা নখোয় পুম্নমক্না উৎলিবা থৌদাং, থাজরিবা অমসুং পুক্নিং লুপ্লিবা অসিসু থাগৎনিংঙাইনি৷
মরুপশিং,
গ্লোবেল ইকোনোমীদা ঐখোয়না খ্বাইদগী সেয়র ৱাংনা লৈরিবা অদু ভারতকী মঙাল লৈরিবা ত্রেদ অমসুং এক্সপোর্তশিংননি৷ মালেম অসিগী মফম পুম্নমক্কা ঐখোয়গী ত্রেদ লিঙ্কশিং অমসুং ত্রেদ রুতশিং লৈ৷ ঙসিদি, গ্লোবেল ইকোনোমীদা লৈরিবা অরিবা স্তেক অদু রিক্লেম তৌনবা ঐখোয়না হোৎনবনা, ঐখোয়গী এক্সপোর্তশিংগী থৌদাং অসি য়াম্না মরু ওই৷ পোস্ত-কোবিদ-ৱর্ল্দগী মতমদা, গ্লোবেল সপ্লাই চেনগী মতাংদা কা-হেন্না খন্ন-নৈনবা মতম অমা লাকপা মতমদা, অনৌবা খুদোংচাবশিং অসিদগী খুদোংচাবা লৌহৌনবা ঐখোয়না হোৎনরিবা অদু হেন্না পাক-চাওনা হোৎনগদবনি৷ জি.দি.পি.গী চাদা ২০দি ঐখোয়গী এক্সপোর্তশিংনা কন্সতিত্যুত তৌরি হায়বসি নখোয়না খঙই৷ ঐখোয়গী ইকোনোমী, পোতেন্সিয়েল, মেনুফেকচরিং অমসুং সর্ভিস ইন্দস্ত্রী বেজকী সাইজ অদু খন্দুনা য়েংউ, এক্সপোর্তশিংনা হেন্না-হেন্না চাওখৎলকপা য়াবগী ওইথোকপা চাওনা লৈ৷ লৈবাক অসিনা অত্মনির্ভর ভারত মিসন চৎনবা মতমদা, এক্সপোর্তস মেনিফোল্দা লৈরিবা গ্লোবেল সপ্লাই চেন অদুদা ভারতকী সেয়র হেনগৎহনবা হায়বসিনা পান্দম অমা ওই৷ ঙসিদি, ঐখোয়গী ব্যুজিনেস অসিনা চাওখৎপা ঙম্নবা অমসুং হেন্না পাকথোক-চাওথোকহন্নবা লাক্লিবা ইন্তরনেস্নেল দিমান্দগী মতুং ইন্না ঐখোয়না থবক তৌরি৷ ঐখোয়গী ইন্দস্ত্রীনা খ্বাইদগী ফরবা তেক্নোলোজী শিজিন্নরগনি, ইন্নোবোসনদা মীৎয়েং চংলগনি অমসুং আর. অমসুং দি.দা মহাক্কী সেয়র হেনগৎহল্লগনি৷ হায়রিবা অসি গ্লোবেল ভেল্যু চেনদা ঐখোয়গী সেয়র চাওখৎলক্লবা মতম খক্তদা ফংবা ঙমগনি৷ কম্পিতিসন অমসুং এক্সিলেন্সপু হেন্না পুক্নিং থৌগৎলদুনা, ঐখোয়না সেক্তর খুদিংমক্তা গ্লোবেল চেম্পিয়নশিং শেম-শাদুনা থমগদবনি৷
মরুপশিং, এক্সপোর্তশিং হেনগৎহনবা মতমদা ফেক্তর মরি য়াম্না মরু ওই৷ অহানবদা, লৈবাক অসিদা লৈরিবা মেনুফেকচরিং অসি হেনগৎহনগদবনি অমসুং ক্বালিতেতিবলী কম্পিতিতিবসু ওইহনগদবনি৷ পোৎ অমগী মমলদগী পোৎ অদুগী ক্বালিতীদনা হেন্না মীৎয়েং চংবা অনৌবা ক্লাস অমা মালেম অসিদা লৈরে হায়না ঐখোয়গী মরুপশিংনা হায়খিবা লৈরে৷ অমসুং মসিগী ইসু অসি ঐখোয়না থেংনগদবনি৷ অনিশুবদা, ত্রান্সপোর্তকী মতাংদা লৈরিবা লোজিস্তিক প্লোব্লেমশিং অসিসু অরোইবা অমা পুরক্কদবনি৷ হিরম অসিগী মতাংদা, কেন্দ্র, রাজ্য সরকারশিং অমসুং প্রাইভেৎ প্লেয়রশিংনা মশা-মশাগী থৌদাং অদু লৌগদবনি৷ অহুমশুবদা, সরকার অসিনা এক্সপোর্তরশিংগা অমতা ওইনা খুৎশম্নদুনা থবক তৌমিন্নগদবনি৷ হিরম অসিদা রাজ্য সরকারশিংনা শরুক য়াদ্রবা অমসুং রাজ্যশিংদা লৈরিবা এক্সপোর্তরশিংগী কাউনসিলশিং অসিনা শরুক য়াদ্রবা অমসুং করবার তৌবা মীওইশিংনা আইসোলেদ ৱর্ল্দ অমদা লৈরবা অমসুং মশাগী ওইবা লম্বীদা এক্সপোর্তশিং তৌরবদি ঐখোয়না পাম্লিবা রিজল্তশিং অদু ফংলোই৷ ঐখোয়না কোলাবোরেত তৌদুনা চংশিনমিন্নবা দরকার ওই৷ অদুগা ঙসিগী ইভেন্ত অসিদা মরী লৈনরিবা মরিশুবা ফেক্তর অদুদি ইন্দিয়ন প্রদক্তশিংগী ইন্তরনেস্নেল মার্কেৎ অদুনি৷ হায়রিবা ফেক্তর মরি অসি অমতা ওইনা পুনশিল্লবা মতমদা ভারতকী লোকেল অসি গ্লোবেল ওইবা ঙমগনি অমসুং মালেম অসিগীদমক হেন্না ফবা মওং অমদা মেক ইন ইন্দিয়াগী গোল অদু ফংবা ঙমগনি৷
মরুপশিং,
রাজ্য সরকারশিং অমসুং কেন্দ্র সরকার অনিমক্না ব্যুজিনেস ৱর্ল্দগী তঙাইফদবশিং অদুগী মতুং ইন্না চংশিন্নবা হোৎনরি৷ অত্মনির্ভর ভারত কেম্পেনগী মখাদা, রিলেক্সেসন কয়া অমা কমপ্লাইয়েন্সশিংদা পীখ্রে অমসুং মসিনা মরম ওইদুনা ইকোনোমিক এক্তিবিতীশিং য়াম্না লাইনা চলাইবা য়াহনখ্রে৷ এম.এস.এম.ই.শিং অমসুং অতোপ্পা শোকহল্লিবা সেক্তরশিংদা রিলিফ ওইনা লুপা কোতি লাখ ৩গী ইমর্জেন্সী ক্রেদিৎ লাইন গরেন্তী স্কিম ফংহনখ্রে৷ রিকোভরী অমসুং গ্রোথপু হেন্না পুক্নিং থৌগৎপা ওইনা হন্দক্তা ইকুই কুইদ্রিঙৈদা অতোপ্পা লুপা কোতি লাখ ১.৫গী শেনফম এপ্রুব তৌখ্রে৷
মরুপশিং,
ঐখোয়গী মেনুফেকচরিংগী স্কেল অসি হেনগৎনবা খক্তা নত্তনা গ্লোবেল ক্বালিতী অমসুং ইফিসিয়েন্সীগী লেবেল অদুসু হেনগৎনবা প্রদক্সন লিঙ্ক ইন্সেন্তিব স্কিমনা হোৎনরগনি৷ মসিনা মেদ ইন ইন্দিয়াগী অনৌবা ইকোসিস্তেমদা য়াম্না চাওনা চাওখৎপা পুরক্লগনি৷ মেনুফেকচরিং অমসুং এক্সপোর্তশিংদা লৈবাক অসিনা অনৌবা গ্লোবেল চেম্পিয়নশিং ফংলগনি৷ ঐখোয়না মোবাইল ফোন সেক্তরদা মহাক্কী ইম্পেক্ত থেংনরি৷ চহি তরেৎকী মমাংদা, বিলিয়ন $ ৮রোমগী মমল ওইগদবা মোবাইল ফোনশিং পুশিল্লক্লম্বা অদু হৌজিক্তি বিলিয়ন $ ২দা হন্থখ্রে৷ চহি তরেৎকী মমাংদা, ভারতনা বিলিয়ন $ ০.৩গী মমল ওইগদবা মোবাইল ফোনশিং এক্সপোর্ত তৌরম্মী অদুবু হৌজিক্তি এক্সপোর্ত তৌবগী চাং অদু হেনগৎলক্তুনা বিলিয়ন দোলর ৩ হেল্লে৷
মরুপশিং,
মেনুফেকচরিং অমসুং এক্সপোর্তশিংগা মরী লৈনবা অতোপ্পা প্লোব্লেম রিসোল্ব তৌবা অসিনা সরকারগী মীৎয়েং ওইরি৷ লোজিস্তিকশিংগী মতম অমসুং মমল হন্থহনবা অসিনা কেন্দ্র অমসুং রাজ্য সরকারশিংগী প্রাইওরিতী ওইখ্রে অমসুং ওইদুনা অদুমক লৈগদবনি৷ মসি ফংবা ঙম্ননবগীদমক, ইনফ্রাস্ত্রকচর কন্সত্রক্সন নত্রগা পোলিসী দিসিজন ওইরবসু লেবেল খুদিংমক্তা ঐখোয়না খোঙজেল য়াংনা মাংজিল থানা চংশিনগদবনি৷ ঙসিদি, মল্তিমোদেল কন্নেক্তিবিতীরোমদা ঐখোয়না খোঙজেল য়াংনা চংশিল্লি৷
মরুপশিং,
রেলৱে রুত্তা পোৎ-চৈশিং পুরকপা হৌখ্রে অমসুং পোৎ-চৈগী ভোল্যুমদসু কা-হেন্না হেনগৎলকখ্রে হায়না বঙ্গলাদেশনা মহাক্কী এক্সপরিয়েন্স অদু সেয়র তৌরকখ্রে৷ মরুপশিং, লাইনা-লাইচৎ অসিনা পীরিবা ইম্পেক্ত অসি য়াম্না নেম্না হন্থনবা অমসুং ভাইরস ইনফেক্সন অসি কন্ত্রোল তৌদুনা থম্নবা সরকার অসিনা লেপ্পা-লৈতনা হোৎনরি৷ ঙসিদি লৈবাক অসিদা ভেক্সিনসু খোঙজেল য়াংনা কাপখৎলক্লি৷ ইন্দস্ত্রী অমসুং লৈবাক অসিদা লৈরিবা মীওই খুদিংমক্কী প্রোব্লেম অদু লৌথোক্নবা লৌখৎপা য়াবা খোঙথাং খুদিংমক লৌখৎখ্রে৷ লৌখিবা মতমশিংদা হোৎনরম্বা কয়া অদুগী রিজল্তশিং অদু নহাক্নসু থেংনরি৷ লাইচৎকী মতম অসিনা ঐখোয়গী ইন্দস্ত্রী অমসুং ঐখোয়গী করবারসু ইন্নোবেত তৌখ্রে অমসুং লাক্লিবা অনৌবা চেলেঞ্জশিং অসিগী মতুং ইন্না মখোয়শিংগী মশকপু হোংখ্রে৷ লৈবাক অসিনা মেদিকেল ইমর্জেন্সী লাকপা মতমদা ইন্দস্ত্রী অসিনা মতেং পাংখ্রে অমসুং অমুক হন্না গ্রোথ লাক্নবা হোৎনবদা থৌদাং অমা লৌখ্রে৷ মসিনা মরম ওইদুনা ঙসিদি দ্রগশিং অমসুং ফার্মক্যুকিতেলশিংগা লোইননা, ঐখোয়গী এক্সপোর্তশিংনা লৌউ-শিংউবগুম্বা সেক্তরশিংদা অনৌবা লেবেল অমা য়ৌবা ঙমখ্রে৷ ঙসিদি ঐখোয়না ইকোনোমিক রিকোভরী খক্তদা নত্তনা গ্লোথ ৱাংবগী মতাংদসু পোজিতিব সাইনশিং উবা ফংলি৷ মালেম অসিগী অচৌবা ইকোনোমী কয়া অমনা রেপিদ রিকোভরী খুদমশিংসু উৎলক্লি৷ মরম অদুনা, এক্সপোর্তশিংগীদমক হেন্না চাওবা তার্গেৎশিং থম্নবা অমসুং ফংনবা হোৎনবগী শাফবা মতম অমা ওইরে হায়না ঐনা খল্লি৷ হিরম অসিগী মতাংদা সরকার অসিনা লেবেল খুদিংমক্তা লৌখৎপা য়াবা তঙাইফদবা খোঙথাংশিংসু লৌখৎলি৷ হন্দক্তা ইকুই-কুইদ্রিঙৈদা, সরকার অসিনা এক্সপোর্তরশিংগী মতাংদা অচৌবা ৱারেপ অমা লৌখি৷ ৱারেপ অসিগী মতুং ইন্না, ঐখোয়গী এক্সপোর্তরশিংনা ইন্সুরেন্স কোবরগী মওংদা লুপা কোতি ৮৮,০০০রোমগী চাওরবা শেনফম ফংলগনি৷ মতৌ অসিগুম্না, এক্সপোর্ত ইন্সেন্তিবশিং রেস্নেলাইজিং তৌবা অমসুং মখোয়শিংবু দবল্যু.তি.ও. কমপ্লেন্ত ওইহনবা অসিনা ঐখোয়গী এক্সপোর্তশিংদসু কান্নবা পীরগনি৷
মরুপশিং,
মালেম অসিগী তোঙান তোঙানবা লৈবাকশিংদা করবার তৌদুনা লৈরিবা ঐখোয়গী এক্সপোর্তরশিংনা স্তেবিলিতীগী ইম্পেক্ত অদু য়াম্না ময়েক শেংনা খঙই৷ রেত্রোস্পেক্তিব তেক্সেসন লৌথোক্নবগী ৱারেপ অসিনা পোলিসীশিংদা লৈরিবা কন্সিস্তেন্সী অমসুং ঐখোয়গী কম্মিতমেন্ত অদু উৎলি৷ ভারতকী দিসিসিব ওইবা সরকার অসিনা অনৌবা পোজিবিলিতীশিং চংশিল্লক্নবগী থোং হাংবতা নত্তনা মহাক্কী প্রোমিজশিং অদু ফংনবা হোৎনবগী অচেৎপা ফিরেপ অদুসু লৈ হায়না ইনবেস্তর পুম্নমক্তা ময়েক শেংবা মেসেজ অমা থাই৷
মরুপশিং,
ঐখোয়গী এক্সপোর্ত গোলশিং অসি ফংনবা অমসুং অতোপ্পা রিফোর্মশিং পাংথোক্নবা রাজ্য খুদিংমক্কী অচৌবা স্তেকশিং লৈ৷ ইনবেস্তমেন্তবু ওইরবসু, ব্যুজিনেস তৌবা লাইথোকহনবা নত্রগা লাস্ত মাইল ইনফ্রাস্ত্রকচরবু ওইরবসু রাজ্যশিং অসিগী থৌদাং অসি য়াম্না মরু ওই৷ রিগুলেতরীগী পোৎলুমশিং অসি হন্থহন্দুনা এক্সপোর্তশিং নত্রগা ইনবেস্তমেন্তশিং হেন্না থাদনবা কেন্দ্র সরকারনা রাজ্যশিং অসিগা খুৎশম্নদুনা য়াম্না কন্না হোৎনরি৷ রাজ্যশিং অসিদা এক্সপোর্ত হবশিং শেমগৎপা য়ানবা হেল্দী ওইবা কম্পিতিসন অমা প্রমোত তৌরি৷ জিলা অমমমগী প্রদক্ত অমদা মীৎয়েং চংনবা রাজ্যশিংবু পুক্নিং থৌগৎলি৷
মরুপশিং,
এক্সপোর্তশিংগী মতাংদা লৈরিবা ঐখোয়গী এম্বিসিয়র্স তার্গেৎ অসি হোলিস্তিক অমসুং দিতেল এক্সন প্লান অমগী মতেং খক্তনা ফংবা ঙমগনি৷ হৌজিক লৈরিবা ঐখোয়গী এক্সপোর্তশিং অসি ঐখোয়না এসিলিরেত তৌবা দরকার ওইবতা নত্তনা, অনৌবা প্রদক্তশিং অসিগীদমক ঐখোয়না অনৌবা মার্কেৎ দেস্তিনেসনশিং শেম্নবসু হোৎনগদবনি৷ নখোয়দা ঐনা সজেসন খরা পীবা পাম্মী৷ মপান লমশিংদা চত্থরিবা ঐখোয়গী মিসনশিং অসিনা তাকপা য়াই খুদম ওইনা হায়রবদা করিগুম্বা ঐখোয়না মালেম অসিগী পন্থুংফম অমহুমদা এক্সপোর্ত তৌরবদি, লৈবাক অসিনা মনিং-মখা তম্লকপা চহি ৭৫ মপুং ফারকপা অসিদা ঐখোয়না অনৌবা পন্থুংফম মঙা অমগা হাপচিনবা য়ারোইদ্রা? ঐখোয়না ঙমগনি হায়না ঐনা খল্লি৷ হায়রিবা লৈবাকশিং অসিদা মাংজৌননা এক্সপোর্ত তৌরিবা প্রদক্তশিং অসিগী মথক্তা ঐখোয়গী মিসনশিং অসিনা অনৌবা প্রদক্ত ৭৫গা হাপচিন্নবা ৱারেপ্পা য়ারোইদ্রা? অসিগুম্না, হৌখিবা চহি তরেৎ অসিদা য়াম্না প্রোএক্তিব ওইরকখিবা ইন্দিয়ন দাইস্পোরা অসিনা ঐখোয়না হোৎনরিবশিং অসিদা মতেং পাংদুনা লাক্লি৷ লৈবাক অসিনা মনিং-মখা তম্লকপা চহি ৭৫ মপুং ফারকপা অসিদা এক্সপোর্তকী মতাংদা মরী লৈনবা রাজ্যশিংগা ভর্চুএল সম্মিত অমা পাংথোকপা অমসুং রাজ্যশিংদা ঐখোয়না দাইস্পোরাগী গ্রুপশিং শেম্বা ঙমগনি৷ খুদম ওইনা, বিহার সরকারনা মহাক্কী এক্সপোর্তকা মরী লৈননা সম্মিত অমা শিল্লি৷মসিদা ভারত সরকার, রাজ্য অদুগী এক্সপোর্তরশিং অমসুং মশাগী লৈবাক্তা লৈজরিবা বিহারগী দাইস্পোরা শরুক য়াগদবনি অমসুং মফম অদুদা এক্সপোর্ত তৌবা য়ারিবা পোৎলমশিং অদু ঐখোয়না খন্নবা য়াগনি৷ মসিগী ইনিসিয়েতিব অসিদা দাইস্পোরানা খোইদানা য়ারক্কনি অমসুং অদুগুম্বা প্রদক্তশিং অদু মার্কেতিং অমসুং ব্রান্দিং তৌবদা মতেং পাংবা ঙমগনি হায়না ঐনা খল্লি৷ মসিগী লম্বী অসিদা ঐখোয়গী প্রদক্তশিং মফম কয়া অমগা য়ৌবা ঙমগনি৷ অসিগুম্না, লৈবাক ৭৫দগা এক্সপোর্ত তৌবা য়াবা অসিগুম্বা প্রদক্ত মঙা নত্রগা তরা রাজ্য সরকারশিংনা প্রাইয়োরিতাইজ তৌবা য়াগনি৷ রাজ্যশিংনা মসিগী তার্গেৎ অসি থম্বা ঙমগনি৷ লৈবাক অসিনা মনিং-মখা তম্লকপা চহি ৭৫ মপুং ফারকপা অসিদা ঐখোয়না অনৌবা মেথর্দশিং শিজিন্নদুনা মালেম অসিদা অনৌবা পন্থুংফমশিং পুথোক্নবা হোৎনবা ঙমগনি৷ মালেম অসিনা কা-হেন্না খঙলোইদবা প্রদক্ত কয়া অমা লৈ৷ খুদম ওইনা, ভারতনা শাখিবা অহোংবা এল.ই.দি. বল্ব৷ মালেম অসিদা লৈরিবা লৈবাকশিংনা গ্লোবেল ৱার্মিংগীদমক ৱানরবা অমসুং ইনর্জী সেব তৌনবা হোৎনরিবা মতম অসিদা, ঐখোয়না ঐখোয়গী এল.ই.দি. বল্বশিং অহোংবা মমলশিংদা মপান লমদা এক্সপোর্ত তৌবা ঙমগনি৷ মসিনা হ্যুমেনিতীগী থৌদাং অমসু ওইরগনি অমসুং ভারতনা অচৌবা মার্কেৎ অমদা চংশিনবসু ঙম্লগনি৷ অসিগুম্বা প্রদক্ত কয়া অমা লৈ৷ হৌজিক্তা ঐনা নখোয়দা খুদম অমা পীখ্রে৷ হৌজিক হৌজিক্কি ওইনা, ঐখোয়গী এক্সপোর্তশিংগী তংখায় অমদি মরু ওইবা পন্থুংফম মরি খক্তদা পীরি৷ অসিগুম্না, ঐখোয়গী এক্সপোর্তশিংগী চাদা ৬০দি ইঞ্জিনিয়রিং গুদস, লৈতেংগী নুংশিং অমসুং সনা-লুপা, পেত্রোলিয়ম, কেমিকেল প্রদক্তশিং অমসুং ফার্মক্যুকিতেলশিংগা মরী লৈনৈ৷ দাইবর্সিতী কয়ানা পীক থল্লবা, অখন্নবা প্রদক্তশিং ফংলিবা অসিগুম্বা চাওরবা লৈবাক অসিনা মালেম অসিগী মফমশিংদা য়ৌদ্রিবা অসি ঐখোয়না য়েংশিন্নিংঙাই ওই হায়বসি ঐনা খঙই৷ অসিগুম্বা এনোমেলিশিং অসি ঐখোয়না লৌথোকপা মরু ওই৷ ঐখোয়না ফম্মিন্নদুনা লম্বীশিং পুথোকপা মরু ওই৷ মসিগী ফিভম অসি ঐখোয় অমতা ওইনা পুনশিনদুনা হোংদোক্কদবনি, অনৌবা পন্থুংফমশিং পুথোক্কদবনি অমসুং ঐখোয়গী অনৌবা প্রদক্তশিং অসি মালেম অসিদসু য়ৌহনগদবনি৷ মাইনিং, কোইল, দিফেন্স অমসুং রেলৱেশিংগুম্বা সেক্তরশিং অসি হাংদোক্তুনা, ঐখোয়গী এন্তরপ্রিনরশিংনা পোৎ-চৈশিং অসি হেন্না-হেন্না এক্সপোর্ত তৌনবগী অনৌবা খুদোংচাবশিং লৈ৷ অসিগুম্বা অনৌবা প্রদক্তশিং অসিগীদমক ঐখোয়না ফ্যুচরিস্তিক ত্রাতিজীশিং পুথোকপা ঙমগদ্রা?
মরুপশিং,
ঙসিগী প্রগ্রাম অসিদা শরুক য়ারিবা ঐখোয়গী এম্বাসেদরশিং অমসুং এক্সতর্নেল এফিয়র্স মন্ত্রালয়গী কলিগশিংগী মফমদা ঐনা করিগুম্বা অমা হায়নিংবা পাম্মী৷ নখোয়না ভারতকী মহুৎ শিন্দুনা অতোপ্পা লৈবাক অমদা চৎলুবা মতমদা লৈবাক অদুগী তঙাই ফদবশিং অমসুং দিমান্দশিং অদু নিংথিনা ময়েক শেংনা খঙগনি৷ লৈবাক অদুনা দরকার ওইরিবা দিমান্দ অদু ভারতকী করম্বা মফমনা মেনখৎপা ঙমগনি হায়বসিসু নহাক্না হেন্না খঙগনি৷ হৌখিবা চহি ৭ অসিদা, ঐখোয়না অনৌবা এক্সপরিমেন্ত অমা পাংথোকখ্রে৷ মপান লমগী মিসনশিং থাখ্রিবা মীওইশিংনা অসিনা ভারত্তা হল্লক্লবা মতমদা, মখোয়শিং অদু রাজ্যশিং অদুদা নুমিৎ নিনি-হুমনিগী ওইনা রাজ্য সরকারশিং অদুগা খন্ন-নৈননবা থাদুনা মরী লৈনবা রাজ্য অদুনা মপান লমগী লৈবাক অদুদা পোৎ-চৈশিং এক্সপোর্ত তৌনবগী খুদোংচাবা অদু লৌহৌগনি৷ মসিগী প্রেক্তিস অসি হান্নদগী হৌনা চত্থদুনা লাক্লি৷ ঐখোয়গী এক্সপোর্তরশিং অমসুং কম্মর্স ইন্দস্ত্রী অসিগীদমক নখোয় পুম্নমক অসি অফবা থোং অমনি৷ তোঙান তোঙানবা লৈবাকশিংদা লৈরিবা ইন্দিয়া হাউসসু ভারতকী মেনুফেকচরিং পৱারগী মীহুৎশিং ওইগদবনি হায়না ঐনা হায়বা পাম্মী৷ মতম মতমগী মতুং ইন্না নখোয়না ভারত্তা লৈরিবা মীয়ামশিং অসি লমজিংলবদি এক্সপোর্তশিং তৌবগী চাংসু লাইনা হেনগৎকনি৷ ঐখোয়গী এক্সপোর্তরশিং অমসুং ঐখোয়গী মিসনশিং অসিগী মরক্তা লেপ্পা লৈতনা পাউ ফাওদোক ফাওজিন তৌনবা য়ানবা সিস্তেম অমা শেমগৎনবা ঐনা কম্মর্স মন্ত্রালয়দা হংলগনি৷ মসিগী ভর্চুএল সিস্তেম অসিনা মরম ওইদুনা, ঐখোয়না মসিগী থবকশিং অসি য়াম্না লাইনা তৌবা য়াগনি হায়না ঐনা থাজৈ৷ ঙল্লিঙৈ মতমদা কোইচৎ-চৎতুনা মীফমশিং পাংথোকপা অসি অরুবা অমা ওইরম্মী৷ অদুবু কোরোনাগী মতুংদা, মসিগী চাওরবা ভর্চুএল সিস্তেম অসি মালেম পুম্বনা শিজিন্নরি৷ পার্তীশিং অমসুং স্তেকহোল্দর পুম্নমক্কা লোইননা অপুনবা ইনিসিয়েতিব অমা শেম্ননবা ঐখোয়না হোৎনরিবা অসি হেন্না দিসিসিব ওইরক্ননবগীদমক মসিগী ভর্চুএল সিস্তেম অসি হেন্না-হেন্না শিজিন্নরক্কনি হায়বসি ঐগী থাজবনি৷
মরুপশিং,
ঐখোয়গী এক্সপোর্তশিং অসিদগী ঐখোয়গী ইকোনোমীদা চাওনা কান্নবা লৌহৌনবা লৈবাক অদুদা ঐখোয়না তৎপা নাইদবা অমসুং ক্বালিতী ৱাংবা সপ্লাই চেন অমা ঐখোয়না শেমগদবনি৷ মসিগীদমক ঐখোয়না অনৌবা মরী, অনৌবা পার্তনরশিপ অমা শেম্বা মথৌ তাই৷ ঐখোয়গী এম.এস.এম.ই.শিং, লৌমীশিং অমসুং ঙামীশিং অসিগা পার্তনরশিপ নিংথিনা শেম্ননবা অমসুং ঐখোয়গী স্তার্ত-অপশিং অসি প্রমোত তৌনবা ঐনা এক্সপোর্তর পুম্নমক্তা হায়জরি৷ স্তার্ত-অপশিংগী ফিল্দ অসিদা ঐখোয়গী নহা ওইরিবা জেনেরেসন অসিনা চাওনা কন্ত্রিব্যুত তৌবা ঙমগনি৷ মসিগী ফেক্ত অসিদা এক্সপোর্তর ময়াম অমনা ইনবদি ৱাগনি৷ করিগুম্বা ঙম্লগদি, হিরম অসিগী মতাংদা কম্মর্স মন্ত্রীনা ইনিসিয়েতিবশিং অসি লৌখৎকদবনি৷ ঐখোয়গী স্তার্ত-অপশিং, এক্সপোর্তরশিং অমসুং ইনবেস্তরশিংনা মখোয় মখোয়গী স্ত্রেঙ্গ অদু খঙননবা, মালেমগী মার্কেৎতা পুথোক্ননবা মখোয়শিং অসিগী অপুনবা ৱার্কশোপ অমা শিনগদবনি৷ ঐখোয়না করিগুম্বা ময়াম অমা তৌবা ঙম্বসু য়াই৷ ঐখোয়না মখোয়শিং অসি সপোর্ত তৌগদবনি৷ হেন্না ফবা তেক্নোলোজী শিজিন্নদুনা মতৌ কমদৌনা ক্বালিতী হেনগৎকদগে হায়বগী খুদম অমা ওইনা ঐখোয়গী খোইয়ী সেক্তর অসি হায়বা য়াই৷ অপিকপা খুদম ময়াম অমা ঐনা পল্লিবা অসিগী মরমদি অপিকপা পোৎলমশিং ফাওবনা পৱারহাউস অমা ওইনা ওন্থোরকপা য়াবগীনি৷ খোইয়ী অসি মালেমগী মার্কেৎতা হেন্না মশক খঙহন্নবা হোৎনবদা খোইয়ীগী ক্বালিতী ঙাক্তুনা থম্বা হায়বসি য়াম্না মরু ওই৷ খোইয়ীগীদমক অনৌবা তেক্নোলোজী-বেজ তেস্ত অমা ঐখোয়না শেমগৎখি৷ মসিনা মরম ওইদুনা, হৌখিবা চহিদা ঐখোয়না লিমিয়ন $ ৯৭কী চাংদা খোইয়ী এক্সপোর্ত তৌখি৷ অসিগুম্বা ইন্নোবেসনশিং অসিগুম্না ঐখোয়না ফুদ প্রোসেসিং, উহৈশিং নত্রগা ঙাশিংদা অনৌবা ইন্নোবেসনশিং পুথোকপা য়ারোইদ্রা? ঙসিদি মালেম অসিদা হোলিস্তিক হেল্থকেয়রগী এনবাইরোনমেন্ত অমা লৈরে৷ বেক্ত তু বেসিক্কী এনবাইরোনমেন্ত অমসু লৈরে৷ য়োগনা ভারতপু মালেম অসিদা মশক খঙহল্লে৷ অসিগুম্বা সিনারিও অসিদা, ঐখোয়গী ওর্গানিক এগ্রীকল্চর প্রদক্তশিং অসি মালেমগী পাক-চাওরবা মার্কেৎ অসিদা মফম অমা কনবা ঙম্লিবনি৷ ঐখোয়গী ওর্গানিক প্রদক্তশিং অসি মতৌ কমদৌনা ঐখোয়না য়োকখৎকদগে?
মরুপশিং,
ব্রান্দ ইন্দিয়াগীদমক অনৌবা গোলশিং ফংনবা অনৌবা খোঙচৎ অমা চৎপগী মতম ওইরে৷ ঐখোয়না ক্বালিতী অমসুং রিলাইএবিলিতীগী অনৌবা শকলোন অমা শেমগৎনবগী চপ-চাবা মতম ওইরে৷ মালেম অসিগী মফম খুদিংমক্তা ভারতকী ভেল্যু ৱাংবা প্রদক্তশিং অসি এক্সপোর্ত তৌননবগীদমক ঐখোয়না প্রদক্তশিং অসিদা লেপ্পা-লৈতনা ভেল্যু হাপচিনগদবনি৷ পোৎলমশিং অসিগীদমক মশা-মতোম্তা দিমান্দ লাকচনবা ঐখোয়গী প্রদক্তশিং অসিদা ঐখোয়না লেপ্পা-লৈতনা ভেল্যু হাপচিনবা দরকার ওই৷ ঐখোয়না মসি হোৎনগদবনি৷ হিরম খুদিংমক্তা সরকার অসিনা নখোয়বু সপোর্ত তৌগনি হায়না ইন্দস্ত্রী অসিদা অমসুং এক্সপোর্তর পুম্নমক্তসু ঐনা থাজবা পীরি৷ ভারত পুম্বা অমতা ওইনা চাওখৎমিন্ননবা, অত্মনির্ভর ভারত মতৌ কমদৌনা রিসোল্ব তৌখিবগে হায়বদু ঐখোয়না নিংশিংশি! নখোয় পুম্নমক্তা ঐনা য়াইফ-মঙ্গোল পীরি৷ চয়োল অমগী মতুংদা, ঐখোয়না ভারত্তা অমসুং মালেম অসিগী মফমশিংদা চত্থরিবা মিসনশিং অসিদা ওগস্ত ১৫ পাংথোক্লগনি৷ নিংতম্বগী অমিৃত মহোতসবসু ফোর্মেল্লী ওইনা হৌরগনি৷ লৈবাক অসিনা মনিং-মখা তম্লকপা চহি ৭৫ শুরকপা অসি মালেম অসিদা খঙহন্দুনা ইম্পেক্ত অমা থম্ননবা ঐখোয়গী ওইনা চাওনা পুক্নিং থৌগৎনিংঙাই ওইরবা থৌরম অমনি৷ ২০৪৭তা লৈবাক অসিনা মনিং-মখা তম্লকপা চহি ১০০ শুরক্কদৌরিবা লাক্লিবা চহি ২৫ অসি ঐখোয়গী ওইনদি য়াম্না মরু ওই৷ ঙসিদগী হৌদুনা মীকুপ অমতা মাংহন্দনা রোদমেপ অমগা লোইননা ঐখোয়না মাংলোমদা চংশিনশি৷ ঙসিগী মীফম অসিগী মতুংদা মসিগী রিজোলুসন অসি মাই পাক্না পাংথোকপা ঙমগনি হায়না ঐনা থাজৈ৷ মসিগী থাজবা অসিগা লোইননা, নখোয় পুম্নমক্তা ঐনা মঙ্গোল পীরি৷ নখোয়বু থাগৎচরি৷


c: text/html

text:
জেনেরেল এসেমব্লীগী ইকায়খুম্নরবা প্রসিদেন্ত। য়ুনাইতেদ নেসন্সকী ৭৫সুবা মপোক কুমওনদা ভারতকী মীওই বিল্লিয়ন ১.৩গী মহুৎশীন্দুনা মেম্বর লৈবাক খুদিংমক থাগৎপা ঐনা পাম্মী। য়ুনাইতেদ নেসন্স লিংখৎখিবা লৈবাকশিংগী মনুংদা লৈবাক অমা ওইবদা ভারতনা চাউথোকচবা পোক্লি। পুৱারি ওইরবা থৌরম অসিদা, ভারতকী মীওই বিল্লিয়ন ১.৩গী অনিংবশিং ফোঙদোক্নবা মালেমগী ফিদা অসিদা ঐ শরুক য়ারে।
য়োর এক্সলেন্সী
ঙসিগী মালেম অসিগা ১৯৪৫গী মালেমদা ফজনা খেন্নরে। মালেমগী ফিবম, লন-থুমশিং-ফংফমশিং, ৱাথোকশিং-পাম্বৈশিং;খুদিংমক তশেংনা তোঙাল্লে। হায়রিবা মতম অদুদা লৈখিবা ফিবমশিং অদুগা চুন্নবা, মালেমগী য়াইফনবা পান্দমদা ইন্সতিতুসন অসি শেমখিবনি। ঙসিদি ঐখোয় তশেংনা ইতোপ-তোপ্পা মতম অমদা লৈরে। ২১সুবা চহিচা অসিদা, ঐখোয়গী হৌজিক লৈরিবা মতম অসিদা দরকার ওইরিবা অমসুং শিংনবশিং অমসুং ঐখোয়গী তুংদা লাক্কদবা ফিবমশিং অসি হৌখ্রবা মতম অদুদগী তশেংনা খেন্নরে।
মরম অদুনা, ঙসি মালেমগী মীয়াম্না মরুওইবা ৱাহং অমা মায়োক্নরে: ১৯৪৫গী ফিবমশিং অদু য়েংলগা শেমখিবা ইন্সতিতুসন অসিগী মচৎশিং ঙসি ফাওবা চুনরিবরা? করিগুম্বা চহিচা কয়া অহোংবা লাকখ্রবসু অমসুং ঐখোয়দি হোংদ্রি, মদুদি অহোংবা পুরক্নবা থৌনা অদু শোন্থরে। করিগুম্বা ঐখোয়না য়ুনাইতেদ নেসন্সকী হৌখিবা চহি ৭৫ অসি নৈনরবদি, ঐখোয়না মাইপাকপা কয়া উবা ফংলে।
অদুবু মসিগা লোয়ন্না, য়ুনাইতেদ নেসন্স হেনগৎনা য়েংবগী তঙাইফদবা লাকপা থৌদোক কয়া লৈখ্রে। ঐখোয়না মাইপাক্না মালেমগী অহুমশুবা লাঞ্জাউ শোক্নহন্দ্রে হায়না কনাগুম্বা অমনা হায়গনি, অদুবু ঐখোয়না লাল কয়া অমসুং সিবিল ৱারশিং থিংবদি ঙমদে। তেরোরিস্তশিংনা লান্দারকপা থৌদোকশিংনা মালেম অসি নিকহনখ্রে অমসুং ঈমু-নাইমু তানবা থৌদোকশিং লৈখ্রে। হায়রিবা লালশিং অমসুং খুৎ থারকপা থৌদোকশিংদা লৈখিদ্রবশিং অসি অদোম অমসুং ঐগুম্বা মীওইবা ঙাক্তনি।
মালেম অসি ফহনগদবা অঙাং লিশিং কয়া মতম চাদনা ঐখোয় থাদোক্তুনা চৎখ্রে। মীওই কয়া পুন্সি চুপ্পা তুংশিঞ্জরকপা লন-থুমশিং মাঙখ্রে অমসুং য়ুম লৈতবা রিফুজিশিং ওইরে। হায়রিবা মতমশিং অদুদা য়ুনাইতেদ নেসন্সকী থবকশিং কদাইদা চৎখ্রবগে নৎত্রগা ঙসি পায়খৎলিবা থবকশিং অসি মতিক চারিবরা ? হৌখিবা থা ৮-৯ অসিদা মালেম শীনবা থুংনা কোরোনা লাইচৎ মায়োক্নরি। অপুনবা ওইনা লাইচৎ থেংনরিবা অসিদা য়ুনাইতেদ নেসন্স কদাইদা লৈখ্রবগে? মসিগী মতিক চাবা থবকশিং কদাইদা পাংথোকখ্রবগে?
য়োর এক্সলেন্সী
থবক পাংথোকপদা অওনবা পুরকপা অসি য়ুনাইতেদ নেসন্সকী তঙাইফদবা অমা ওইরে। ভারতনা য়ুনাইতেদ নেসন্সদা থম্লিবা থাজবা অমসুং ইকায়খুম্নবা অসি লাম্বা লৈতে। অদুবু য়ুনাইতেদ নেসন্স মপুংফানা অওনবশিং পুরক্নবা মতম কয়াগী মমাংদগী ভারতকী মীয়াম্না ঙাইদুনা লৈরক্লি। মসিগী অওনবা পুরক্নবা থবকশিং অসিগী অচুম্বা ৱারোইশিন অমা ফংবা ঙমগদরা হায়বা অসিদা ঙসিদি ভারতকী মীয়াম লাংতক্নরে?
য়ুনাইতেদ নেসন্সকী ৱারেপ লৌবগী থবকশিংদগী কয়া য়াম্না কুইনা ভারত নাথৈদুনা থমগনি। মালেমদা খ্বাইদগী চাউবা গনতন্ত্র চৎপা লৈবাক অমনি, মালেমগী অপুনবা মীশিংগী চাদা ১৮ লৈবা লৈবাক অমনি, লোল কয়া অমসুং দাইলেক চা কয়া ঙাংনরিবা লৈবাক অমনি, লাইনিং কয়া লৈরি, ৱাখল্লোল কয়া লৈরি, চহিচা কয়া মালেমগী শেন-থুমদা মাংজিল থাখিবা লৈবাক অমনি অমসুং চহি চা কয়া মপান লৈবাকশিংনা পানখিবা লৈবাকশিংগী মনুংদা অমনি।
য়োর এক্সলেন্সী
ঐখোয়না মপাঙ্গল কনবা মতমদা, ঐখোয়না মালেমদা অৱাবা পীদে; ঐখোয়না শোনবা মতমদা, ঐখোয় মালেমগী পোৎলুম অমা ওইদে।
য়োর এক্সলেন্সী
লৈবাক অমদা লাকপা অহোংবশিং অদুনা মালেমগী য়াম্লবা শরুকশিং অকায়বা পীরবদা লৈবাক অমনা কয়া য়াম্না কুইনা ঙাইদুনা লৈখিগনি?
য়োর এক্সলেন্সী
য়ুনাইতেদ নেসন্সকী ফিদমশিং অসি ভারতকা য়াম্না মান্নৈ অমসুং লৈবাক অসিগী মশাগী ৱাঙুলোনশিংদগী তোঙান্দে। বসুধাইব কুতুমবাকম হায়বদি মালেম অসি ইমুং অমনি হায়রিবা ৱাহৈ অসি য়ুনাইতেদ নেসন্সকী হোল অসিদা তোইনা খোন্থাং য়ৈদুনা লৈরি। ঐখোয়না মালেম পুম্বা অসি ইমুং অমনি হায়না লৌরি। মসি ঐখোয়গী কলচর, ৱাখল্লোল অমসুং লমচৎকী শরুক অমনি। য়ুনাইতেদ নেসন্সদসু ভারতনা মতম পুম্নমক্তা মালেমগী য়াইফনবা মিৎয়েং চঙলি। শান্তি থম্নবা মিসন ৫০ রোমদা মসিগী থৌনা ফরবা লান্মীশিং থারিবা লৈবাক অমনি ভারত। শান্তি থম্নবা মিসনশিংদা থৌনা ফরবা লান্মী মশিং য়াম্না শিখিবা ভারতনি। ঙসি ভারতমচা খুদিংমক্না য়ুনাইতেদ নেসন্সকী থবকশিংদা মতেং পাংবা পাম্লি অমসুং য়ুনাইতেদ নেসন্সদা ভারতকী থৌদাং হেনগৎহনবা পাম্লি।
ইকায়খুম্নরবা চিয়রমেন
ভারতনা ওক্তোবর ২ অসি ‘মালেমগী অহিংসা নুমিৎ’ অমসুং জুন ২১দা ‘মালেমগী য়োগা নুমিৎ’ পাংথোকপা ভারতনা হৌদোকখি। ভারতনা হোৎনদুনা কোলিএসন ফোর দিজাস্তর রিসিলিয়েন্ত ইনফ্রাস্ত্রকচর অমসুং ইন্তরনেসনেল সোলার এল্লাইন্স থবক ওইনা পাংথোক্লে। ভারতনা মতম পুম্নমক্তা মীওইবা খুন্নাইগী য়াইফনবা খল্লি অমসুং লৈবাক মশা খক্তগী য়াইফনবা খক খন্দে। মসিগী ৱাঙুলোন অসি মতম পুম্নমক্তা ভারতকী থৌশিলশিংগী ইথিল ওইরি। মসিগী ৱাখল্লোল অসি ভারতকী য়ুম্লোন্নবনা অহানবা থৌশিল অমসুং এক্ত ইস্ত পোলিসিদা মসি উবা ফংগনি। লমদম অসিগী ঙাক-শেন অমসুং চাউখৎ-থৌরাং অমসুং ইন্দো-পেসিফিক লমদমদা ঐখোয়গী মিৎয়েং অসিদা মসিগী ফিবম অসি উবা ফংগনি। লৈবাক অমদা ভারতনা উৎলিবা মরুপ-মপাং ওইবা মওং অসি কনাগুম্বা অমগী মায়োক্তা লৈবা নত্তে। ভারতনা মসিগী মরুপ-মপাং ওইবগী মরী মপাঙ্গল কনখৎহনবা মতমদা, মসিনা মরুপ ওইরিবা লৈবাক অদু ভারতকী মখা পোন্নবা হিংনবা ফত্তবা ৱাখল অমতা লৈতে। ঐখোয়গী চাউখ-থৌরাংগী লৌশিং পীথোকপদা ঐখোয় কৈদৌঙৈদা চিংনবা লৈতে।
য়োর এক্সলেন্সী
লাইচৎকী অৱাবা তারবা মতম অসিদা ফাওবা লৈবাক ১৫০ হেনবদা ভারতকী ফর্মা ইন্দস্ত্রিনা তঙাইফদবা হিদাক-লাংথকশিং থাখ্রে। মালেমদা তিকা খ্বাইদগী য়াম্না পুথোকপা লৈবাক অমা ওইনা, মসিগী অৱাবা অসি থেংনবদা মীওইবা খুদিংমক মতেং পাংনবা ভারতকী তিকা পুথোকপা ঙম্বগী থৌনা অসি মপুংফানা শীজিন্নগনি হায়না ঐনা ঙসি মালেমগী মীয়ামদা থাজবা অমা পীবা পাম্মি। হৌজিক ভারত্তা অমসুং ঐখোয়গী য়ুম্লোন্নবশিংদা ঐখোয়না ফেজ ৩গী ক্লিনিকেল ত্রাইয়েলশিং পাংথোক্লি। তিকাশিং ফংহন্নবা লিদুনা থম্নবা খুদোংচাবশিং অমসুং কোল্দ চেনগী থবকশিংদা ভারতনা লৈবাক খুদিংমক মতেং পাংগনি।
য়োর এক্সলেন্সী
মথং চহিগী জনুৱারিদগী, সেকুরিতি কাউন্সিলদা নন-পর্মনেন্ত মেম্বর অমা ওইনা ভারতনা থবক পাংথোক্লগনি। ভারত্তা মসিগী থাজবা অসি শীন্নখিবা ঐখোয়গী মরুপ লৈবাকশিংদা ঐনা ঐগী থাগৎপা ফোঙদোকচরি। মালেম অসি য়াইফনবা ঐখোয়না খ্বাইদগী চাউবা গনতন্ত্র চৎপা লৈবাক অমগী মিংচৎ অমসুং হৈশিংবা অদু শীজিন্নগনি।ঐখোয়গী লম্বীদি মীওইবা য়াইফনবদগী মালেম য়াইফনবা লম্বীদা চৎকনি। শান্তি, সেকুরিতি অমসুং নুংঙাই-য়াইফবা শৌগৎনবা ভারতনা মতম পুম্নমক্তা ৱা ঙাংগনি। মীওইবা খুন্নাই, মীওইবগী মগুনশিংগী য়েক্নবশিং-তেরোরিজম, আইন্না য়াদবা খুৎলায়শিং নারোন্দা ললোনবা, দ্রগশিং অমসুং লান্না শেন শান্নবশিংগী মায়োক্তা ভারতনা চিংনবা লৈতনা লাউগনি। ভারতকী কলচর, চৎনবীশিং অমসুং চহি লিশিং কয়া শুরবা হৈশিংবা কয়া অসি চাউখৎলক্লিবা লৈবাকশিংগী য়াইফনবা শীজিন্নগনি। অকা-অকুম নাইবা ভারতকী চাউখৎ-থৌরাংগী খোঙচৎ অসিনা মালেমগী য়াইফনবা লম্বীশিং থৌনা পীগনি।
য়োর এক্সলেন্সী
হৌখিবা চহি খর অসিদা রিফোর্ম-পর্ফোম-ত্রান্সফোর্মগী লাইৱা শীজিন্নদুনা লৈবাক অসিগী মীওই মিল্লিয়ন কয়াগী পুন্সিদা অহোংবা পুরক্নবা ভারতনা অকনবা থবকশিং পায়খৎলে। হায়রিবা থবকশিং অসি মালেমগী লৈবাক কয়া কান্নবা পীগনি। চহি ৪-৫গী মনুংদা মীওই মিল্লিয়ন ৪০০ বেঙ্কগা শম্নবা অসি অরাইবা থবক অমা নত্তে। মসি পাংথোকপা ঙম্মি হায়বা ভারতনা উৎলে। চহি ৪-৫গী মনুংদা মীওই মিল্লিয়ন ৬০০ লমহাংদা খোঙহামহনদবা অসি অরাইবা নত্তে। অদুবু মসি ভারতনা ফংবা ঙম্লে। চহি ২-৩গী মনুংদা মীওই মিল্লিয়ন ৫০০ হেনবদা লেম্না অনা-লায়েংগী থবকশিং ফংহনবা অসি অরাইবা নত্তে। অদুবু ভারতনা মসি পাংথোকপা ঙম্লে। ঙসি ভারত দিজিতেল ত্রান্সসেক্সনগী মাংজিল থাবশিংগী মনুংদা অমা ওইরে। লৈবাক অসিগী মীওই মিল্লিয়ন কয়াদা দিজিতেলগী খুদোংচাবশিং ফংহন্দুনা ঙসি ভারতনা শক্তি পীরে অমসুং অরোন-অথুপ লৈহন্দ্রে। খুঙ্গংগী য়ুমথোং মিল্লিয়ন ১৫০দা তোতি ঈশিং ফংহন্নবা থবক অমা ঙসি ভারতনা পায়খৎলি। লৈবাক অসিগী খুঙ্গং লাখ ৬ ব্রোদবেন্দ ওপ্তিকেল ফাইবর শম্নবা অচৌবা প্রোজেক অমা হন্দক ভারতনা পায়খৎলে।
য়োর এক্সলেন্সী
লাইচৎ মতুংদা “মশাগী ওক্নবা পুথোকপা ভারত”গী পান্দমদা ঐখোয়না থবক পায়খৎপা হৌরে। মশাগী ওক্নবা পুথোকপা ভারত অমা শেমগৎপা অসিনা মালেমগী শেন-থুমদা অচৌবা কান্নবা পীগনি। লৈবাক অসিগী মীওই খুদিংমক্তা স্কিমশিংগী কান্নবা ফংহনবদা মীচং-মীখাই নাইদনা থবক পায়খৎলে। নুপীশিংগী ইন্তরপ্রাইজ অমসুং লুচিংবা য়োকখৎনবা ভারতনা পাক-শন্না থবকশিং পায়খৎলে। ঙসিদি ভারতকী নুপীশিং মালেমদা খ্বাইদগী চাউবা মাইক্রো ফাইনান্স স্কিমগী কান্নবা ফংলবশিং ওইরে। তোলোপ কক্তনা নুপীশিংদা অঙাং উনবগী চয়োল ২৬ ছুতি পীবা লৈবাকশিংগী মনুংদা ভারত অমনি। আইনগী অওনবশিং পুরক্তুনা ত্রান্সজেন্দরশিংগী হকশিং ফংহল্লে।
য়োর এক্সলেন্সী
লৈবাক অসিগী চাউখৎপগী খোঙচৎ অসিদা, ভারতনা মালেমগী তম্বা পাম্মী অমসুং লৈবাক অসিগী থবকশিং মালেমদা পীবা পাম্মী। য়ুনাইতেদ নেসন্সকী ৭৫সুবা মপোক কুমওন অসিদা অমসুং মসিগী মেম্বর লৈবাকশিংনা অচৌবা ইন্সতিতুৎ অসি মগুন অদু ঙাক্কনি হায়বগী থাজবা ঐনা থম্লি। য়ুনাইতেদ নেসন্সকী তংদু-লৈতাবা অমসুং য়ুনাইতেদ নেসন্সকী শক্তি অসি মালেমগী য়াইফনবা তঙাইফদবনি। য়ুনাইতেদ নেসন্সকী ৭৫সুবা মপোক কুমওন অসিদা মালেমগী য়াইফনবা ঐখোয় খুদিংমক কৎথোক্নবা ঐখোয় অমুক হন্না ৱাশক লৌরসি।
অদোম্বু থাগৎচরি

robotstxt: allowed

filter: keep


text:
ঙসি প্রধান মন্ত্রী শ্রী নরেন্দ্র মোদীনা কোরিয়াগী রাস্ত্রপতি মুন জে-ইনগা তেলিফোন্দা ৱারী শানখ্রে।
কোবিদ-১৯ লাইচৎ থেংননবা পায়খৎলিবা থবকশিং, হৌজিক চৎথরিবা মালেমগী ভেলু চেন মখলশিং, অরোন-অথুপ লৈতবা, চাউখৎপদা য়ুম্ফম ওইবা অমসুং নিয়মদা য়ুম্ফম ওইবা মালেমগী ললোন-ইতিক্কী কাংলোন অমা থম্বগী তঙাইফদবা অমসুং ৱার্ল্দ ত্রেদ ওর্গনাইজেসনগী মরুওইবা থৌদাংগী মতাং য়াওনা মরুওইবা মালেমগী চাউখৎলক্লিবশিংবু লুচিংবা অনিনা হন্না য়েংশিনখি।
মথক্কী ৱাফমশিং অসিদা থবক পাংথোকমিন্নবা অমসুং হিরম খুদিংমক্তা নাকল অনি মখা তানা মতেং পাংনবা হেনগৎহনবা হায়না লুচিংবা অনিনা য়ানখি।


text:
হ্যুমেন রিসোর্স চাউখৎ-থৌরাংগী মন্ত্রালয়
কেন্দ্রগী হ্যুমেন রিসোর্স দিবেলপমেন্ত মন্ত্রী শ্রী রমেশ পোখ্রিয়াল ‘নিশাঙ্ক’না মালেমগী লাইরিক্কী নুমিত্তা #মাইবুকমাইফ্রেন্দকেম্পেন হৌদোকখ্রে
শ্রী রমেশ পোখ্রিয়াল ‘নিশাঙ্ক’না #মাইবুকমাইফ্রেৱ্দকেম্পেনদা কেন্দ্রগী মন্ত্রী কয়াবু সোসিএল মীদিয়াদা তেগ তৌদুনা খোংথাং অসিদা য়াওবীয়ু হায়খ্রে
Posted On:
23 APR 2020 7:20PM by PIB Imphal
হ্যুমেন রিসোর্স দিবেলপমেন্তকী কেন্দ্রগী মন্ত্রী শ্রী রমেশ পোখ্রিয়াল ‘নিশাঙ্ক’না মালেমগী লাইরিক্কী নুমিৎকী থৌরম অসিগা মরী লৈননা মীয়ামদা য়াইফ-পাউজেল পীরক্লি অমসুং থৌরম অসিদা #মাইবুকমাইফ্রেন্দকেম্পেন কৌবা অমা সোসিএল মীদিয়াদা হৌদোকখ্রে। শ্রী পোখ্রিয়ালনা সোসিএল মীদিয়াদা ভিদিও মেসেজ অমা থাদোকখ্রে। মেসেজ অদুদা অসুম্না হায় - “ নহাক্না লাইরিক অমা হাংদোকপা মতমদা অনৌবা মালেম অমসু হাংদোকই”। মহাক্না লাইরিক অসি মীওইবগী খ্বাইদগী চান্নবা অহানবা মরূপ্নি হায়খি। লাইরিক্না মীওই খুদিংমকপু পুক্নিং থৌনা হাপ্পি অমসুং অনৌবা ৱাখল্লোন অমগী লম্বীসু শেমই। লাইরিক্না মীওইবগী পুন্সিগী অৱাবা মতমদা শেন্নবীদুনা চৎলি হায়না মহাক্না হায়খি।
https://pbs.twimg.com/amplify_video_thumb/1252978789186801669/img/El7fV61Eb4pqvRaf?format=jpg&name=small
দা. রমেশ পোখ্রিয়াল নিশাঙ্ক
✔@DrRPNishank
মরূপশা, মালেমগী লৈইরিক্কী নুমিৎ অসিদা অদোমদা য়াইফ-পাউজেল পীজরি।
হায়নৈ মদুদি “অদোম্না লাইরিক অমা হাংদোক্লবদি অদোম্না অনৌবা মালেম অমা হাংদোক্লবনি।”
ঐনা হায়জনীংবদি অদোম পুম্নমক্না লাইরিক অমা পাবীরগা মদুগী মরমদা ঐঙোন্দা অদোম্না হৌজিক করম্বা লাইরিক পাবীরিবগে হায়বদু #MyBookMyFriendদা তম্বীয়ু। #WorldBookDay
1,921
8:57 AM - Apr 23, 2020
Twitter Ads info and privacy
1,520 people are talking about this
হন্দক্কী মালেমগী লাইরিক্কী নুমিৎ অসিদি লোকদাউন মনুংদা ওইনা পাংথোক্লে হায়না কেন্দ্র মন্ত্রীনা হায়খি। লোকদাউন মনুং অসিদা মহৈরোইশিংনা মখোইগী মহৈ লোইশংগী লাইরিক্কী মথক্তা অতোপ্পা কান্নবা অমসুং নুংঙাইবা লাইরিকসু পাও হায়না মহাক্না মহৈরোইশিংদা হায়খি। অনৌবা অমা তম্বা ফংবগী খুদোংচাবা অমা লৈগনি। মহাক্না মহৈরোই খুদিংদা লাইরিক অমমম পাও অমসুং সোসিএল মীদিয়াদা #মাইবুকমাইফ্রেন্দকেম্পেন শিজিন্নদুনা মখোইনা পারিবা লাইরিক অদুগী মতাংদা মঙোন্দসু খঙহল্লু হায়খি।
শ্রী পোখ্রিয়ালনা তোঙান তোঙানবা কেন্দ্রগী মন্ত্রীশিংবুসু #মাইবুকমাইফ্রেন্দকেম্পেনদা তেগ তৌদুনা কেম্পেন অসিদা য়াওরবীয়ু হায়না সোসিএল মীদিয়াদা হায়খি। মসিদা নত্তনা ভারতকী মফম কয়াদা লৈরবা মমীং লৈরবা মীওইশিংসু কেম্পেন অসিদা য়াওরক্নবা অমসুং লৈবাক অসিগী মীপুম খুদিংবু পুক্নিংগী ইথীল পীনবা হায়খ্রে। শ্রী পোখ্রিয়ালনা মখা তারদুনা হায়খি মদুদি #মাইবুকমাইফ্রেন্দকেম্পেন অসি মথংগী নুমিৎ ৭ ফাওবা চত্থখিগনি অমসুং মীয়াম পুম্নমক্না মতম অসিগী মনুংদা য়াওবীরকউ।
(Release ID: 1618494)
Visitor Counter : 34


text:
আসামদা হৌজিক চৎথরিবা এনআরসি অমসুং য়েলহৌমীগী মতাংদা বরাক তম্পাক্তা ওইরকলিবা ফিভম অসিগী মতাংদা খন্ননবগী দমক মণিপুরী য়ুথ্স ফ্রন্ট (মাইফা) অমসুং আসাম মণিপুরী মুসলিম য়ুথ্স ফ্রন্ট (এ,এম,এম,ইয়ু,এফ) না শিল্লাংদুনা লাকলিবা সেপ্তেম্বরকী তাং ১৫ খৃঃকুমজা ২০১৮ থাংজা নুমিত্কী নুংথিল পুং ১ তাবা মতমদা বিন্নাকান্দিদা লৈবা সাউথ বরাক কি হোলদা মীয়ামগী ওইবা মীফম অমা পাঙথোক্কদৌরি। হায়রিবা মীফম ্সিদা মরুওইনা এনআরসি ফাইনেল লিস্টতা য়াওরকতবগী মতাংদা, লখিপুরগী চাওখৎ থৌরাংগী মতাংদা অমসুং আসাম ইন্দিজিনাস পিপল্ প্রোটেক্সন কমিটি (এআইপিপিসি) গী লখিপুর মছা অমা শেম্বনচিংবনচিংবগী হীরমশিংদা খন্নগনি। মীফমসিদা লমদমসিগী ইমা-ইবেন, ওজা, লাই-গুরু, মরূপ মপাঙ, মহৈরোইশিংনা শরুক য়াবিনবা মাইফাগী জেনরেল সেক্রেটরী ফানজৌবম লোকনাথ অমসুং এ,এম,এম,ইয়ু,এফ কী জেনরেল সেক্রেটরী দেমা খান গী চেরোল অমদা হায়রি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
আয়ুশ
পার্লিয়ামেন্তনা ঙসি ইন্সতিত্যুৎ ওফ তিচিং ইন রিসর্স ইন অয়ুরবেদ বিল, ২০২০গী পয়াবা পীখ্রে
Posted On:
16 SEP 2020 3:41PM by PIB Imphal
ঙসি রাজ্য সভানা ইন্সতিত্যুৎ ওফ তিচিং ইন রিসর্স ইন অয়ুরবেদ বিল, ২০২০গী পয়াবা পীখ্রে। বিল অসি লোক সভাদা মার্চ ১৯, ২০২০দা হান্না অয়াবা পীখ্রবনি। মসিনা গুজরাতকী জাম্নগরদা ইন্সতিত্যুৎ ওফ তিচিং অমসুং রিসর্স ইন অয়ুরবেদ (আই.তি.আর.এ.) কৌবা মতমগী তেক্নোলোজীগা চান্নবা ইন্সতিত্যুৎ অমা লিংখৎপগী থবক পাঙথোকপা অমসুং মসিবু ইন্সতিত্যুসন ওফ নেস্নেল ইম্পোর্তেন্স (আই.এন.আই.)গী থাক্তা লৈহনবা য়াহল্লগনি।
আই.তি.আর.এ. অসি হৌজিক হৌজিক জাম্নগরগী গুজরাত অয়ুরবেদ য়ুনিবর্সিতী কেম্পস্তা লৈরিবা ইন্সতিত্যুসনশিং অসিবু পুন্সিন্দুনা শেমগদবনি। মসিগী মনুংদা অৱাংবা থাক্তা ইকায় খুম্নরিবা ইস্নতিত্যুসনশিং, মিং ওইনা পল্লবদা ১) ইন্সতিত্যুৎ ফোর পোস্ত গ্রেজুএৎ তিচিং এন্দ রিসর্স ইন অয়ুরবেদ, ২) শ্রী গুলব কুনভেরবা অয়ুরবেদ মহাবিদ্যালয়া, ৩) ইন্সতিত্যুৎ ওফ অয়ুর্বেদিক ফার্মাস্যুতিকেল সাইন্সেস অমসুং ৪) মহারশি পত্তাঞ্জলি ইন্সতিত্যুৎ ফোর য়োগ নেচ্যুরোপেথী এজুকেসন অমসুং রিসর্স (হৌদোক্লিবা আই.তি.আর.এ.গী স্বস্থব্রিত্তা বিভাগকী শরুক অমা ওইগদবা) অসিনি। মসিগী ইন্সতিত্যুৎশিং অসি হৌখিবা দিকেস খরদা হৌদোকখিবনি অমসুং মখোয়শিং অসিনা নক্নবা পুন্দুনা অয়ুরবেদগী ইন্সতিত্যুসনশিংগী ইমুং মনুং অমা শেম্লিবনি।
মসিগী হৌদোক্লিবা অসিনা থবক ওইনা পাঙথোকপা মতমদা ইন্সতিত্যুৎ কয়া অমদা মখা তানা নিংতম্বা পীদুনা অয়ুরবেদ অমসুং ফার্মাসীগী অন্দরগ্রেজুএৎ অমসুং পোস্ত-ফ্রেজুএৎকী এজুকেসন্দা মহৈ তম্বীবগী অনৌবা মওং অমা পীগনি। ইন্সতিত্যুসন ময়াম অসিনা পুন্সিনবা অসিনা আই.তি.আর.এ.দা অসিগুম্বা মহৈ-তম্বগী হীরম অসিদা থাক ৱাংবা ইন্সতিত্যুসন অমা ওইবা ঙম্বগী মতিক উত্তুনা আয়ুশ সেক্তরগী মনুংদা লমজিং লমতাকপা ঙম্বা ইন্সতিত্যুসন অমা ওইরকপা ঙমহনগনি। মসিনা ফার্মাসী য়াওনা অয়ুরবেদগী মরু ওইবা মশাশিংগী মতাংদা অৱাংবা থাক্কী ত্রেনিং পীবা ঙমগনি হায়বগী থাজবা থম্লি অমসুং অয়ুরবেদগী মতাংদা মনুং হুৎপা রিসর্সকী থবক কয়াসু পায়খৎপা ঙমহল্লগনি।
আই.তি.আর.এ. অসিনা আয়ুশ সেক্তরগী মনুংদা আই.এন.আই.গী থাক্তা লৈবা অহানবা ইন্সতিত্যুসন ওইরগনি অমসুং মসিনা ইন্সতিত্যুসন অসিবু কোর্স কন্তেন্ত অমসুং মহৈ তম্বীবগী মওং শেম্বদা নিংখা তম্বা ফংহন্দুনা অনৌবা থৌওং কয়াসু পাঙথোকহনবা ঙম্লগনি। মসিগী ৱারেপ অসি মালেম্না নাৎকী ওইবা লৌশিং শিজিন্নদুনা হকশেলগী ৱারোইশিন পুরকপগী হীরমদা থৱাই কন্না চঙলিবা মতমদা লাকখি অমসুং আই.তি.আর.এ.না অয়ুরবেদগী এজুকেসন অসিবু অনৌবা মাইকৈদা পুনবা শেম শাদুনা লৈরি।
******
(Release ID: 1655133)
Visitor Counter : 31


text:
প্রধান মন্ত্রী, শ্রী নরেন্দ্র মোদীনা ময়াই তাংবল লৌবা, কেন্দ্রগী মন্ত্রীমন্দলনা, ভারতকী শেন্মীৎলোন্দা স্তীল সেক্তরনা চাওখৎ থৌরাংদা মরুওইনা অমা ওইনা লৌদুনা, ঙসি হেন্না মপাঙ্গল লৈবা স্তীলগীদমক প্রদক্সন-লিঙ্কেদ ইন্সেন্তিব (পি.এল.আই.) স্কীমগী অয়াবা পীখ্রে। স্কীম অসিনা লৈবাক অসিদা অৱাংবা থাক্কী গ্রেদ ওইবা হেন্না মপাঙ্গল লৈবা স্তীল পুথোকপদা মতেং ওইরগনি। মখা তানা মসিনা মপাল লমদা থাদোকপা হেনগৎহল্লগনি অমসুং হায়-এন স্তীলগীদমক মীপাল তাংবা হন্থরগনি। স্কীম অসিনা চাওরাক্না কোতি ৪০,০০০গী শেন্থং অমসুং মেত্রিক তন ২৫ অহেনবা লাক্লবা য়াই হায়না পারি। স্কীম অসি ২০২৩-২৪দগী হৌদুনা ২০২৭-২৮ ফাওবদা চহি মঙা (০৫) ওইগনি।
লুপা কোতি ৬৩২২গী বদজেৎ পুথোক্তুনা, পি.এল.আই. স্কীম অসিনা কোতেৎ/প্লাতেৎ স্তীলগী পোত্থোকশিং, হায় স্ত্রেং/ৱিয়র রেজিস্তেন্ত স্তীল; হেন্না মপাঙ্গল লৈবা রেলস; এলোয় স্তীলগী পোত্থোকশিং, স্তীলগী ৱায়র অমসুং ইলেক্ত্রীকেল স্তীল কোনশিল্লি। হায়রিবা স্তীলগী পোত্থোকশিং অসি স্ত্রাতেজিক ওইবা অমসুং স্ত্রাতেজিক ওইদবা অনিমক্কী মখল কয়া অমদা শিজিন্নগনি অমসুং হায়রিবা অসিদা হ্বাইত গুদস, ওতোমোবাইলগী পার্ত অমসুং মচাকশিং, থাউ অমসুং গ্যাস পুনবগী পাইপশিং, বোইলরস, দিফেন্স এপ্লিকেসন্দা শিজিন্নবা বালিস্তিক অমসুং খুলায়গী শীতশিং, খোঙজেল য়াংবা রেলৱে লাইনশিং, তর্বাইন মচাকশিং, পাৱর পুনবা ইলেক্ত্রীকেল স্তীল অমসুং ইলেক্ত্রীক ভেহিকলশিং য়াওরি।
ভারতনা হৌজিক্কী ওইনা স্তীল সেক্তরদা ভেল্যু চেন অনেম্বা থাক্তা শিজিন্নরি। গ্রেদ হেন্না ফবা স্তীলশিং ভারত্তা মপাল লমদগী পুশিল্লক্লি। হায়রিবা অসি স্তীল ইন্দস্ত্রীনা তন্দা য়ু.এস.দি. ৮০-১০০দা লৈবা, লোজিস্তিক অমসুং ইনফ্রা কোস্ততা হেনগৎপা, অহেনবা পাৱর অমসুং কেপিতেল কোস্ত অমসুং তেক্সেস অমসুং মথৌশিং হাপ্পা ঙমদবগীনি।
হেন্না মপাঙ্গল লৈবা স্তীলগীদমক পি.এল.আই. স্কীমগী পান্দম অসি লৈবাক অসিদা মপাঙ্গল লৈবা স্তীল পুথোকপা ঙম্নবনি। অয়াবা লৈরবা মেনুফেকচররশিংদা ইন্সেন্তিব ৪%দগী ১২% ফাওবা ইনক্রিমেন্তেল প্রদকসন্দা হৌননবা হায়রি। পি.এল.আই. ইন্সেন্তিবনা তেক্নোলোজীদা ইন্দিয়ন স্তীল ইন্দস্ত্রীবু মপুং ফাহনবদা মতেং পীগনি অমসুং ভেল্যু চেন্দা পুখৎকনি।
শকখংলবা ‘স্পেসিএলিতী স্তীল’দা মেনুফেকচর তৌরিবা ভারত্তা মিং চল্লবা কম্পনী অমনা স্কীম অসিদা শরুক য়াবা য়াগনি। হায়রিবা অসিদা ‘স্পেসিএলিতী স্তীল’ অসি শেম্বদা শৌদোকহনবা অমসুং হৈবা অসি প্রধান মন্ত্রীগী আত্মানির্ভর ভারতকী মিয়েংদা হৌবদগী লোইবা ফাওবা লৈবাক অসিদা শোইদনা শাগনি।
স্পেসিএলিতী স্তীলগী পি.এল.আই. স্কীম অসিনা দোমেস্তিক স্তীল ভেল্যু চেন মপাঙ্গল কনখৎহনবদা মরুওইবা থৌদাং লৌগনি অমসুং ভেল্যু হেনবা স্তীল পুথোক্তুনা মালেমগী ওইবা ভেল্যু চেন্দা পীদুনা তেক্নোলোজী কেপাবিলিতী শাগৎপদা স্তীল সেক্তরদা মথৌ হৌগনি। অহেনবা পোত্থোক অমসুং শেন্থংগী মিয়েং অমদা, স্কীম অসিনা চাওরাক্না লাখ ৫.২৫তা ৬৮,০০০ অমনা হকথেংননা অমসুং লৈহৌরিবা অতৈনা নাকোইননা থবক পীবা য়ানা লৈরি।


text:
মন্ত্রীমন্দল
কেবিনেৎনা কোলকতা হিথাংফম ত্রস্তপু শ্যমা প্রসাদ মুখর্জী ত্রস্ত হায়না মিং ওনবগী অয়াবা পীখ্রে
Posted On:
03 JUN 2020 5:13PM by PIB Imphal
প্রধান মন্ত্রী শ্রী নরেন্দ্র মোদীনা লুচিংবা মন্ত্রী মন্দলনা কোলকতা হিথাংফম্বু শ্যমা প্রসাদ মুখর্জী হিথাংফম হায়না মিং ওনবগী অয়াবা পীখ্রে।
কোলকতা হিথাংফম ত্রস্তকী ত্রস্তীশিংগী বোর্দনা ফেব্রুৱারী ২৫, ২০২০দা ফমখিবা মীফমদা শ্যমা প্রসাদ মুখর্জীগী মমিং চৎপা জ্যুরিস্ত, একাদমিসিয়ন, ৱাখল খনবা অমসুং মীয়ামগী লুচিংবা ওইবগী য়াম্লবা শক্লোনশিং অদু য়েংলদুনা কোলকতা হিথাংফম্বু শ্যমা প্রসাদ মুখর্জী হিথাংফম হায়না মিং ওনবগী ৱারোইশিন তাখি।
কোলকতা হিথাংফমগী ১৫০শুবা থৌরম ওইনা জনুৱারী ১২, ২০২০দা পাংথোকখিবা থৌরম হৌদোকপদা নোংচুপ বেঙ্গলগী মীয়ামগী অপাম্ববু য়েংলদুনা কোলকতা হিথাংফম অসি নোংচুপ বেঙ্গলগী খ্বাইদগী মতিক চাবা মপারী, লৈবাক পুন্সিনবদা মাংজিল থানা চৎখিবা, বেঙ্গল চাউখৎপগী মংলান মংখিবা, ইন্দস্ত্রিয়েলাইজেসনগী ইথিল পীরম্বা অমসুং লৈবাক অমগী আইন অমা লৈগদবনি হায়খিবা দাক্তর শ্যমা প্রসাদ মুখর্জীগী মিং লৌদুনা মিং ওল্লগনি লাউথোকখি।
য়ুম্ফমঃ
কোলকতা হিথাংফম অসি মরু ওইবা অহানবা হিথাংফম্নি অমসুং লৈবাক অসিগী অমখক্তং ওইনা তুরেলদা লৈবা হিথাংফম অমনি। মসি ওক্তোবর ১৭, ১৮৭০দগী ১৮৭০গী এক্ত ৫গী মতুং ইন্না কলকত্তা হিথাংফম ফগৎহন্নবা কম্মিসনর অমা হাপ্তুনা ত্রস্তনা য়েংশিনবা হৌরকখি। মসি মেজর পোর্তস ওফ ইন্দিয়ন পোর্তস এক্তকী পারত-১গী অহানবা সেদ্যুলগী খ্বাইদগী মকোক্তা লৈ অমসুং মেজর পোর্ত ত্রস্ত এক্ত, ১৯৬৩না য়েংশিল্লি। কোলকতা হিথাংফম অসি চহী ১৫০ শুরে অমসুং মতমসিগী মনুংদা মসিনা ভারতকী ললোন-ইতিক, কম্মর্স অমসুং শেন্মিৎলোন চাউখৎপগী থোংজিল ওইদুনা লাকখি। মসিনা ভারতকী নীংতম্বগী লান, মালেমগী অহানবা অমসুং অনিশুবা লাঞ্জাও অমসুং লৈবাক অসিদা ওইরকখিবা সোসিও-কলচরেলগী অহোংবা, মরু ওইনা নোংপোক ভারত্তা, কয়া থেংনখি।
চৎনবী অমা ওইনা ভারত্তা লৈবা হিথাংফমশিং অসি মখোয়না লৈরিবা শহরশিংগী মিং লৌদুনা থোন্নৈ। তৌবতবু হিথাংফম খরদি অখন্নবা মরম খরদগী মমাংদা লৈরম্বা মমিং চৎপা লুচিংবশিংনা পাংথোক্লম্বা অফবা থৌওং কয়া য়েংলদুনা মখোয়গী মিং লৌদুনসু থোল্লি। সরকারনা ১৯৮৯দা নহাভা শেভা পোর্ত ত্রস্ত অসি জৱাহরলাল নেহরু পোর্ত ত্রস্ত হায়না মিং ওনখি। ইং ২০১১দা তুতিকোরিন পোর্ত ত্রস্ত অসি ভি.ও. চিদম্বরানর পোর্ত ত্রস্ত হায়না মিং ওনখি অমসুং এন্নোর পোর্ত লিমিতেদ অসি মমিং চৎলবা নীংতম লান্মী অমসুং হান্নগী তমিল নাদুগী মুখ্য মন্ত্রী ওইরম্ববা শ্রী কে. কমারাজরবু ইকাই খুম্নবা ওইনা কমারাজর পোর্ত লিমিতেদ হায়না মিং ওনখি। হন্দক্তসু ইং ২০১৭দা কান্দলা হিথাংফম অসি দীন্দয়াল হিথাংফম হায়না মিং ওনখি। মসিদা নত্তনা এয়র্পোর্ত কয়া অমসু ভারতকী অফাউবা লুচিংবশিংগী মিং লৌদুনা থোন্নরি।
***
(Release ID: 1629098)
Visitor Counter : 41
Read this release in:
Punjabi
,
English
,
Urdu
,
Marathi
,
Hindi
,
Bengali
,
Assamese
,
Gujarati
,
Odia
,
Tamil
,
Telugu
,
Kannada
,
Kannada
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা য়ু.এন.গী ‘দিজর্তিফিকেসন, লেন্দ দিগ্রেদেসন অমসুং ইকং থোকপা’ গী মরমদা অৱাংবা থাক্কী ৱারী শান্নবদা কিনোৎ এদ্রেস পীখ্রে
হৌখিবা চহি ১০দা ভারত্তা চাওরাক্না উমং হেক্তর মিলিয়ন ৩ লোম হেনগৎখি, লৈবাক অসিগী অপুনবা শরুক মরি থোকপগী অমা ঙম্নমক উমংনা কোনশিনবা হেনগৎলক্লি: পি.এম.
লেন্দ দিগ্রেদেসনবু মহৌশাগী ফিভমদা হঞ্জিন্নবা লৈবাক অসিনা থমখিবা ৱাফমগী মাইকৈদা ওনশিল্লকলি: পি.এম.
কার্বোন দাইওক্সাইদপু খল কাইদনা থম্নবা কার্বোন বিল্লিয়ন তোন ২.৫তগী ৩ ফাওবা চুপশিনবা ঙম্নবা ২০৩০ ফাওবদা দিগ্রেদেদ লেন্দ মিল্লিয়ন হেক্তর ২৬ মহৌশাগী ফিভমদা হঞ্জিন্নবা পান্দম থম্লি
লেন্দ দিগ্রেদেসনগী হিরমদা সাইন্তিফিক ওইবা পুক্নিং চিংশিন্নবা ভারত্তা সেন্তর ওফ এক্সেলেন্স শেমগৎলি: পি.এম.
ঐখোয়গী তুংগী মীরোলগীদমক্তা মশা-মউ ফবা মালেম অমা থমলম্বা হায়বসি ঐখোয়গী তৌফদ্রবা ইথৌনি: পি.এম.
Posted On:
14 JUN 2021 8:21PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সকী খুত্থাংদা য়ু.এন.গী ‘দিজর্তিফিকেসন, লেন্দ দিগ্রেদেসন অমসুং ইকং থোকপা’ গী মরমদা অৱাংবা থাক্কী ৱারী শান্নবদা কিনোৎ এদ্রেস পীখ্রে। প্রধান মন্ত্রীনা য়ুনাইতেৎ নেসন কনভেন্সন তু কোম্বেৎ দিজর্তিফিকেসন (য়ু.এন.সি.সি.দি.)গী ১৪শুবা মীফমদা মহাক্কা প্রসিদেন্তগী শক্তিগী মতুং ইন্না হৌদোকপগী সেগমেন্তদা ৱা ঙাংখি।
পুন্সি অমসুং পুন্সি মহিংগীদমক লমশিং অসি তঙাইফদনা চংগদবা মচাক অমনি হায়রদুনা, শ্রী মোদীনা লম অমসুং মসিগী ললশিং অসিদা পিরিবা শাফুশিং অসি হন্থহন্নবা হায়রি। “শেংনা হায়রবদা, থবক কয়া অমা ঐখোয়গী ইমাংদা তাদুনা লৈরি। অদুবু ঐখোয়না তৌবা ঙমগনি। ঐখোয় পুন্না মসি পাংথোকপা ঙমগনি,” হায়না প্রধান মন্ত্রীনা হায়খি।
প্রধান মন্ত্রীনা লেন্দ দিগ্রেদেসনগী হিরমদা লৌখৎকদবা খোঙথাংশিং পীরি। মহাক্না হায় মদুদি ভারতনা মালেমগী ফোরুমদা লেন্দ দিগ্রেদেসনগী ইসুশিং উৎনবা লুচিংদুনা চৎলি। ২০১৯গী দিল্লী দিক্লারেসন্না লমগী মরমদা হেন্না কান্নবা অমসুং চেকশিন থৌরাং পীরি। ভারত্তা হৌখিবা চহি ১০ অসিদা উমং হেক্তর মিল্লিয়ন ৩ লোম য়োকখৎলি। মসিনা লৈবাক্কী অপুনবা শরুক মরি থোকপগী অমা উমং য়োকখৎপা হেনগৎলক্লি হায়না প্রধান মন্ত্রীনা খঙহনখি।
শ্রী মোদীনা লেন্দ দিগ্রেদেসনবু মহৌশাগী ফিভমদা হঞ্জিন্নবা লৈবাক অসিনা থমখিবা ৱাফমগী মাইকৈদা ওনশিল্লকলি হায়না পাউদমখি। “ঐখোয়না ২০৩০ ফাওবদা শোকচিল্লবা লমশিং অসি হেক্তর মিল্লিয়ন ২৬ মহৌশাগী ফিভমদা হঞ্জিন্নবা হোৎনরি। মসিনা ভারতনা থমখিবা ৱাফম কার্বোন দাইওক্সাইদ খল কাইদনবা কার্বোন বিল্লিয়ন তোন ২.৫তগীনা ৩ ফাওবা চুপশিনবা ঙম্বদা মতেং পাংলগনি,” হায়না প্রধান মন্ত্রীনা হায়খি।
প্রধান মন্ত্রীনা গুজরাত্তা লৈবা কুতচকী রানন্দা লৈবা বান্নিগী মফমশিংদা চৎথরিবা মতৌ করম্না লমশিং অসি মহৌশাগী ফিভমদা হঞ্জিনখিবা হায়বগী খুদম উৎলদুনা মসিনা পুন্সি মহিং ফগৎহন্নবা অফবা লৈহাও পুথোকপা, লমগী পোত্থোক হেনগৎহনবা হায়বা অসি উৎখি। বান্নিগী মফমদা, গ্রাসলেন্দ য়োকখৎতুনা লমশিং অসি হান্নগী মহৌশাগী ওইবা মওংদা লাকহনবা, হায়রিবা অসিনা লমশিং অসি মহৌশাগী ফিভমদা হঞ্জিনহনবদা মতেং পাংলি। মসিদা শজিক থাক্তুনা অমসুং শা-শন য়োকপদা পুক্নিং থৌগৎতুনা পুন্সি মহিংদা মতেং পীরি। “চপ মান্নবা ইথিলদা, ঐখোয়না লমশিং অসি হান্নগী মফমদা হঞ্জিন্নবা লালোংশিং লৌখৎপগী তঙাইফদবা লৈ”, হায়না প্রধান মন্ত্রীনা মরুওইবা পীখি।
সাউত-সাউত কোওপরেসনগী ইথিলদা, ভারতনা চাওখৎলক্লিবা লৈবাকশিংদা লমশিং মহৌশাগী ফিভমদা হঞ্জিন্নবা থৌরাংশিংদা মতেং তৌরি। লেন্দ দিগ্রেদেসনগী হিরমদা সাইন্তিফিক ওইবা পুক্নিং চিংশিন্নবা ভারত্তা সেন্তর ওফ এক্সেলেন্স শেমগৎলি হায়না প্রধান মন্ত্রীনা পাউদমখি। “মীওইবনা থোকহনখিবা অমাং-অতাশিং অমুক হন্না শেমগৎপা হায়বা অসি অপুনবা মীওইবা জাতিগী ইথৌদাংনি। ঐখোয়গী তুংগী মীরোলগীদমক্তা মশা-মউ ফবা মালেম অমা থমলম্বা হায়বসি ঐখোয়গী তৌফদ্রবা ইথৌনি”, হায়দুনা প্রধান মন্ত্রীনা লোইশিনখি।
*****
(Release ID: 1727145)
Visitor Counter : 36
Read this release in:
Telugu
,
Kannada
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Malayalam


text:
থৌরমদা দিসি লয়া মাদ্দুরী না ৱা ঙাংবা জিলা থাক্কী ওইবা হেন্দলুম একজিবিসন অমসুং মেল…
বরাক তম্পাক্কী খোমজিনবা পাউ ৫ - ১১ - ২০১৯ নভেম্বরগী ১১ দা সিঙ্গেরবন্দ হ…
হায়স্কুলগী তম্ন-লাইরিকতা মণিপুরীশিংবু লান্ন লমজিংখিগদবা মতাং অমা চুমথোক্নবা আসাম মণ…
লাইশ্রম নিঙোল লৌরেম্বম ওংবী পীশক দেবী photo credit : Alex Babu মণিপুরি সেলুলোইদ, দ…
ৱাটসএপ শিজিন্নরিবা মীওই লিশিং অমমখায়রোইমগী নেটৱার্ক হেক্ তৌখ্রে। অসিগুম্বা থৌদোক…
মেঘালয় চঙবদা হৌজিক্তগিদি রেজিস্টার তৌবা মথৌ তারগনি। হৌখিবা ইরাই নুমিত্তা মেঘালয় কেবি…
অস্ট্রেলিয়াদা পোর্নোগ্রাফি য়েংবগী অনৌবা আইন শেম্বা ওইনা ইন্টারনেটকী খুৎথাংদা পোর্নো…


text:
নোংমগী ওইবা খোংচৎ অমদা প্রধান মন্ত্রী শ্রী নরেন্দ্র মোদী ২০১৮গী মে ১৯দা জম্মু অমসুং কশ্মীরদাচৎকনি।
প্রধান মন্ত্রীনা লেহদা ১৯শুবা কুশোক বকুলা রিনপোচেগী বর্থ সেন্তিনরী সেলেব্রেসন লোইশিনবগী থৌরমদা শরুক য়াগনি। থৌরম অদু মক্তদা মহাক্না জোজিলা তনেল থবক হৌবগী প্লেক অমা মায়খুম হাংদোক্কনি।
কিলোমীতর ১৪ শাংবা জোজিলা তনেল অসি ভারতকী খ্বাইদগী শাংবা রোদ তনেল ওইরগনি অমদি এসিয়াগী খ্বাইদগী শাংবা বাই-দাইরেক্সনেল তনেল ওইরগনি। প্রধান মন্ত্রী শ্রী নরেন্দ্র মোদীনা লুচিংবা ইকোনোমিক এফিয়র্সকী মন্ত্রীমন্দলনা চহি অসি হৌরকপদা লুপা কোতি ৬৮০০ চংনা এন ঐচ-১এগী শ্রীনগর-লেহ সেক্সনদা বলতাল অমসুং মিনামার্গকী মরক্তা তনেল অসিগী কন্সত্রক্সন, ওপরেসন অমসুং মেন্তিনেন্সতা অয়াবা পীখি। তনেল অসি শেমগৎপনা শ্রীনগর, কার্গীল অমসুং লেহগী মরক্তা ওল-ৱেদর কনেক্তিবিতী ফংহল্লগনি। মসিনা জোজিলা পাস লানথোকপদা হৌজিক হৌজিক পুং অহুম মখায় চংলিবা অসি মিনিৎ ১৫দা লানথোকপা ঙমহল্লগনি।
প্রধান মন্ত্রীনা শ্রীনগরদা লৈবা শের-ই-কশ্মীর ইন্তর্নেস্নেল কনফরেন্স সেন্তর (এস কে আই সি সি)দা ৩৩০ মেগা ৱাৎ, কিষনগঙ্গা হাইদ্রোপাৱর স্তেসন জাতীদা খুৎশিন্নগনি। মহাক্না শ্রীনগর রিং রোদকী উরেপ উয়ুংসু তমগনি।
জম্মুদা লৈরিবা জেনরেল জোরাৱর সিংহ ওদিতোরিয়মদা প্রধান মন্ত্রীনা পাকুল দুয়েল পাৱর প্রোজেক্ত অমসুং জম্মু রিং রোদ উরেপ উয়ুং তমগনি। মহাক্না তারাকোতে মার্গ অমসুং শ্রী মাতা বাইস্নো দেবী শ্রাইন বোর্দকী মেতরিয়েল রোপৱেসু শঙ্গাগনি। তারাকোতে মার্গনা শ্রাইনদা ভক্তশিং লাকপদা খুদোং চাহল্লগনি।
প্রধান মন্ত্রীনা শের-ই-কশ্মীর য়ুনিবর্সিতী ওফ এগ্রীকলচরেল সাইন্সেস & তেক্নোলোজী, জম্মুগী কনভোকেসনদসু শরুক য়াগনি।


text:
ইকায় খুম্ননীংঙাই ওইরবশিং,
খুরুমজরি !
অহানবমক্তাদা, ঐহাক্না রাস্ত্রপতি রাহমোনবু এস.সি.ও. কাউন্সিলগী মাই পাক্লবা প্রসিদেন্সীগীদমক্তা থাগৎপা ফোংদোকচরি। তাজিক রাস্ত্রপতি অসিনা শিংননীংঙাই ওইরবা মালেমগী অমসুং লমদমসিগী অকোয়বগী ফিভমদা লুপ অসিবু নীংথিজনা শেন্নবীরি। তাজিকিস্তানগী নীং-তম্বগী হন্দক্কী ৩০শুবা চহি অসিদা, ঐহাক্না ভারতকী মহুৎ শিন্দুনা তাজিক ইচিল ইনাওশিং অমসুং রাস্ত্রপতি রাহমোনগী মফমদা থম্মোই শেংনা থাগৎপা অমসুং য়াইফ পাউজেল পীজরি।
ইকায় খুম্ননীংঙাই ওইরবশিং,
হন্দক্কী চহিসিদা ঐখোয়না এস.সি.ও.গী ২০শুবা কুমওনসু পাংথোক্লি। অসিগুম্লবা য়াইফরবা পুংফম অসিদা অনৌবা মরুপশিংনা ঐখোয়গী মরক্তা তিল্লকপা অসি য়াম্না নুংঙাইরবা ৱাফম অমনি। ঐহাক্না ইরানবু এস.সি.ও.গী অনৌবা মেম্বর অমা ওইনা তরাম্না ওকচরি। ঐহাক্না অনৌবা দাইলোগ পার্তনর- সাউদি অরাবিয়া, ইজিপ্ত অমসুং কতারবুসু তরাম্না ওকচরি। এস.সি.ও.না পাকথোক চাউথোকপা অসিনা ঐখোয়গী লুপকী ইথিল শন্দোকপা হেনবগী ফিভম্বু মীয়ামদা উৎলি। এস.সি.ও.না অনৌবা মেম্বর অমসুং দাইলোগ পার্তনর য়াওরকপগা লোয়ননা মপাঙ্গল লৈবা অমসুং মীয়াম্না থাজবা হেনগৎলক্লগনি।
ইকায় খুম্ননীংঙাই ওইরবশিং,
এস.সি.ও.গী ২০শুবা মপোক কুমওন অসি এস.সি.ও.গী তুংগী খনবগী চানরবা পুংফম অমসু ওইরি। হীরম অসিগী মতাংদা থেংনরিবা খ্বাইদগী চাউবা শিংনবশিংদি তংদু লৈতানা লৈবা, ঙাক-শেল অমসুং থাজবা ৱাৎপগী থৌওংশিংগা মরী লৈনৈ অমসুং অসিগুম্বা পামদবা থৌদোকশিংগী খ্বাইদগী মরু ওইবা মরমদি রেদিকেলাইজেসন তৌবা হেনগৎলকপনি হায়না ঐহাক্না থাজৈ। অফগানিস্তান্দা হৌজিক থোক্লিবা থৌদোকশিং অসিনা ৱাফম অসিবু হেন্না ময়েক শেংহল্লে। হীরম অসিগী মতাংদা এস.সি.ও.না খোংথাং খরা লৌখৎফম থোকই।
ঐখোয়না পুৱারীদা য়েংলুরগদি, ময়াই থংবা এসিয়াগী লমদম অসি কা হেন্না হকচিন্দবা, প্রোগ্রেসিব কলচর অমসুং ভেল্যুগী তুংফম্নি হায়বা উগনি। সুফিগুম্বা নাৎ অসি চহি চা কয়াদগী মফম অসিদগী চাউখত্তুনা লমদমসিদা অমসুং মালেম পুম্বদা শন্দোক্লিবনি। মসিগী মমি অসি লমদমসিগী নাৎকী হেরিতেজতা ঙসিসু উবা ফংলি। ময়াই থংবা এসিয়াগী অসিগুম্লবা পুৱারী ওইরবা হেরিতেজতা য়ুম্ফম ওইদুনা, এস.সি.ও.না রেদিকেলাইজেসন অমসুং এক্সত্রিমিজম থেংননবা অমত্তা ওইবা থৌওং অমা শেম্বগী তঙাই ফদবা লৈ।
ভারত অমসুং SCOগী মেম্বর লৈবাক অয়াম্বদা, ইস্লামগা মরী লৈনবা কা হেন্না হকচিন্দবা, খাঙবা কনবা অমসুং পুম্নমক্না শরুক য়াবা ইন্সতিত্যুসন অমসুং চৎনবী লৈ। SCOনা মখোয়গী মরকসিদা অকনবা নেৎৱর্ক অমা শেমগৎনবা হোৎনগদবনি। মতাং অসিদা, ঐহাকনা SCO-RATS মেকানিজম্না পাংথোক্লিবা কান্নরবা থবকশংবু থাগৎলি। ঐখোয়না ঐখোয়গী এস.সি.ও. পার্তনরশিংনা ভারতকী SCO-RATS প্রসিদেন্সীগীদমক্তা শেমগৎলিবা থবক থৌরম কয়াগী কেলন্দরশিংদা থৱাই য়াওনা শরুক য়াগনি হায়বগী থাজবা থম্লি।
ইকায় খুম্ননীংঙাই ওইরবশিং,
রেদিকেলাইজেসনগা লান্থেংনবা অসি লমদমসিগী ঙাক-শেল অমসুং ঐখোয় মশেলগী মরক্তা লৈরিবা থাজনবগীদমক্তা তঙাই ফদবতা নত্তনা, ঐখোয়গী তুংগী চারোল-শুরোনগী অফবা মতম অমা শেম্বগী ওইনসু য়াম্না তঙাই ফদে। চাউখৎপা মালেম অসিগা চাংদম্নবা ঙম্নবগীদমক্তা, ঐখোয়গী লমদম অসিসু হৌগৎলক্লিবা তেক্নোলোজীগী শরুক অমা ওইবা তাবনি। মসিগীদমক্তা ঐখোয়না ঐখোয়গী হৈ-শিংলবা নহাশিংবুসু সাইন্স অমসুং কাংলোন চুম্না ৱাখল খনবগী মাইকৈদা পুক্নিং থৌগৎপা তাবনি।
অসিগুম্বা ৱাখল্লোন অমসুং অনৌবা পাংথোকপগী ইথিলবু ঐখোয়গী নহা ওইরিবা ওন্তোপ্রিনর্শিং অমসুং স্তার্ত-অপশিংবু শম্নহন্দুনা খুমাং চাউশিলহনবা ঙমগনি। অসিগুম্বা থৌওং অসিগা লোয়ননা, ভারতনা মমাংগী চহিদা অহানবা এস.সি.ও. স্তার্ত-অপ ফোরম অমসুং নহা ওইরিবা সাইন্তিস্তশিংগী কনফরেন্স অমা শিন লাঙখি। মমাংগী চহি কয়াদসু, ভারতনা মশাগী চাউখৎপগী খোঙচত্তা তেক্নোলোজীবু মাই পাক্না শিজিন্নখি।
শেল থুমগী থৌওংশিংবু মীয়াম খুদিংনা শরুক য়াবা হেনগৎহন্নবগীদমক্তা য়ু.পি.আই. অমসুং রুপে কার্দকুম্বা তেক্নোলোজী ওইরো, কোবিদকা লান্থেংনবদা ঐখোয়গী কোৱিনগুম্বা দিজিতেল প্লেৎফোর্ম ওইরো, পুম্নমক অসিবু ঐখোয়না অতোপ্পা লৈবাকশিংগসু শিজিন্নমিন্নরি। ঐখোয়না অসিগুম্বা ওপন সোর্স তেক্নোলোজীশিংবু ঐখোয়গী এস.সি.ও. খোঙলোইশিংগা শিজিন্নমিন্নবা অমসুং মসিগীদমক্তা কেপাসিতী বিলদিংগী থৌওং শিনবদা নুংঙাইবা পোকই।
ইকায় খুম্ননীংঙাই ওইরবশিং,
মিনরেলগী লন-থুম নত্ত্রগা ইন্ত্রা-এস.সি.ও. ত্রেদ ওইরো, লমদম অসিগী পাক চাউরবা তৌবা ঙম্বগী মতিকশিং অসি রেদিকেলাইজেসন অমসুং ইন্সেক্যুরিতীনা মরম ওইদুনা শিজিন্নবা ঙমদনা লৈরি। মসিগী মপুং ফাবা কান্নবা লৌগে হায়রবদি, ঐখোয়না ঐখোয় মশেলগী পাউ-ফাওনবা অমসুং শম্নবগী হীরমদা মিৎয়েং চঙবা তাবনি। পুৱারীগী মতমদা, ময়াই থংবা এসিয়াগী থৌদাংদি চাউরবা লমদম অনিগী চাউরবা কৈথেলগী মরক্তা শম্ননবা থোং অমা ওইদুনা লাক্লিবনি। মসিনা লমদম অসিগী নুংঙাই য়াইফবগী য়ুম্ফম অমা ওইদুনসু লাক্লি। ভারতনা ময়াই থংবা এসিয়াগা শম্নবা হেনগৎহন্নবা খোঙফম চেৎলি।
কংফালগী লম্না কোইশিনবা ময়াই থংবা এসিয়ানা ভারতকী চাউরবা কৈথেলগা শম্নদুনা খুদোংচাবা কয়া ফংবা য়াগনি হায়না ঐখোয়না থাজৈ। অদুবু, ঐখোয় মশেলগী মরক্তা থাজবা ৱাৎপনা, শম্নবগী খুদোংচাবা কয়াদি লৌনদনা লাক্লি। ঐখোয়না ইরানগী চাবাহর হিথাংফমদা শেল থাদবা অমসুং ইন্তর্নেস্নেল নোর্থ-সাউথ কোরিদোরগীদমক্তা ঐখোয়না কন্না হোৎনরিবা অসি হায়রিবা অচুম্বা ৱাফমশিং অসিনা ইথিল পীবনি।
ইকায় খুম্ননীংঙাই ওইরবশিং,
অমগা অমগা শম্নবগী থৌওং অসি মাইকৈ অমক্তনা হোৎনরগা ওইথোক্কদবা নত্তে। অসিগুম্বা শম্নবগী থবকশিং অসিদি তাথোক তাশিন তৌমিন্নবা, নুং-পান ফাওনা উবা অমসুং শরুক য়ামিন্নদুনা ঐখোয় মশেলগী মরক্তা থাজবা হেনগৎহন্দুনা ওইথোক্কদবনি। হীরম অসিগী মতাংদদি, লমদম অমগী অপুনবগী শক্তম্বু ইকায় খুম্নবা অসি য়াম্না তঙাই ফদবনি। ৱাখল্লোনশিং অসিদা য়ুম্ফম ওইদুনা, এস.সি.ও.না লমদম অসিগী মরক্তা পাও ফাওনবগী ফিভম লৈহন্নবগীদমক্তা, চুনবা কাঙলোন অমা শেমগদবনি।
পুম্নমক অসি পাংথোক্লবা মতুংদা, ঐখোয়না লমদম অসিদা নাৎকী ওইনা শম্নরম্বা অদু অমুক হন্না পুরকপা ঙমগনি অমসুং মদুগী মতুংদতা কন্নেক্তিভিতী প্রোজেক্তশিংনা ঐখোয়গী মরক্তা লৈরিবা অরাপ্পবু হেনগৎহনবগী মহুত্তা ঐখোয়বু হেন্না নকশিন্নহনবগী থৌওং ওইথোক্কনি। মসিবু ওইথোকহন্নবগীদমক্তা, ভারতকী মাইকৈদগী পাংথোকপা য়াবা থবক খুদিংমক তৌনবা ঐখয়না শেম শাদুনা লৈরি।
ইকায় খুম্ননীংঙাই ওইরবশিং,
এস.সি.ও.না মাই পাকপগী মরমশিংগী মরক্তা অমা ওইরিবদি, মসিনা লমদম অসিগী তঙাই ফদবশিংদা অহেনবা মিৎয়েং চঙবা অসিনি। ঐহাক্না রেদিকেলাইজেসন, কন্নেক্তিভিতী অমসুং মীয়ামগী মরক্তা লৈনবা মরীগী মতাংদা ফোংদোক্লিবা ঐহাক্কী অনীঙবা অসিনা এস.সি.ও.গী থৌদাংশিংবু মপাঙ্গল হেন্না লৈহনগনি। ঐহাক্না লোইশিন্দ্রিঙৈদা, ঐখোয়গী হোস্ত, রাস্ত্রপতি রাহমোনবু অমুক্কা হন্না থাগৎচরি।
মসিগী হাইব্রিদ ফোর্মেৎ অসিগী শিংনবশিং অসি লৈদুনসু, মহাক্না সম্মিৎ অসিবু মাই পাক্না শিন-লাঙদুনা মাই পাকহল্লি। ঐহাক্না উজবেকিস্তানবু মথংগী এস.সি.ও. চেয়র্মেন ওইনা য়াইফ পাউজেল পীরি অমসুং ভারতকী তেংবাং মপুং ফানা লৈগনি হায়বগী থাজবা পীজরি।
থাগৎচরি!


text:
এফ.আই.জি. ৱার্ল্দ চেলেঞ্জ কপকী ভোল্ত মশান্নদা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা দিপা কর্মাকরগী মফমদা নুংঙাইবা ফোংদোকখ্রে।
প্রধান মন্ত্রীনা হায়খি, “দিপা কর্মাকরগীদমক ভারতনা চাউথোকচরি! তর্কীগী মর্সিন্দা পাংথোকপা এফ.আই.জি. ৱার্ল্দ চেলেঞ্জ কপকী ভোল্ত মশান্নদা সনাগী তকমান অমা লৌরকপদা মফমদা নুংঙাইবা ফোংদোকচরি। মীথোই মিহেনলক্লিবা অসি মহাক্কী অচেৎপা খুৎপায় অমসুং শিগনি-নাগনি খঙদবা এতিচুদ অদুগী খুদম্নি।”
India is proud of @DipaKarmakar! Congratulations to her on winning a well-deserved Gold in the vault event at the FIG World Challenge Cup in Mersin, Turkey. This win is a prime example of her tenacity and never-say-die attitude.— Narendra Modi (@narendramodi) July 8, 2018


text:
“অহিংবগী মালেমদা লাইশোলদগী হেন্না থুম্বা অমা লৈতে। লাইশোলগী ফিভমদা মীওইবনা হিংগদবনি। লাইশোলগী ফিভমদা মীওইবনা হিংগদবনি।লাইশোল অমসুং নোল্লুক্না হায়জবগী ফিভমনা খ্বাইদগী থৌজাল ফঙলবা ফিভমনি। লাইশোল হায়বসি তাইবং মপুগা ৱারী শান্নবনি।খ্বাইদগী চাওনা ফঙবা য়াবা মহৈ নত্রগা খ্বাইদগী থুম্বা মওংসি তাইবং মপুগা ৱারী শান্নজরিঙৈ নত্তনা অতৈ করিগুম্বা অমত্তা লৈতে।”
— অব্দুল – বাহা
ইন্দিয়া শিন্থুংবদা লৈরিবা খুঙ্গং অমদি য়ুমলোন্নবশিংদা পুন্না লাইশোল তৌমিন্নবগী মীফমশিংনা মরাংকাইনা পাঙথোরকপদু ঐখোয়না উরি। থৱায় লিশিং লিশিংনা য়ুমশিংদা খেন্ন-খেন্নবা ফিভমশিংদা থা-খুদিংগী, চয়োল খুদিংগী, নত্রগা নুমিৎ খুদিংগী লাইশোল হায়নবা, অশেঙবা অইবশিংদগী পাথোক্নবা, অমসুং মখোয়গী পুন্সিদা, মদুনা করি ৱাহন্থোক লৈগদগে হায়বগী মতাংদা ৱা-তান্ননবা পুন্না পুনমিন্নরি।খেন্ন-খেন্নবা চহী অমসুং হৌরকফমশিংদগী লাকপা মরুপশিংনা পুল্লিবা মসিগী অপিকপা মীফমশিংসিনা মদুদা য়াওরিবা লন্নাই মীওইশিংদুগী নুংগী ওইবা পুন্সিবু য়োকখৎপী, লোয়না লোয়ননা লমদম অমদা লৈরিবা নুংগী ওইবা অপুনবগী লিপুন অমদি খুন্নাইদুবুসু হেন্না চেৎশিন্না পুন্সিনবি।
তোঙান তোঙানবা হৌরকফম খুদিংদগী লাকপা মীওইশিংনা লাইশোল তৌনবা অমসুং ধ্যান তৌনবা লাইশঙশিং বাহা’ই খুন্নাইগী লৈজরবসু (খুদম ওইনা দেল্লিদা লৈবা Lotus Temple হায়না খঙনবা অসি মশকনাইবা খুদম অমনি), বাহা’ইশিংনা মসিসু থাজৈ মদুদি মীয়াম অমনা তাইবং মপুবু নিংশিংনবা পুল্লিবা মফম খুদিংমক থৌজালবী অমসুং লাইশঙমক্নি হায়না লৌই। বাহা’ইগী থাজবদা পুরোহিৎ লৈতবনিনা, ঐখোয় ঐখোয়গী খুন্নাইবু নুংগী ওইনা চাওখৎহন্নবগী থৌদাং অদু ঐখোয় খুদিংমক্কী ওই, অমসুং লাইশোল মীফমশিং শিনবসি লন্নাই মীওইশিং অমদি ইমুঙ মনুঙশিংনা মসিগী থৌদাং অসিবু পাঙথোকপা য়াবা লম্বী অমনি।


text:
১৮৯১গী খোংজোম লানদা বৃটিশ লান্মীশিংগা লান্থেংনরম্লগা থৱাই কৎখ্রবা ইপা ইপুশিংবু ইকায় খুম্নবা উৎলদুনা এপ্রিলগী তাং ২৩ বোরাক তম্পাক্কী মফম মফমদসু নুমিৎ অসিবু নীংশিংলদুনা ১২৭শুবা খোংজোম নুমিৎ পাক শন্না পাঙথোক্নখি।
নুমিৎসিগা মরী লৈননা অথৌবা নীংশিংলুপ, লখিপুরনা শিল্লাংদুনা কোঞ্জেংলৈকায়দা লুপকী প্রেসিডেন্ট আর কে সনাহলনা লূপকী ফিরাল চীংখৎতুনা নুমিৎসিগী থৌরম হৌদোকখি।
মতুংদা লখিপুর সাব-দিবিজনগী স্টেত বেঙ্ক অফ ইন্দিয়া লখিপুর ব্রাঞ্চকী মমাংদা খিল্লিবা বীর টিকেন্দ্রজিৎ অমসুং নেতাজিগী মীতমদা লৈ-শু কৎতুনা ইকায় খুম্নবা উৎখি।
লোয়ননা লখিপুরদগী নীংথেমখুন তাবা লম্বী মপান্দা লৈরিবা নীংথেম পুখ্রিদা চৎতুনা খোংজোম লান্দা থৱাইনা পোন্থা ওইখ্রবা অথৌবাশিংগী মফমদা তর্পণ কৎখি।
মতুংদা কোঞ্জেংলৈকায়দা লৈরিবা মণিপুরী গেষ্ট হাউসতা লূপকী প্রেসিডেন্ট আর কে সনাহলনা ময়ায় তাংবল লৌদুনা পাঙথোকপা অফোঙবা মীফমদা অথৌবা নীংশিংলূপকী জেনরেল সেক্রেটরী য়ুম্নাম নদীয়াচাঁন্দনা মীয়াম্বু তরাম্না ওকপগী ৱারোল পীখি।
থোকচোম কৃষ্ণমোহন এক্স প্রেসিডেন্ট অথৌবা নীংশিংলূপনা চীফ গেষ্ট অমসুং অয়েকপম কুলচন্দ্র, এদভোকেত মুতুম ওংবী রীনা এদভাইজর অথৌবা নীংশিংলুপনা গেষ্ট অফ ওনর ওইনা থৌরমদা শরুক য়াখি।
চাংখ্রময়ুম বিদিত কুমারনা শৈহৌ অমসুং শৈরোই ঈশৈ শকখি।
থৌরমগা মরী লৈননা লোংজম গোপেন্দ্র, খাঙেম্বম বিশ্বনাথ, লৈশুংবম রবীন্দ্র, থোকচোম বিশ্বনাথ নচিংবা মরুওইবা মীওইশিংনসু ৱা ঙাংখি।
ইঙুদম নীরবীরনা মীয়ামদা থাগৎ ৱারোল পীবগা লোয়ননা শৈরোই ঈশৈ শকতুনা নুমিৎসিগী থৌরম লোইশিনখি।
পুক্নিং থৌগৎনীঙাই ওইরিবদি কাছার জীলাগী ভুবন চীংনা কোনবা লমদম ভুবন নগরদা লৈরিবা য়ুম্নাক তরামুকতং ওইগনি হায়বা মৈতৈ খুঙ্গং অসিগী কংলাশাদা ঙসি অয়ুক খোংজোম নুমিৎকা মরী লৈননা অথৌবাশিংগী মফমদা হৈকৎ-লৈকৎ তমখি।
*** লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE


text:
লখিপুরওনলাইন দিজিতেল দেস্কঃ এফবি দা শৈরেংগী লিতরেরী গ্রুপ ঈরেনবুং অমসুং ৱ…
লখিপুরওনলাইন দিজিতেল দেস্কঃ ওলিম্পিকি গেমস হৌগদবা নুমিৎ ৩নিদং ঙায়শিল্লকলে…
লখিপুরওনলাইন দিজিতেল দেস্কঃ ফুটবোল্লরশিংবু পুক্লিং থৌগৎপা ওইনা ওল ইন্দিয়…
লখিপুরওনলাইন দিজিতেল দেস্কঃ পেত্রোল, দিজেল অমসুং চাকথোংনবা গেসকী মমল হেনগ…
লখিপুরওনলাইন দিজিতেল দেস্কঃ আসাম লৈঙাকনা অনৌবা এসওপি পুথোকখ্রে। অকক্নবা জি…
লখিপুরওনলাইন দিজিতেল দেস্কঃ রাজ্য অসিদা অঙাং অনিদগী হেল্লবদি সরকারগী থবক চ…
লখিপুরওনলাইন দিজিতেল দেস্কঃ লৈবাক অসিগী মমীং লৈরবী শান্নরোই ৱেতলিফ্তর কর্ন…


text:
ইম্ফাল, সেপ্টেম্বর ২০ : কানাডা সিটিদা ঙরাং (ইন্দিয়াগী মতমদা ঙসি) পাঙথোকখিবা লৈকপ অসিগী ওইনা খ্বাইদগী চাউবা কালগরি ম্যারাথোন-২০২১ দা মণিপুরগী মীতৈ মচা
ইম্ফাল, সেপ্টেম্বর ২০ : কানাডা সিটিদা ঙরাং (ইন্দিয়াগী মতমদা ঙসি) পাঙথোকখিবা লৈকপ অসিগী ওইনা খ্বাইদগী চাউবা কালগরি ম্যারাথোন-২০২১ দা মণিপুরগী মীতৈ মচা অহুমনা শরুক য়াদুনা কানাডা মণিপুরীশিংগী পুৱারী অমা শেমখ্রে। মালেম লৈপাক কয়াদগী লাকপা এথলেট লীশিং কয়ানা শরুক য়াদুনা পাঙথোকখিবা কালগারি ম্যারাথন-২০২১ দা মণিপুরগী অহৈবম পাপাক অমদি চোংথাম ইদ্দিনা কিলোমিটার ৪২.২ শাংবা ফুল ম্যারাথোনদা শরুক য়াখি। অদুগা মণিপুরদগী কোন্থৌজম লেনিননা কিলোমিটার ২১.১ শাংবা হাফ ম্যারাথোনদা শরুক য়াখি।
কানাডা সিটিগী খ্বাইদগী চাউবা ম্যারাথোন অদুদা মণিপুরদগী মীতৈ মচা অহৈবম পাপােকনা ফুল ম্যারাথোনদা ৩:২৮:২০ চেন্দুনা ১২৮ শুবা পোজিসন, সিঐচ ইদ্দিননা ৪:৫৯:৩৩ চেন্দুনা ৫৫২ শুবা পোজিসন অদুগা হাফ ম্যারাথোনগী ওইনা মণিপুরদগী মীতৈ মচা কে লেনিননা ২:১০:১২ চেন্দুনা ৭৪৪ শুবা পোজিশন তাখি। হায়রিবা ম্যারাথোন অসিদা কুরেক্স জষ্টিননা ২:৩৩:১৫, ডোক্সটেটর অদামনা ২:৩৬: ৪৯ অমদি ক্লেমোদাননা ২:৪০:৪৭ চেন্দুনা মথংশীৎনা অহানবা অনীশুবা অমসুং অহুমশুবা তাখি হায়রি।
সোর্স: পান্দম


text: অয়ুক পুং ৮ তাবদা পেনাগী থৌগলগা লোয়ননা লাইশেল্লুংবা ইবুঙো মশাগী শঙ্গায়দগী লৌরুগনি। কোকথোক চামথোকপা অমদি হৌনবী থৌরমগা লোয়ননা লাইশেল্লুংবা হাপ্পগী থৌরম পাঙথোক্কনি। থৌরম অসিগী তুংদা ঈরাৎ থৌনি অমদি লাই হরাওবগী ৱাঙুলোন মথং মথং চৎথগনি। নুমিৎসিগী মথংগী থৌরমশিংদা অয়ুক পুং ১০ মখায় তাবদা হান্নগী মন্ত্রী লক্ষীপুরগী এম এল এ শ্রী দীনেস প্রসাদ গোৱালানা অথোইবা মীথুংলেন, পোৎথারবা পুলিস সুপারিন্টেন্দেন্ট পোৎশম্বম সোনামনিনা শক্নাইরবা মীতুংলেন অমসুং লক্ষীপুর মিউনিসিপাল বোর্দকী ভাইস চেয়ারমেন লোয়ননা ইপুথৌ থোংনাং থৌগনলুপকী প্রেসিদেন্ট লৈশুংবম রোবীন্দ্রনা মীফম মপু ওইদুনা অনৌবা লাইশঙ শঙ্গাবগী হৌনবী থৌরম পাঙথোক্কনি। অয়ুক পুং ১১ মখায়দা ময়াম পুন্না লুকলেন ফংমিন্নরবা মতুং নুংথিল পুং ৩ মখায় তাবদা জৱাহরলাল নেহেরু মনিপুর ডান্স একাদেমী ইম্ফালগী লাকপা মীওইশিংনা মখল মথেলগী জগোই ঈসৈ খুদোল তম্বিবগা লোয়ননা অহানবা নুমিৎকী থৌরম লোয়শিনগনি। মথংগী নুমিৎ হিয়াংগৈ ১৩ নি পানবা ডিসেম্বর ৮, শগোলশেন নুমিৎ নুংথিল পুং ৪ তাবদা লাই হরাওবগী “ঈকৌবা” থৌরম অমাইবা অমাইবীশিংনা লক্ষীপুর কৈথেলগী হীরানফমদা পাংথোক্কনি লোয়ননা নুমিৎ ৯নি চুপ্না চত্থগদবা ইপুথৌ থোংনাং হরাওবগী থৌরম পরেং পাংথোক্কদৌরি।


text:
সেক্সন অসিনা আয়ুশকা মরি লৈনবা মচং ওইবা কন্সেপ্টশীং, লাইওং খংদোকপা, লাইয়েংবা অমসুং মরি লৈনবা ইনষ্টিট্যুসনশীং অমসুং স্কিমশীংগী মরমদা ইনফোর্মেসন পীরি।
সেক্সন অসিনা এজিং (অহল ওইরকপা) অমসুং মসিগা লোয়নরিবা হকশেলগী ইসুশীংগী মরমদা ইনফোর্মেসন পীরি।
মীওইবদা তোইনা নাগনবা লায়না অমসুং দিসওর্দরশীং অসি মফমসিদা শন্দোক্না তাক্লি।
তোপিক অসিনা ন্যুত্রিসনগা মরি লৈনবা অকুপ্পা ইনফোর্মেসন পীরি।
সেক্সন অসিনা মমা ওইবীশীং অমসুং অঙাংশীংগী হকশেলগী মতাংদা মরুওইবা অচুম্বশীংগী মরমদা ইনফোর্মেসন পিরি। সিরিজ অসি য়ুনিসেফ (UNICEF)না শেমগৎপনি।
সেক্সন অসিনা জাতিগী অমসুং রাজ্যগী থাক্তা হকশেলগা মরি লৈনবা পোলিসিশীং অমসুং স্কিমশীং কোনশিল্লি।
মীপুম খুদিংমক্না খংগদবা মচং ওইবা ফার্ষ্ট এইদকী থৌওংশীং মফমসিদা শন্দোক্না তাক্লি।
পর্সোনেল হায়জিন, এনভাইরনমেন্টেল হায়জি অমসুং সেনিটেসন অসিনচিংবগুম্বা তোপিকশিং অসি সেনিটেসন অমসুং হায়জিননা কোনশিল্লি।
সেক্সন অসিদা হকশেলগী ওইবা ইসুশীংগী মতাংদা তোঙান-তোঙানবা ওর্গানাইজেসনশীংনা শীনবা মখল-মখা কয়াগী কেম্পেইনশীংগী মতাংদা শন্দোক্না খংহল্লি।
তোপিক অসিনা হেলথ কেয়র ইনোভেসনশীংগা মরি লৈনবা ইনফোর্মেসন পীরি।


text:
প্রধান মন্ত্রী, শ্রী নরেন্দ্র মোদীনা ঙসি কোবিদ ১৯ লান্থেংননবা দিজিতেল পব্লিক গুদ অমা ওইনা ভারতনা পীরিবা কোৱিন প্লেতফোর্ম অসিদা কোৱিন গ্লোবেল কনক্লেবতা ৱা ঙাংখ্রে।
প্রধান মন্ত্রীনা লৈবাক পুম্নমক্তা লায়চৎ অসিনা মরম ওইদুনা মপুন্সি মাংখ্রবশিংগীদমক অৱাবা ফোংদোক্তুনা হৌদোকখি। প্রধান মন্ত্রীনা লৈবাক অমত্তা চহি চাম্মা অসিদা লৈখিদ্রি অদুম ওইনমক শক্তি লৈবনা অসিগুম্বা অৱাবা অসি নাইতোম লৈদুনা মায়োক্নবা ঙম্বনি। “কোবিদ ১৯ লায়চৎ অসিনা মীওইবা খুনাইদা পীবা খ্বায়দগী চাওবা পারাদি, ঐখোয়না পুন্না হোৎনদুনা মাংজিল থানবা হোৎনগদবনি। ঐখোয়না অমনা অমদগী তম্নগদবনি অমসুং ঐখোয়গী খ্বায়দগী ফবা থবক পাংদোক্নবা অমগা অমগা লমজিংনবদবনি” হায়না প্রধান মন্ত্রীনা হায়খি।
I convey my sincere condolences for all the lives lost to the pandemic, in all the countries.— PMO India (@PMOIndia) July 5, 2021
There is no parallel to such a pandemic in a hundred years.
Experience shows that no nation, however powerful that nation is, can solve a challenge like this in isolation: PM
ভারতনা মখোয়না হায়খিবা ৱাফমশিং হায়বদি গ্লোবেল কম্যুনিতীদা পীগদৌরিবা এক্সপরিয়েন্স, এক্সপর্তাইজ অমসুং রিসোর্স অসিদা প্রধান মন্ত্রীনা ফোংদোকখি মদুদি ভারতনা মালেমনা পাংথোকখিবা থবকশিংদগী তম্বগী অপাম্বা ফোংদোকখি। লায়চৎ অসি থেংনবদা তেক্নোলোজীগী মরুওইবা পীরদুনা, শ্রী মোদীনা হায় মদুদি সোফতৱেয়র অসি রিসোর্সকী অকক্নবা লৈতবা মফম অমনি। মরম অদুনা ভারতনা কোবিদ ত্রেকিং অমসুং ত্রেসিং এপ অসি তেক্নিকেল ওইনা হেক য়াবগা মীয়ামদা পীরি। চাওরাক্না য়ুজর মিলিয়ন ২০০রোমগা লোয়ননা, ‘আরোগ্যা সেতু’ এপ অসি দেবলপ্লরদা হান্ননা পেকেজ ফংহল্লি হায়না মহাক্না হায়খি। ভারতনা হান্নদগী শিজিন্নবা হৌখ্রবা অসিদা প্রধান মন্ত্রীনা গ্লোবেল ওদিয়েন্সতা হায় মদুদি, অদোম্না স্পীদ অমসুং স্কেলগীদমক মালেম অসিদা তেস্ত তৌরে খঙগনি।
ভেক্সিনেসন অসিদা মরুওইবা পীরদুনা প্রধান মন্ত্রীনা হায় মদুদি, ভারতনা ভেক্সিনেসন লালোংগী থৌরাং অসিদা মপুং ফানা দিজিতেল ওইনা চংশিল্লি। মসিনা মীয়মদা মখোয়বু ভেক্সিন কাপ্লে হায়বা থাজবা পীরি, হায়রিবা অসিনা লায়চৎ মতুংগী ওইবা মালেম অসিদা মহৌশাগী ফিভমদা হঞ্জিনহল্লি। ভেক্সিনেসন অসি কাপ্পদা করম্বা মতমদা, করম্বা মফমদা অমসুং কনানা হায়বা অসি শোইদবা অমসুং থাজবা পীবনা মীয়ামদা মতেং পাংলি। দিজিতেল শিজিন্নবা অসিনসু ভেক্সিনেসন শিজিন্নবগী ত্রেক্কিং তৌবা অমসুং মাংবা হন্থহনবদা মতেং পাংই।
Right from the beginning of the pandemic, India has been committed to sharing all our experiences, expertise and resources with the global community in this battle.— PMO India (@PMOIndia) July 5, 2021
Despite all our constraints, we have tried to share as much as possible with the world: PM @narendramodi
Technology is integral to our fight against COVID-19.— PMO India (@PMOIndia) July 5, 2021
Luckily, software is one area in which there are no resource constraints.
That's why we made our Covid tracing and tracking App open source as soon as it was technically feasible: PM @narendramodi
ভেক্সিনেসন অসিদা মরুওইবা পীরদুনা প্রধান মন্ত্রীনা হায় মদুদি, ভারতনা ভেক্সিনেসন লালোংগী থৌরাং অসিদা মপুং ফানা দিজিতেল ওইনা চংশিল্লি। মসিনা মীয়মদা মখোয়বু ভেক্সিন কাপ্লে হায়বা থাজবা পীরি, হায়রিবা অসিনা লায়চৎ মতুংগী ওইবা মালেম অসিদা মহৌশাগী ফিভমদা হঞ্জিনহল্লি। ভেক্সিনেসন অসি কাপ্পদা করম্বা মতমদা, করম্বা মফমদা অমসুং কনানা হায়বা অসি শোইদবা অমসুং থাজবা পীবনা মীয়ামদা মতেং পাংলি। দিজিতেল শিজিন্নবা অসিনসু ভেক্সিনেসন শিজিন্নবগী ত্রেক্কিং তৌবা অমসুং মাংবা হন্থহনবদা মতেং পাংই।
Vaccination is the best hope for humanity to emerge successfully from the pandemic.— PMO India (@PMOIndia) July 5, 2021
And right from the beginning, we in India decided to adopt a completely digital approach while planning our vaccination strategy: PM @narendramodi
মালেম অসি ইমুং অমত্তনি হায়বা ভারতকী ৱাখল্লোন অসিদা প্রধান মন্ত্রীনা হায় মদুদি কোবিদ ভেক্সিনেসন প্লেতফোর্ম কোৱিন অসি মীয়ামদা ফংহন্নবা শেম-শারি। য়াম্ন থুনা মসি লৈবাক খুদিংদা ফংহনলগনি।
Indian civilization considers the whole world as one family.— PMO India (@PMOIndia) July 5, 2021
This pandemic has made many people realize the fundamental truth of this philosophy.
That's why, our technology platform for Covid vaccination - the platform we call CoWin- is being prepared to be made open source: PM
শ্রী নরেন্দ্র মোদীনা ঙসিগী কনক্লেব অসি গ্লোবেল ওদিয়েন্সতা মসিগী প্লেতফোর্ম অসি হৌদোক্নবা অহানবা খোঙথাংনি। প্রধান মন্ত্রীনা খঙহনখি মদুদি কোৱিনগী খুত্থাংদা, নুমিৎ খরনিগী মমাংদা, নোংমদা মীওই মিলিয়ন ৯ য়াওনা ভারতনা মীওই মিলিয়ন ৩৫০ কোবিদ ভেক্সিন দোজ কাপখি। মখা তানা, ভেক্সিন কাপ্লবা মীওইশিংনা মসি উৎনবা চে মচেৎ পুদুনা চৎপগী মথৌ তাহন্দ্রি। প্রধান মন্ত্রীনা সোফতৱেয়র অসি লৈবাক অসিগী য়েংলগা তঙাইফদবশিং পীরি।‘ৱান আর্থ, ৱান হেলথ”,না লমজিংদুনা চংশিনবা অসিনা লায়চৎ অসিবু মায়থিবা পীবা ঙমগনি হায়বা আসা অমা থম্বগা লোয়ননা মহাক্কী ৱা ঙাংবা লোইশিনখি।


text:
ঐগী নুংশিরবা ইরৈচাশিং, খুরুমজরি। ওক্তোবর ৩১ অসি ঐখোয়গী নুংশিরবা সরদার বল্লভভাই পতেলগী মপোক কুমওন থৌরমনি। চহি অসিদসু লৈবাক অসিগী নহারোলশিং ‘অপুনবগী লমজলে’ শরুক য়ানবা শেম-শারি। অপুনবগী লমজেল অসিদা ময়াম পুম্নমক শরুক য়ানবা ঐনা তকশিল্লি। থা তরুক নৎত্রগা নিংতম্বা ফংদ্রিঙৈ মমাংদা, ১৯৪৭গী জনৱারি ২৭দা, মালেমদা খ্বাইদগী ফাউরবা মেগাজিন ‘তাইম’গী কবর পেজদা সরদার পাতেলগী ফোতো হাপখি।মখোয়গী লিদ স্তোরি অদুদা, মখোয়না ভারতকী মেপ অমা হাপখি; মদু হৌজিক লৈরিবা মেপ অসিগা হায়ফেৎ মান্নখি। মেপ অদু মচেৎ মকাই তারিবা ভারত অমগী মেপনি। মতম অদুদা নিংথৌ পানবা লৈবাক ৫৫০ হেন্না লৈরমখি। বৃতিসনা ভারত পাম্লকখিদে; মখোয়না ভারত অসি মচেৎ মচেৎ থোক্না থুগায়বা পামখি। তাইম মেগাজিন্না মখোয়গী ৱাখল্লোনদা ভারত অসি পারতিসন, মীহাৎ-মীপুন, চাক তাংবা, পোৎ মমল হেনগৎপা অমসুং শক্তি মুন্নবগী খুদোংথিবা থেংনবা য়াই হায়না ফোঙদোকখি। খুদোংচাদবশিং অদুগী মরক্তা, মেগাজিন অদুনা মখোয়গী ওইবা মীৎয়েংদা, লৈবাক অসি পুনশিনবা ঙম্বা অমা লৈরবদি খুদোংচাদবা অসি কোকহনবা ঙমগনি হায়খি, মদু সরদার ভালাবভাই পতেলনা ওইখি।
ৱারি অদুদা ভারতকী য়োৎকি মী অসিগী পুন্সিগী অতোপ্পা ৱারিশিং ফোংদোকখি…১৯২০গী মতমদা মহাক্না অহমেদবাদকী ঈশিং ঈচাউদা তেংবাং থবকশিং পায়খৎখিবা; মহাক্না বারদোলি সৈত্যগ্রহ লুচিংখিবগী ৱারি য়াওখি। মহাক্না পুকচেল শেংনা অমসু থাজবা মাংহন্দনা থবক তৌবদগী লৌমীশিংদগী হৌরগা উদোকপতিশিংনা মঙোন্দা মপুং ফানা থাজবা থমখি। রাজ্যশিং পুনশিনবগী ৱাথোক অসি সরদার পতেল খক্তনা লোইশিনবা ঙমগনি হায়না গান্ধীজিনা খনখি অমসুং থবক অদু পাংথোক্নবা মঙোন্দা শীন্নখি। সরদার পতেলনা পাম্বৈশিং মথং মথং পুথোকখি, অপুনবগী শক্তম অদু লং অমা খক্তদা লেংখি। মহাক্না নিংথৌ পানবা রাজ্যশিং ভারত্তা পুনশিনহনখি। জুনাগাধ, হায়দ্রবাদ, ত্রাভানকোর নৎত্রগা রাজাস্থানগী নিংথৌ পানবা রাজ্যশিং ওইরবদু, হৌজিক ঐখোয়না অপুনবা ভারত অমা উবা ফংলিবা অসি সরদার পতেলগী হৈশিংবা অমসুং লৌশিংননি। ঐখোয়গী লৈবাক, ঐখোয়গী ইমা ভারত অসি অমত্তা ওইবগী ৱাখল অমা ঐখোয়দা য়াউরিবমখৈ সরদার পতেল নিংশিংবা অসি ঐখোয়গী ওইনা তৌফম থোকপনি। চহি অসিগী ওক্তোবর ৩১ অসি অখন্নবা অমা ওইগনি-নুমিৎ অসিদা সরদার পতেলদা ইকায়খুম্নবা উৎপা ওইনা ঐখোয়না লৈবাক্কী মীয়ামদা অপুনবগী মীতম কৎথোক্কনি।
গুজরাতকী নরমাদা তুরেল খোংবালদা খিল্লিবা মীতম অসি স্তেচু ওফ লিবরতিদগী ৱাংবা শরুক অনি হেল্লি। মসি মালেমগী খ্বাইদগী ৱাংবা মীতমনি।ভারতকী লৈমাইদা মালেমগী খ্বাইদগী ৱাংবা মীতম অমা উবদা হৌজিক ভারতমচা খুদিংমক্না চাউথোকচবা পোক্কনি। লমদম অসিগী শেংলবা মপারি সরদার পতেলগী মীতম ঐখোয়গী অতিয়াদসু ঙান্থোইরগনি। ইমা ভারতকী শিংথানিংঙাই ওইরবা থবক অসিগীদমক ভারতমচা খুদিংমক্না চাউথোকচবা পোক্কনি হায়না ঐনা থাজৈ। তশেংনা ,অপুনবগী মীতম অসি য়েংনিংবগী ৱাখল্লোন ভারতমচা খুদিংমক্কী মফমদা মশা মরোমদোক পোকচগনি। মসি লৈবাক শীনবা থুংনা খুৎথেকপা য়ারবা মফম অমা ওইগনি হায়না ঐনা চেৎনা থাজৈ।
নুংশিরবা মরুপশিং, ঙরাং ঐখোয়না ইনফেন্ত্রি দে পাংথোকখ্রে। ভারতকী আমদ ফোর্সতা শরুক য়ারিবা পুম্নমক্কী মফমদা ঐনা কোক নোন্জরি। ঐখোয়গী লান্মীশিংগী ইমু-মনুংদসু ঐনা কোক নোন্জরি। করিগী ঐখোয়না ভারতকী নাগরিক অমা ওইনা ইনফেন্ত্রি দে পাংথোক্লিবনো হায়বা নহাক খঙবরা ? নুমিৎ অসিদা ভারতকী লান্মীশিংনা কাস্মিরদা থুংখি অমসুং তম্পাক অদু লৌশিন্নবা হোৎনবশিংগী মখুৎতগী কনখি। মসিগী থৌদোক অসি সরদার বলাবভাই পতেলগা হকথেংননা মরি লৈনৈ। মমিং লৈরবা আর্মি ওফিসার সাম মনেকশোগী অরিবা ইন্তরভিয়ুগী অমা ঐ পাখ্রে। হায়রিবা ইন্তরভিয়ু অদুদা, ফিল্দ মার্সেল সাম মনেকশোনা মহাক্না কর্নেল ওইরিঙৈ মতমগী থৌদোকশিং নিংশিংখি। হায়রিবা মতম অদুদা কাস্মিরদা মিলিতরি ওপরেসন হৌখি।সফিল্দ মার্সেল সাম মনেকশোনা সরদার পতেলগা মীফম অমা পাংথোকপদা কাস্মিরদা লান্মী থাজিনবা মতম খরা থেংথবগী ৱাফম খন্নখি, সরদার পতেলনা মঙোন্দা মুন্না য়েংলকখি অমসুং ঐখোয়গী লান্মীগ ওপরেসন অদু থেংথবা য়ারোই হায়বগী ৱাফম পুথোকখি অসুং মদু য়াম্না থুনা থবক ওইনা পাংথোকখি। খুদক্তা ঐখোয়গী লান্মীশিং কাস্মিরদা পাইখি… অদুদগী ঐখোয়গী মতৌ করম্না ঐখোয়গী লান্মীশিংনা মাইপাকখিবগে হায়বা ঐখোয়না উরে। ওক্তোবর ৩১ অসি ঐখোয়গী হান্নগী প্রধান মন্ত্রী ইন্দিরা গান্ধী লৈখিদবগী কুমওন থৌরম থোক্লি। ইন্দিরা জিগী মফমদসু ঐখোয়গী ইকায়খুম্নবা উৎচরি।
ঐগী নুংশিরবা ইরৈচাশিং, শান্নবা পামদবা কনা লৈরিবগে ? থৌনা, পাঙ্গল, হৈশিংবা, খাংবা কনবা অসি শান্নবদা য়াম্না মরুওইরি। মখোয় অসিনা শান্নরোই অমগী মগুন চাংয়েং তৌরি…হায়রিবা মগুন মরি অসি লৈবাক অমা শেমগৎনবগী মরুওইবা মচাকশিং ওইরি। করিগুম্বা লৈবাক অমগী নহারোলশিংনা হায়রিবা মগুনশিং অসি চেল্লবদি, লৈবাক অদু শেন-থুম, সাইন্স অমসুং তেক্নোলোজি খক নত্তনা শান্নবগী লমদসু মিংচৎ পুরকপা ঙমগনি। ইকুই কুইদনা ঐনা নিংশিংবা পোৎলম অনি লৈখিঅহানবদা ঐনা, জকারতাদা পাংথোকখিবা এসিয়ান পেরা গেমস ২০১৮গী শরুক য়ারুবা ঐখোয়গী পেরা এথেলেতশিংগা উনবগী খুদোংচাবা অমা ঐনা ফংখি।হায়রিবা এথেলেতশিং অসিনা পুন্না মেদল ৭২ ফংদুনা মমাংদা অমুক্ত ওইখিদ্রিবা মওংদা অনৌবা রেকোর্দ থমদুনা লৈবাক্কী মিংচৎ পুরকখি। হায়রিবা হৈশিংলবা শান্নরোইশিং অসিগা ইশামক্কা উনবগী খুদোংচাবা অমা ফংবা অসি ঐ লাইবক ফবনি। মখোয়গী খুদোংচাদবা ময়াম থেংননবা ৱাশক অমগা লোয়ননা মাইপাকপগী লম্বীদা লাকপা অসি তশেংনা ঐখোয়গী মীয়ামদা ইথিল পীবনি। মসিগা চপ মান্ননা, আর্জেন্তিনাদা পাংথোকখিবা সমর য়ুথ ওলেম্পিকস ২০১৮দা মাইপাক্লবা ঐখোয়গী শান্নরোইশিংগা উনবগী খুদোংচাবা ফংখি। নহাক্না খঙলকপা মতমদা হরাওবা পোক্কনি মদুদি সমর য়ুথ ওলেম্পিক ২০১৮দা ঐখোয়গী নহারোলশিংনা ফজনা শানখি। মিক্স ইভেন্তদা মেদল অহুম ফংবগী মথক্তা গেমস অসিদা ঐখোয়না মেদল ১৩ ফংখি।হন্দক পাংথোকখিবা এসিয়ান গেসমতা ভারতনা খ্বাইদগী ফজনা শানখি। খ্বাইদগী ফবা, অনৌবা, মমাংদা অমুক্ত ওইখিদ্রিবা হায়বা ৱাহৈশিং ঐনা য়াম্না তোইনা শীজিন্নরিবা নখোয়না তারমগনি। মসি নোংম-নোংমগী ফিবম ফগৎলক্লিবা ভারতকী শানবগী অশেংবা ৱারিনি।শানবগী হিরমদা খক নত্তনা অতোপ্পা হিরম কয়াদা ভারতনা অনৌবা রিকোর্দ কয়া থম্লক্লি।নখোয়গী মদুগী খুদম পীরবদা ২০১৮গী পেরা ওলেম্পিক গেমসতা লৈবাক অসিগী সনাগী মেদল ফংলকখিবা পেরা এথেলেত নরায়ন থাকুর ঐনা মমিং পনবা পাম্মী। মহাক পোকপদগী হকচাংগী ফিবম মীমান্নদ্রবনি। মহাক্না চহি ৮ সুরকপা মতমদা মহাক্কী মপা কাইনখি। অদুদগী মহাক চহি ৮ কনা লৈজদ্রবশিংগী লৈফমদা লৈখি। মহাক্না ওর্ফানেজদগী থোরক্লবা মতুংদা হিংনবগীদমক দি তি সিগী বসশিং চাম্বগী থবক তৌখি অমসুং লম্বী মতাইগী অচাপোৎ য়োনফমশিংদা ৱাইতর ওইনা থবক তৌখি। হায়রিবা নরায়ন অদুনা মালেমগী মশান্নগী থৌরমশিংদা ভারতকী মেদল পুরকখি। মসি খক নত্তনা, ভারতকী শানবদা য়াংনা ফগৎলক্লিবশিং অসি য়েংসি। জুনিয়র নৎত্রগা সেনিয়র লেবেলদা ভারতনা জুদো মশানদা হৌজিক ফাউবদা মেদল অমত্তা ফংবা ঙমদ্রি। অদুবু য়ুথ ওলেম্পিকসতা তাবাবী দেবীনা সিলভর মেদল অমা ফংদুনা পুৱারি অমা শেম্লে। চহি ১৬ সুরবী তাবাবী মনিপুরগী খুঙ্গং অমদগীনি।মহাক্কী মপানা শিন্মী অমনি অমসুং মমানা ঙায়োনবীনি। করিগুম্বদা মখোয়গী ইমুংদা চেং ৱান্নবা শেন লৈতবা মতম কয়া য়াউখি। অসিগুম্বা অৱাবা ময়াম অসিনা মহাক্কী থৌনা অমসুং কৎথোকপা অদু মাইথিবা পীবা ঙমখিদে। লৈবাক অসিগী মেদল অমা ফংদুনা মহাক্না পুৱারি অমা শেম্লে। অসিগুম্বা ৱারিশিং অসি মশীং থিঙমদনা লৈরি। পুন্সি খুদিংমক ইথিল কয়াগী হৌরকফম ওইরি। নহাওইরিবা শানরোইশিংগী পামজবা অমসুং কৎথোকপা অসি অনৌবা ভারতকী খুদম অমনি।
নুংশিরবা ঐগী ইরৈচাশিং, ২০১৭দা ঐখোয়না ফিফা অন্দর-১৭ ৱার্ল্দ কপ মাইপাক্নবা শীনখিবা অদু নখোয়না নিংশিংলমগনি। য়াম্না মাইপাকপা তুর্নামেন্ত অমনি হায়না মালেম পুম্নমক্না শিংথাখি। ফিফা অন্দর-১৭ ৱার্ল্দ কপ অদু শানবুংদা লাক্লগা ভাবক মশিং খ্বাইগী য়াম্না য়েংবগী রিকোর্দ থমখি। লৈবাক অসিগী মফম কয়া লৈবা তোঙান-তোঙানবা স্তদিয়মশিংদা ফুতবোলদা ঙাওজবা মীওই লাখ ১২ হেনবনা মেতচশিং য়েংখি অমসুং নহা ওইরবা শানরোইশিংগী পুক্নিং থৌগৎখি।
চহি অসিদসু ঐখোয়না ভুবনেশ্বরদা নুপাগী হোক্কি ৱার্ল্দ কপ ২০১৮ য়ুম্বু ওইবগী খুদোংচাবা ফংলি। হোক্কি ৱার্ল্দ কপ অসি নবেম্বর ২৮দগী দিশেম্বর ১৬ ফাউবা পাংথোক্কনি। গেম অমা হেক্তা শানবা ভারতমচা খুদিংমক নৎত্রগা মশানা অমদা হেক্তা পামজবা খুদিংমক হোক্কী পাম্মি।হোক্কী লমদা ভারতকী সনাগী পুৱারি অমা লৈরি। তুর্নামেন্তস কয়াদা ভারতনা সনাগী মেদল ফংখ্রে অমসুং ৱার্ল্দ চেম্পিয়ন অমুক্তং ওইখ্রে।
ভারতনা অফাউবা হোক্কি শানরোই কয়া পুথোকখ্রে। হোক্কীগী ৱারি শানরকপা মতমদা, হায়রিবা অফাওবা মীওইশিং অসি পন্দ্রবদি ৱারি অদু মপুংফারোই। হোক্কী শক্নাইরবা মেজোর ধ্যান চান্দ অসি মালেমদা মমিং চৎলি। বলবিল সিংহ সেনিয়র, লেসলি ক্লাউদিয়স, মহমদ সহিদ, উত্তম সিংহ, ধন রাজ পিল্লাই পনবা য়াই। ঙসিসু, তিম ইন্দিয়ানা মখোয়গী থবক কন্না শুবা অমসুং চপ য়ুংনা হোৎনবশিং অদুনা নহা ওইরিবা কয়া পুক্নিং থৌগৎলি।
মসিগী তুর্নামেন্ত অসি শানবা পামজবশিংনা কৃক-কৃক ইন্ননা শানবা মেতচশিং য়েংনবগী য়াম্না ফরবা খুদোংচাবা অমনি। ভুবনেশ্বরদা চৎপীয়ু অমসুং তিম ইন্দিয়া পুক্নিং থৌগৎপীয়ু অমসুং মদুদা য়াউরিবা তিমশিং থৌগৎপীয়ু। ওদিসা অসি পুৱারিদা মফম অমা কল্লিবা অমসুং ইনাক খুল্লবা কলচর লৈজবা মফম অমনি। রাজ্য অসিগী মীয়াম তিন্নবা নুংঙাইবা ঙাক্তনি। মসি শানবা পামজবশিংনা ওদিসা য়েংনবগী খুদোংচাবা অমনি। মখোয়না মালেমদা মমিং লৈরবা শেংলবা মফমশিং হায়বদি কোনার্ক সন তেম্পল, পুরিগী লোর্দ জগনাথ তেম্পল অমসুং চিলকা পাৎ অসি মফম অদুদা শানগদৌরিবা গেমশিংগা লোয়ননা য়েংবা য়াগনি।মসিগী তুর্নামেন্ত অসিদা শরুক য়ারিবা ঐখোয়গী নুপাগী হোক্কি তিমদা ঐনা য়াইফ পাউজেল পীজরি অমসুং ভারতমচা ক্রোর ১২৫না মখোয় শৌগৎকনি হায়না ঐনা থাজবা পীরি। তুর্নামেন্ত অসি শরুক য়ানবা মালেমগী লৈবাক কয়াদগী লাক্লিবা তিমশিংদা ঐনা য়াইফ পাউজেল পীজরি।
নুংশিরবা ঐগী ইরৈচাশিং, খুন্নাইগী থবক মতেং পাংনবা মীয়াম্না চোংথোরকলিবা অসি তশেংনা পুক্নিং থৌগৎনিংঙাইনি। চহি কয়াগী মমাংদগী ‘থবক্না অথোইবনি’ হায়বা অসি ভারতকী চৎনবী অমা ওইদুনা লাকলি অমসুং মসিগী চৎনবী অসিগী মনম ঙসিদি হিরম খুদিংমক্তা ঐখোয়না ফংবা ঙম্লে। অদুবু ঙসিগী অনৌবা মতম অসিদা, অনৌবা মীরোলনা অনৌবা লম্বীদা অনৌবা থৌনাগা লোয়ননা মখোয়গী অনৌবা মঙলান মঙফাউননবা মাংদা থোরকলি।
হন্দক, ‘সেল্ফ4সোসাইতি’ কৌবা পোর্তেল অমা হাংদোকপগী থৌরম অমা ঐ শরুক য়াখি অমসুং লৈবাক অসিগী মাইগোভ অমসুং আই তি এন্দ ইলেকত্রোনিক্স উদোকনা মসিগী পোর্তেল অসি মখোয়গী ইমপ্লোয়িশিং মীয়ামগী থবক তৌনবা পুক্নিং থৌগৎনবা অমসুং মদুগী খুদোংচাবা পীনবা হৌদোকপনি। মখোয়গী কৎথোকপা অমসুং হৈনিংবা অদু ভারতমচা খুদিংমক চাউথোকচবা পোক্কনি।
মসিদা আই তিগী কান্নবা খুন্নাইদা য়ৌহনবা, ঐ খক নত্তবা ঐখোয়, লনাইদগী মীয়াম থবক হায়বা ৱাখল্লোন অসি য়াওরি। কনাগুম্বা অমনা অহলশিং লাইরিক তম্বীরি, কনাগুম্বনা লু-নানবগী কেম্পেনদা শরুক য়ারি ,কনাগুম্বনা লৌমীশিং মতেং পাংলি। হায়রিবা থবকশিং অসিগী মরমদা লনাই খুদোংচাবা লৌনবা ৱাফম অমত্তা য়াওদে অমসুং মসি তশেংনা কৎথোকপা অমসুং ৱারেপ অমা লৌরকপদগী লমজিংখিবনি। নহা অমনা হুইলচেয়র বাস্কেত বোল শান্নবা তমদুনা শোইনাইরবশিংদা হুইলচেয়র বাস্কেত বোল শান্নবা তাকপীনবা হোৎনখি। মসিগী কৎথোকপা, মসিগী ৱাখল্লোন অসি পান্দম অমগী মখাদা পায়খৎপা থবক্নি। মসিনা ভারতমচা খুদিংমক চাউথোকচবা পোক্লোইদ্রা। ‘ঐ নত্তে ঐখোয়’ হায়বা ৱাখল্লোন অসিনা ঐখোয় খুদিংমক শোইদনা ইথিল পীগনি।
নুংশিরবা ঐগী ইরৈচাশিং, মন কী বাদকীদমক ঐনা নখোয় ময়ামদগী পাউতাক লৌবা মতমদা, পুদুচেরিদগী মনিস মহাপত্রাদগী য়াম্না নুংঙাইরবা পাউতাক অমা ঐনা তাখি। মাইগোভতা মহাক্না ইরকখি – ত্রাইবশিং অমসুং মখোয়গী চৎনবীশিং অমসুং লাইশিন-তিনশোলগী থবকশিং অসি মহৌশাগা পুন্না হিংমিন্নবগী খ্বাইগী ফবা খুদমশিং মতৌ করমনা ওইবগে হায়বগী মতাংদা মন কী বাদকী তোপীক অমা ওইনা লৌখৎপীয়ু। তুংকোইনা চৎনগদবা চাউখৎপা ঐখোয়না ফংনবা অমসুং মখোয়গী চৎনবীশিং তম্নবা মতৌ করম্না ঐখোয়না মখোয়গী চৎনবীশিং লৌশিনবা দরকার ওইবগে হায়বা খঙবা তাই। মন কী বাদ তারিবশিংগীদম অসিগুম্বা হিরমশিং নহাক্না পুখৎলকপগীদমক ঐনা মনিস জি থাগৎচরি। মসি ঐখোয়গী থায়নগী চৎনবীশিংনা ঐখোয়দা পীরিবা ইথিল অদু হনগৎনা য়েংনবগী হিরম অমনি। ঙসিদি মালেম পুম্বনা অমসুং নোংচুপলোমগী লৈবাকশিংনা অকোয়বগী ফিবম ঙাক-শেন্নবা খন্নরি অমসুং অনৌবা অফবা পুন্সি মহিং অমা ফংনবা লম্বীশিং থিরি। ঐখোয়গী লৈবাকশু মসিগী খুদোংচাদবা মায়োক্নরি।অদুবু মসিগী পাম্বৈশিং থিনবা ঐখোয়না ঐখোয়গী ইনাক খুল্লবা চৎনবীশিং অমসুং মরুওইনা ঐখোয়গী ত্রাইবেলশিংগী চৎনবীশিং খঙগদবনি। মহৌশাগা য়াম্না নক্ননা হিংবা অসি ত্রাইবেল কাংলুপগী থাদোক্নবা য়াদ্রবা শরুক অমনি। ঐখোয়গী ত্রাইবেল ইচিন-ইনাওশিংনা উশিং, পাম্বীশিং অমসুং লৈশিং লাইরেম্বা অমসুং লাইরেম্বীশিং ওইনা লাৎলি।
ময়াই থংবা ভারতকী বিল ত্রাইবশিং অমসুং মৈধ্য প্রদেস অমসুং ছতিসগরগী ত্রাইবশিংনা খোঙনাং অমসুং আর্জুন উ অসি ধর্ম্মগী উ ওইনা লাৎলি। রজাস্থানগী লৈকংলাগী বিসনোই কাংলুপনা মতৌ করম্না অকোয়বগী ফিবম ঙাক-শেনবগে হায়বা ঐখোয়দা তাক্লি।
মরুওইনা উ কন্নবা ,মখোয়না মখোয়গী থৱায় ফাউবা থাবা পাম্মি অদুবু উ অমফাউবা মাংহন্নবা হোৎনরকপদা তুমিন্না খাংদুনা লৈথোকপা ঙমদে। অরুনাচল প্রদেসকী মিসমি ত্রাইবনা মখোয়গা কৈগা মরি থোক্নৈ হায়না ক্লেম তৌরি। মখোয়না কৈ অসি মখোগী মচিন-মনাউশিংগুম লোয়নরি। নাগালেন্দসু কৈ অসি মখোয়গী ঙাকপী শেনবীনি হায়না লৌনরি। মহারাস্ত্রাগী ৱারলি কাংলুপকী মীওইশিংনা কৈ অসি মখোয়গী অতিথিনি হায়না খল্লি অমসুং কৈ লৈবা অসি মখোয়গী নুংঙাইবগী খুদমনি হায়না খল্লি। ময়াই থংবা ভারত্তা লৈবা কোল কাংবুগী মীওইশিংনা মখোয়গী লাইবক অসি কৈগা হক থেংননা মরি লৈনৈ হায়না থাজৈ অমসুং করিগুম্বা কৈগী চানবা লৈত্রবদি মখোয় চারা হেনগনি হায়না থাজবা অমা লৈ। ময়াই থংবা ভারতকী গোন্দ ত্রাইবশিংনা মরুক কোকপা মতমদা কাইথান তুরেলগী শরুক খরদা ঙা ফাবা য়াদে। মফম অদু ঙা ঙাক-শেন্দুনা লৈনবা মফমনি হায়না মখোয়না খল্লি অমসুং মখোয়গী থাজবা অদুনা মখোয়না ঙা মরাং কাইনা ফাবা ফংখি। ত্রাইবেলগী মীওইশিংনা মখোয়গী লৈনবা য়ুমশিং মহৌশাদা ফংবা পোৎলমশিংনা শাই। খা-ভারতকী নিলগিরি প্লেতুদা কোইচৎ-চৎপা তোদা কাংলুপকী মীওইশিংনা অকোয়বদা ফংবা পোৎলমশিং খক্তনা য়ুম শাই।
মরুপশিং, ত্রাইবেলশিংনা নুংশিননা হিংমিন্নবদা অচেৎপা থাজবা লৈ অদুবু করিগুম্বদা কনাগুম্বনামখোয়গী মহৌশাদা ফংবা লনশিং মাংহন্নবা হোৎনরক্লবদি মখোয়গী হকশিং ফংনবা শিবা কিনদনা থেংনগনি। ঐখোয়গী নিংতম লান্মীশিং অসি ঐখোয়গী ত্রাইবেল কাংলুপকী থৌনা ফরবা মীওই কয়ানি। মখোয়গী উমংগী লম বৃতিসকী মখূৎতগী কন্নবা লান্থেংনখিবা ভগৱান বিরসা মুন্দা কনানা কাউবা ঙমগনি।
মরুপশিং, মন কী বাদতা ঐখোয়না খুন্নাইগী য়াইফনবা অখন্নবা থবক তৌবা মীওইশিং অমসুং লুপশিংগী মরম ৱা ঙাংলি। হায়রিবা থবকশিং অদু য়েংবদা অপীকপা ওইরম্বা য়াই অদুবু ঐখোয়গী ৱাখল্লোনদা অচৌবা ঈথিল পী অমসুং খুন্নাইগী অনৌবা মাইওন অমা তাকপা ঙম্মী।নুমিৎ খরনিগী মমাংদা ঐনা পঞ্জাবকী লৌমী গুরবচন সিংহ জিগী ৱারি অমা তাখি। থবক কন্না শুবা লৌমী গুরবচনগী মচানুপা অসি লুহোংগদৌরম্মী। কৈন্য অদুগী মমা-মপাদা গুরবচন্না লুহোংবা অদু ধর্ম্ম ওইবা মওংদা চম্না পাংথোক্নবা হায়খি। লুহোংবগী ময়াম ওকপগী নৎত্রগা পোৎ-চৈ লৈবগী শেন য়াম্না চাদিং তৌবগী দরকার ওইদে। থৌরম অদু ইচম চম্না পাংথোক্কদবনি।ইখং-খঙহৌদনা মহাক্না হায়খি, লুহোংবা অসি তৌদবা য়াদবা অমদি লৈরি।
হৌজিক্কী মতম অসিদা তঙাইফনা তৌদবা য়াদবা থবক অমা হায়রবদি কৈন্যগী ইমুং অসিনা পুবা থাংবা ঙম্লোইদবা দিমান্দ তৌবা অসিনি। খুন্নাইগী কান্নগদবা মওংদা ভাই গুরবচন্না কৈন্যাগী মপাদা তৌরকখিবা দিমান্দ তাবদা নহাক অঙকপা পোক্কনি।
মখোয়গী লৌবুক্তা চরু মৈ থারোই হায়না ৱাশক্নবা মহাক্না কৈন্যাগী মপাদা হায়খি। গুরবচন জিনা হায়রিবা ৱাফম অসি ইচম-চম্লম্বদি য়াই অদুবু মহাক মতিক-মগুন কয়া য়াম্না লৈবগে হায়বদু খঙলে অমসুং মখোয়গী লনাই ওইবা থবকশিং অদুনা খুন্নাইগী ওইনা কান্নবা পীবা ইমুং কয়া ঐখোয়গী খুন্নাই অসিদা লৈরি।গুরবচন জিগী ইমুংনা অসিগুমবা খুদম অমা ঐখোয়দা উৎলে। পঞ্জাবকী নভা ময়াদা লৈবা কাল্লারমাজারা খুঙ্গংগী ৱারি অমা ঐনা পাখ্রে।
লৌমীশিংনা চরু মৈ থাবগী মহুৎতা মখোয়গী লৌবুক্তা চরু অদু লৈঙোইগা য়ানশিন্নবদগী কাল্লারমাজারা অসি মীয়াম্না মশক খঙলকপনি। অকোয়বগী ফিবম অসি শেংনা থম্নবা ভাই গুরবচন সিংহ জী অমসুং কাল্লারমাজারানা হোৎনরিবশিং অসিগীদমক ঐনা থাগৎচরি।নখোয় পুম্নমক্না ভারতকী অফবা পুনসি মহিংগী চৎনবীশিং অসি ঙাকতুনা চৎলি।অপীকপা ঈশিং মরিকশিংনা সমুদ্রা শেম্বগুম, মসিগা মান্নবা অপীকপা থবকশিংনা অফবা ইনভাইরোনমেন্ত অমা শেমগৎনবা মরুওইবা থৌদাং লৌরি।
ঐগী নুংশিরবা ইরৈচাশিং, ঐখোয়গী ক্যাবশিংদা হায়রি:-
হে ভগাবান,লোকাস অহুমদা শান্তি ফংগনি, ঈশিংদা, নুংশিৎতা,অতিয়াদা, মৈদা,নুংশিৎতা,হিদাক-লাংথক্তা,মনা-মশিংদা, লৈকোলদা, ৱাখলদা, মালেমগী খুৎশেমদা। থৱায় খুদিংমক, থম্মোয় খুদিংমক, ঐঙোন্দা, নঙোন্দা, পোৎ খুদিংমক্তা অমসুং মালেমগী মফম খুদিংদা শান্তি পীবীয়ু। ঔম শান্তি: শান্তি :শান্তি:
মালেমগী শান্তি থম্নবা ৱারি শানরকপা মতমদা, ভারতকী মমিং অমসুং থৌদাং অসি সনাগী ময়েক্না ইদুনা লৈহৌরগনি।ভারতকী ওইনা চহি অসিগী নবেম্বর ১১ অসি অখন্নবা অমনি মরমদি চহি ১০০গী মমাংদা নবেম্বর ১১দা মালেমগী অহানবা লাঞ্জাউ লোইশীনখি। লাল অদু লোইশিনখিবা চহি ১০০ মপুং ফাবা অসিনা তাক্লি মদুদি মীওইবগী পুন্সি পাকচাউনা মাংহনবা সেন্চুরি অদু লোইশিনখ্রে। ভারতকী ওইনা মালেমগী অহানবা লাঞ্জাউ অসি য়াম্না মরুওইবা অমা ওইখি। চুম্না হায়রবদি লান অদুগা ঐখোয়গা হকথেংননা মরি লৈনদে। অদুবু ঐখোয়গী লান্মীশিংনা থৌনা ফনা লান থেংনখি অমসুং থৱায় কৎখি। লান মতমদা মখোয় কনাগী মথংদা লৈতে হায়বদু লান অদুদা ভারতকী লান্মীশিংনা উৎখি।
খুদোংথিবা মফমশিং অমসুং অকিবা মতমদা ঐখোয়গী লান্মীশিংনা অঙকপা থৌনা উৎখি।মসিগী মরুমদা পান্দম অমা খক লৈরি-শান্তি হনজিহন্নবা। মালেমগী অহানবা লাঞ্জাউনদা মীওই কয়া শিখি অমসুং অমাং-অতা থোকখি। চাউরাক্না লান্মী ক্রোর ১ রোম শিখি অমসুং মসিগা মশিং মান্নবা মীচমশিং শিখি। মসিনা মরম ওইদুনা মালেম পুম্বনা শান্তিগী মরুওইবা অদু খঙখি।হৌখিবা চহী ১০০ অসিদা শান্তিগী ৱাহন্থোক অসি হোংলে। ঙসিদি শান্তি হায়বসি সুপ্নগী লাল তৌদবা অদু খক নত্তে। তেরোরিজম, ক্লাইমেত চেন্জ, চাউখৎপা, খুন্নাইগী অচুম্বা পুরক্নবা ঐখোয় পুন্না থবক তৌমিন্নবা দরকার ওইরি। খ্বাইদগী লায়রবশিং ফিবম ফগৎহনবা অসি অশেংবা শান্তিগী খুদমনি।
ঐগী নুংশিরবা ইরৈচাশিং, অৱাং-নোংপোক অসি মখোয় মশাগী ওইবা অঙকপা মগুন অমা লৈ। অৱাং-নোংপোক্কী মহৌশাগী ফজবা অসি লাম্বা লৈতে অমসুং লমদম অসিগী মীয়াম অসি য়াম্না হৈ-শিংই। হৌজিক ঐখোয়গী অৱাং-নোংপোক অসি অফবা থবকশিংগী মশক খঙলে।অৱাং-নোংপোক অসি ওর্গানিক ফারমিংদা ফজনা খুমাং চাউশীল্লিবা লমদম অমনি।তুংকোইনা চৎনগদবা চানবা চীঞ্জাক পুথোকপদা পুক্নিং থৌগৎপগীদমক নুমিৎ খরনিগী মমাংদা সিক্কিম্না লেমজনিংঙাই ওইরবা পোলিসি গোল্দ এৱার্দ ,২০১৮ ফংলে। মনা অসি য়ু এনগী বোদি ‘ফুদ এন্দ এগ্রিকলচর ওর্গনাইজেসন’-ফাউনা পীবনি। খ্বাইগী ফবা থৌশিল থৌরাংগী মনা অসি হিরম অসিদা ওস্কারগুম্বনি হায়সি খঙবদা নহাক অঙকপা পোক্কনি। মসিগী মথক্তা, ঐখোয়গী সিক্কিমনা মনা অসি ফংনবা লৈবাক ২৫গী নোমিনেসন ৫১ মাইথিবা পীখি।মসিগীদমক ঐনা থম্মোয় শেংনা সিক্কিমগী মীয়াম থাগৎলি।
ঐগী নুংশিরবা ইরৈচাশিং,ওক্তোবর থা লোইশিল্লক্লে। অইং-অশা হোংলকপা হৌরে। নিংথম থা চংলক্লে অমসুং অইং-অশা হোংলকপগা লোয়ননা কুম্মৈশিং-ধন্তেরস, দিপাৱালী, ভাইধুজ, ছৎলেংদুনা লৈরে। নবেম্বর থা অসি কুম্মৈগী থা হায়না কৌনবা য়াই। কুম্মৈশিং অসিগীদমক ঐনা ইরৈচাশিংদা য়াইফ পাউজেল পীজরি।
নশাগী চেকশিন থৌরাং লৌনবা অমসুং অনা-অয়েক য়াউদনবা অমসুং খুন্নাইগী থবকশিংদা চেকশিন্নবা ঐনা হায়জরি। হায়রিবা কুম্মৈশিং অসিদা অনৌবা ৱারেপ কয়া লৌগনি হায়না ঐনা থাজৈ।নহাক্কী চাউখৎপা অসি লৈবাক্কী চাউখৎপনি।নহাক্না হেন্না চাউখৎলবদি লৈবাক অসি হেন্না চাউখৎকনি। নখোয় পুম্নমক্তা ঐগী য়াইফ পাউজেল পীজরি। থাগৎচরি।
This 31st October, Let us 'Run For Unity': PM#MannKiBaat pic.twitter.com/O4vWDInmNP— PMO India (@PMOIndia) October 28, 2018
A @TIME Magazine story from 1947 on Sardar Patel gave us various insights: PM #MannKiBaat pic.twitter.com/AKRyOJBC3w— PMO India (@PMOIndia) October 28, 2018
इस 31 अक्तूबर को सरदार पटेल की जयन्ती तो और भी विशेष होगी - इस दिन सरदार पटेल को सच्ची श्रद्धांजलि देते हुए हम Statue of Unity राष्ट्र को समर्पित करेंगे : PM#MannKiBaat pic.twitter.com/BH25j2LqYn— PMO India (@PMOIndia) October 28, 2018
कल ही हम देशवासियों ने ‘Infantry Day’ मनाया है |— PMO India (@PMOIndia) October 28, 2018
क्या आप जानते हैं कि हम सब हिन्दुस्तान के नागरिक ये ‘Infantry Day’ क्यों मनाते हैं: PM#MannKiBaat pic.twitter.com/gwOV87d6MJ
खेल जगत में spirit, strength, skill, stamina - ये सारी बातें बहुत ही महत्वपूर्ण हैं |— PMO India (@PMOIndia) October 28, 2018
यह किसी खिलाड़ी की सफलता की कसौटी होते हैं और यही चारों गुण किसी राष्ट्र के निर्माण के भी महत्वपूर्ण होते हैं : PM pic.twitter.com/zBotJPF6md
इस वर्ष भारत को भुवनेश्वर में पुरुष हॉकी वर्ल्ड कप 2018 के आयोजन का सौभाग्य मिला है | Hockey World Cup 28 नवम्बर से प्रारंभ हो कर 16 दिसम्बर तक चलेगा |— PMO India (@PMOIndia) October 28, 2018
भारत का हॉकी में एक स्वर्णिम इतिहास रहा है : PM pic.twitter.com/Uaz01HzDqX
पिछले दिनों मैं एक कार्यक्रम में गया था जहाँ एक portal launch किया गया है, जिसका नाम है- ‘Self 4 Society’.— PMO India (@PMOIndia) October 28, 2018
इस कार्य के लिए उनमें जो उत्साह और लगन है उसे देख कर हर भारतीय को गर्व महसूस होगा: PM pic.twitter.com/TwZTIQD3pp
IT to Society,— PMO India (@PMOIndia) October 28, 2018
मैं नहीं हम,
अहम् नहीं वयम्,
स्व से समष्टि की यात्रा की इसमें महक है: PM pic.twitter.com/jPNIuAenec
आज सारा विश्व पर्यावरण संरक्षण की चर्चा कर रहे हैं और संतुलित जीवनशैली के लिए नए रास्ते ढूंढ रहे हैं |— PMO India (@PMOIndia) October 28, 2018
प्रकृति के साथ सामंजस्य बनाकर के रहना हमारे आदिवासी समुदायों की संस्कृति में शामिल रहा है
हमारे आदिवासी भाई-बहन पेड़-पौधों और फूलों की पूजा देवी-देवताओं की तरह करते हैं : PM pic.twitter.com/updxxuAaZc
यह आश्चर्य की बात नहीं है कि हमारे सबसे पहले स्वतंत्र सेनानियों में आदिवासी समुदाय के लोग ही थे |— PMO India (@PMOIndia) October 28, 2018
भगवान बिरसा मुंडा को कौन भूल सकता है: PM pic.twitter.com/URgNsCUfKR
जब कभी भी विश्व शान्ति की बात होती है तो इसको लेकर भारत का नाम और योगदान स्वर्ण अक्षरों में अंकित दिखेगा : PM#MannKiBaat pic.twitter.com/ntPB9yaYXp— PMO India (@PMOIndia) October 28, 2018
हमारे North East की बात ही कुछ और है |— PMO India (@PMOIndia) October 28, 2018
पूर्वोत्तर का प्राकृतिक सौन्दर्य अनुपम है और यहाँ के लोग अत्यंत प्रतिभाशाली है |
हमारा North East अब तमाम best deeds के लिए भी जाना जाता है : PM pic.twitter.com/2bNXEc5Dq6


text:
ডিষ্ট্রিক্ট অসিগী লৈঙাক অসি আই.এ.এস. থাক্তগী লাকপা ডিপুটি কমিশনর (ডী.সী) না লুচিংই। ডী.সীনা ডিষ্ট্রিক্ট অসিগী লৈঙাক্কী মকোকনি অদুগা রেভিনিউ থবকশিংদনা ডী.সীনা কল্লেকটর ওইনা থবক তৌই অদুগা শান্তি রকশা অমদি লৈঙাক চলাইবদনা ডিষ্ট্রিক্ট মজিষ্ট্রেট ওইনা থবক তৌই অমসুং মীখল পাংথোকপদনা ডিস্ট্রিক্ট ইলেকসন ওফিসার অইনা মথৌ পাংথোকই। ডিপুটি কমিশনরবু মখাদা লৈবা ওফিসার কয়ামরুম হায়বদি এডিশনেল ডিপুটি কমিশনর (এ.ডী.সী),সব-ডিভিজনেল ওফিসর (এস.ডী.ও),সব-ডিভিজনেল কলেক্টর (এস.ডী.সি ) অমসুং অতৈ কয়ানা মতেং পাংই। অসুম্না মীয়ামগী চাওখৎ থৌরাংগী থবকশিং অমাদি অতৈ প্রোগ্রাম প্রোজেক্ট নচিংবা কয়াদা ডী.সী না ডিষ্ট্রিক্ট অসিগী লৈঙাক্কী মকোক ওইনা অতৈ চাউখৎ থৌরাংগী মকোকশিংগা অফবা মরীথমদুনা য়াম্না মরু ওইবা থৌদাং লৌই।ডিষ্ট্রিক্ট লৈঙাক অসিগী মরু ওইবা মচাক অমদি শান্তি রকশা থম্বা অমদি পুন্সি তেক কায়হন্দনা লৈতানা লৈহনবা অসিনি। ডিষ্ট্রিক্ট মজিষ্ট্রেট অমা ওইনা ডিষ্ট্রিক্ট সিদা শান্তি রকশাগী থবক চলাইবদা এডিশনেল ডিষ্ট্রিক্ট মজিষ্ট্রেট(এ.ডী.সী), সব-ডিভিজনেল মজিষ্ট্রেটশিং অমদি অতৈ ইগ্জেক্যুটিব মজিষ্ট্রেটশিংনা ডী.সী বু মতেং পাংই। হীরম অসিদা ডিষ্ট্রিক্ট মজিষ্ট্রেটনা সুপেরিনটেন্ডেন্ট ওফ পুলিস (এস.পী) গা য়াম্না নকশিন্নবা মরী থম্মী। পুলিসকী থবক চলাইবদা ডিষ্ট্রিক্ট অমাদা এস.পীনা মকোক ওই।
বিচার চৎথবগী থবক্তা ডিষ্ট্রিক্ট এন্ড সেসন জর্জনা মকোকনি অমদি মহাকপু চিফ য়ুডিসিয়েল মজিষ্ট্রেট অমদি য়ুডিসিয়েল মজিষ্ট্রেট কাঙবু অমনা মতেং পাংই।
মীয়ামগী লৈঙাক অমদি চাওখৎ থৌরাংগী থবক পায়খৎনবগীদমক ডিষ্ট্রিক্ট অসি লিলোং সব-ডিভিজন অমদি থৌবাল সব-ডিভিজনহায়না ডিভিজন আনি থোকনা খায়দোকই।


text:
ইলেক্ত্রোনিক্স অমসুং আই.তি. মন্ত্রালয়
মন্ত্রী-মন্দলনা আই.তি. হার্দৱেয়রগী প্রদক্সন লিঙ্ক ইন্সেন্তিব স্কীম অয়াবা পীখ্রে
Posted On:
24 FEB 2021 3:45PM by PIB Imphal
প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা আই.তি. হার্দৱেয়রগী প্রদক্সন লিঙ্ক ইন্সেন্তিব (পি.এল.আই.) স্কীম অয়াবা পীখ্রে। স্কীম অসিনা আই.তি. হার্দৱেয়রদা দোমেস্তিক মেন্যুফেকচরিং থৌগৎনবা অমসুং মাগী ভেল্যু চেন্দা চাউনা ইনবেস্তমেন্তশিং তৌরক্নবা প্রদক্সন লিঙ্ক ইন্সেন্তিব অসি প্রপোজ তৌখি। প্রপোজ তৌখিবা স্কীম অসিগী মখাদা লৈরিবা তর্গেৎ সেগমেন্তদা লেপ্তোপশিং, তেব্লেৎশিং, ওল-ইন-ৱান পি.সি.শিং অমসুং সর্ভরশিং য়াওরি।
স্কীম অসিনা চহি মরি (৪)গী মতম অমগী ওইনা ইলিজিবল ওইবা কম্পনীশিংদা ভারত্তা শাজবা গুদশিং অমসুং তার্গেৎ সেগমেন্তগী মখাদা কভর তৌরিবশিংগী নেৎ ইনক্রিমেন্তেল সেলশিংদা (বেজ ইয়র মদুদি ২০১৯-২০গী মথক) ৪%দগী ২%/১%গী ইন্সেন্তিবন অমা পীরি।
স্কীম অসিনা লেপ্তোপশিং, তেব্লেৎশিং, ওল-ইন-ৱান পি.সি.শিং অমসুং সর্ভরশিং য়াওনা আই.তি. হার্দৱেয়র মেন্যুফেকচরিংগী লমদা মরু ওইবা গ্লোবেল প্লেয়র ৫দা অমসুং দোমেস্তিক চেম্পিয়ন ১০দা কান্নবা ফংহল্লবা য়াই। মসি আত্মানির্ভর ভারতকী মখাদা মেন্যুফেকচরিং থৌগৎনবা মরু ওইনা সেগমেন্ত অমনি মরমদি হৌজিক আইতেমশিং অসি মপালদগী পুশিল্লকপদা চাউনা মীপাল তাংলি।
শেল-থুমগী ওইবা ৱারেপকী ফলশিং:
প্রপোজ তৌখিবা স্কীম অসিগী অপুনবা শেনফম অসি চহি ৪গী ওইনা চাউরাক্না লুপা করোর ৭,৩৫০নি, মসিদা ইন্সেন্তিব আউৎলে লুপা করোর ৭,৩২৫ অমসুং এদমিনিস্ত্রেতিব চার্জশিংগী লুপা করোর ২৫ য়াওরি।
কান্নবশিং:
স্কীম অসিনা লৈবাক অসিদা ইলেক্ত্রোনিক্স ইকোসিস্তেম চাউখৎহল্লগনি। ভারতপু গ্লোবেল ভেল্যু চেনশিংগা ইন্তিগ্রেৎ তৌবগা লোইননা ইলেক্ত্রোনিক্স ইস্তেম দিজাইন এন্দ মেন্যুফেকচরিং (ই.এস.দি.এম.)গী গ্লোবেল হব অমা ওইনা মফম কনবা ঙমহল্লগনি অসুম্না তৌদুনা আই.তি. হার্দৱেয়রগী এক্সপোর্তরশিংগী লমথুংফম অমা ওইরক্লগনি।
স্কীম অসিনা চহি ৪ অসিদা থবক ১,৮০,০০০ (হকথেংননা অমসুং নাকোইননা) পীবা ঙম্বী মপাঙ্গল লৈ।
স্কীম অসিনা আই.তি. হার্দৱেয়রগী দোমেস্তিক ভেল্যু এদিসন্দা শাফু পীগনি মসি ২০২৫ ফাওবদা ২০% - ২৫%দা হেনখৎলবা য়াই।
হৌরকফম:
২৫.০২.২০১৯দা খঙহনখিবা নেস্নেল পোলিসী ওন ইলেক্ত্রোনিক্সকী বিজন অসি ভারতনা চিপসেৎশিং য়াওনা কোর কম্পোনেন্তশিং দিবেলপ তৌনবা অমসুং মালেমগী লম্বা তৌবা ঙম্নবা এনাইর্নমেন্ত ইন্দস্ত্রীদা লৈহন্নবা লৈবাক অসিনা তৌবা ঙম্বশিং অদু থৌগৎতুনা ইলেক্ত্রোনিক্স ইস্তেম দিজাইন এন্দ মেন্যুফেকচরিং (ই.এস.দি.এম.)গী মালেমগী হব অমা ওইনা মফম কনবনি।
হৌজিক্কী ওইনা ২০১৯-২০দা মথং শিৎনবা য়ু.এস.দি. বিলিয়ন ৪.২১ অমসুং য়ু.এস.দি. বিলিয়ন ০.৪১গী ইম্পোর্ত ভেল্যুগী খুত্থাংদা ভারত্তা লেপ্তোপ অমসুং তেব্লেৎকী দিমান্দ চাউনা থুংহল্লি। আই.তি. হার্দৱেয়রগী কৈথেল অসি মালেমগী ওইনা কম্পনী ৬-৭না পান্দুনা লৈরি মসি মালেমগী মার্কেৎ সিয়রগী ৭০% ওইগনি। কম্পনীশিং অসিনা মালেমগী কৈথেলশিংদা লম্বা তৌনবা অচৌবা ইকনোমীশিং শিজিন্নরি। কম্পনীশিং অসিনা মখোয়গী থবক-থৌরমশিং ভারত্তা য়ৌহল্লকপা অমসুং মসিবু আই.তি. হার্দৱেয়রগী মেন্যুফেকচরিংগী মরু ওইবা লমথুংফম অমা ওইহনবা মরু ওই।
হৌজিক মালেমগী ওইরিবা ফীভম অসি য়েংলগা মেন্যুফেকচরিংগী লম অসিদা অহোংবা অমা লাক্লি। মালেমগী মফম কয়াদা লৈরিবা মেন্যুফেকচরিং কম্পনীশিংনা কৈথেল অমা খক্তগী মখা পোনবগী শিংনবশিং অদু হন্থহন্নবা মখোয়গী মেন্যুফেকচরিংগী মফমশিং চাউথোক্নবা হোৎনরি।
*****
(Release ID: 1700525)
Visitor Counter : 17


text:
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী থোংদা গুজরাতকী হাই কোর্তকী দাইমন্দ জুবিলী পাল্লন তৌবগী থৌরমদা ৱা ঙাংখ্রে। মহাক্না হাই কোর্ত অসি লিংখৎখিবা চহি হুমফু মপুং ফারকপদা কোম্মেমোরেতিব পোস্তেজ স্তাম্প অমসু ফোঙখ্রে। থৌরম অদুদা লো এন্দ জস্তিসকী কেন্দ্রগী মন্ত্রী, গুজরাতকী সুপ্রিম কোর্ত অমসুং হাই কোর্তকী জজশিং অমসুং গুজরাতকী মুখ্য মন্ত্রী অমসুং লো ফ্রাতর্নিতীগী মীহুৎশিং শরুক য়াখ্রে।
থৌরম অদুদা ৱা ঙাংলদুনা প্রধান মন্ত্রীনা হৌখিবা চহি ৬০ অসিদা ভারতকী জুদিসিএল সিস্তেম অমসুং ভারতকী দেমোক্রেসী মপাঙ্গল কনখৎহনবদা মখোয়গী লৌশিংনা মতেং পাংখিবা অদুগীদমক হাই কোর্তকী বেঞ্চ অমসুং বারবু থাগৎখ্রে। প্রধান মন্ত্রীনা হায় জুদিসিএরীনা কন্সতিত্যুসনগী লাইফ ফোর্সকী লৌখিবা থৌদাংশিং অদু থুংহনখি। মতম পুম্বদা জুদিসিএরীনা হৈ-শিংনা অমসুং অফবা মওংদা কন্সতিত্যুসনগী মপাঙ্গল হাপখি। মসিনা প্রজাশিংগী হকশিং অমসুং মনিংতম্বাগী লমশিংদা লৌগদবা থৌদাং অদু থুংহন্দুনা রুল ওফ লো লৈহনখি।
প্রধান মন্ত্রীনা হায় রুল ওফ লো হায়বগী ৱাহন্থোক অসি ঐখোয়গী সিবিলাইজেসন অমসুং সোসিএল ফেব্রিক ওইদুনা লাকখি। মসিনা অফবা লৈঙাক পুরকখি। মসিনা ঐখোয়গী নিংখা তম্বগী ইহৌদা থৌনা লিংজেল হাপখি। ভারতকী কন্সতিত্যুসন শেম্লিবশিংনা মসিবু অথোইবনি হায়না থমখি অমসুং কন্সতিত্যুসনগী প্রিমিএবলনা ৱাশক অসি উৎথোক্লি। জুদিসিএরীনা মসিগী মরু ওইবা প্রিন্সিপল অসিদা থৌনা হাপখি অমসুং মাইকৈ তাকখি। প্রধান মন্ত্রীনা ৱায়েলগী মরু ওইবা পান্দমশিং থুংহন্নবা বারনা লৌখিবা থৌদাং অদুবু থাগৎখ্রে। খুন্নাইগী খ্বাইদগী শোত্থরবা মীওইশিংদা মতম চানা ৱায়েল পীনবা মালেমগী থাক্কী জুদিসিএল সিস্তেম অমা শেমগৎপদা একজিক্যুতিব অমসুং জুদিসিএরীগী থৌদাং অদু মহাক্না থমখি।
প্রধান মন্ত্রীনা জুদিসিএরীনা লাইচৎকী অৱাবা মতমদা হোৎনখিবা অদুবু থাগৎখ্রে। গুজরাত হাই কোর্তনা অঙনবা শরুক্তগী হিয়রিং অসি ভিদিও কনফরেন্স ওইনা তৌবা, এস.এম.এস. কোল-আউৎ, কেসশিং ই-ফাইলিং তৌবা অমসুং ‘ইমেল মাই কেস স্তেতস’ য়াহনদুনা মখোয়না ফীভমগী মতুং ইন্না চান্ননা পাইখৎপা ঙম্মি উৎখ্রে। কোর্তনা মাগী দিসপ্লে বোর্দ য়ুত্যুবতা স্ত্রীমিং তৌবা হৌখি অমসুং মাগী তাখিবা রাইসং অমসুং ওর্দরশিং ৱেবসাইৎতা অপলোদ তোখি। গুজরাত হাই কোর্তনা কোর্ত প্রোসিদিং লাই ওইনা স্ত্রীম তৌবা অহানবা কোর্ত ওইখি। লো মন্ত্রালয়না মাগী ই-কোর্তশিংগী ইন্তিগ্রেতেদ ওইবা মিসন মোদ প্রোজেক্ত কোর্তশিংনা য়াম্না থুনা পাইখৎতুনা দিজিতেল ইনফ্রাস্ত্রকচর লৈহনখিবা অসিদা প্রধান মন্ত্রীনা অপেনবা ফোঙদোকখ্রে। শ্রী মোদীনা হায় ঙসি কোর্ত লিশিং ১৮ হেন্না কম্প্যুতরাইজ তৌখ্রে অমসুং সুপ্রিম কোর্তনা তেলি-কনফরেন্সিং অমসুং ভিদিও কনফরেন্সিংগী আইনগী ওইবা অয়াবা পীখ্রবা মতুংদা কোর্তকী ই-প্রোসীদিংশিং অনৌবা মায়োল অমদা চংশিল্লকখ্রে। “মালেমগী সুপ্রিম কোর্ত পুম্নমক্কী মরক্তা ঐখোয়গী সুপ্রিম কোর্তশিংনা ভিদিও কনফরেন্সিংগী থোংদা কেসকী হিয়রিং মশিং খ্বাইদগী য়াম্না পাঙথোকখিবা অসি ঐখোয়গী চাউথোকচনিংঙাইনি” হায়না প্রধান মন্ত্রীনা ফোঙদোকখ্রে।
কেসশিং ই-ফাইলিং য়াহনবা, কেসশিংগী য়ুনিক আইদেন্তিফিকেসন কোদ অমসুং ক্যু.আর. কোদ পীবা অসিনা ইজ ওফ জস্তিস অনৌবা মায়োলদা পুদুনা নেস্নেল জুদিসিএল দেতা গ্রিদ লিংখৎহনখি। গ্রিদ অসিনা উকিলশিং অমসুং ৱাকৎলক্লিবা মীওইশিংদা মখোয়গী কেসশিংগী মরমদা খঙহনবদা মতেং পাংগনি। মসিগী ইজ ওফ জস্তিস অসিনা ইজ ওফ লিবিং হেনগৎহনবা খক্তা নত্তনা ইজ ওফ দুইং বিজিনেস হেনগৎহনদুনা মপাল লৈবাক্কী ইনবেস্তরশিংনা মখোয়গী জুদিসিএলগী ওইবা হকশিং অদু খুদোংথিনিঙাই ওইদে হায়না হেন্না থাজবা পোকহনখি। ৱর্ল্দ বেঙ্কনসু নেস্নেল জুদিসিএল দেতা গ্রিদ অসি থাগৎলকখ্রে। সুপ্রিম কোর্ত অমসুং এন.আই.সি.গী ই-কম্মিতীসু সেফ ক্লাউদ-বেজ ইনফ্রাস্ত্রকচর শেম্লি। প্রধান মন্ত্রীনা হায় ঐখোয়গী সিস্তেম অসি ফ্যুচর রেদী ওইন্ন্নবা আর্তিফিসিএল ইন্তেলিজেন্স শিজিন্নবগী ওইথোকপশিং অদু থিজিল্লি। মসিনা জুদিসিএরীগী মতিক ময়াই অমসুং খোঙজেল হেনগৎহনবা ঙম্লগনি।
প্রধান মন্ত্রীনা হায় আত্মা নির্ভর অভিয়ান্না জুদিসিএল মোদর্নাইজেসনদা অচৌবা থৌদাং অমা লৌগনি। অভিয়ান অসিগী মখাদা ভারতনা মাশাগী ওইবা ভিদিও কনফরেন্স প্লেৎফোর্ম প্রমোৎ তৌরি। হাই কোর্তশিং অমসুং দিস্ত্রিক্ত কোর্তশিংদা লৈরিবা ই-সেবা কেন্দ্রশিংনা দিজিতেলগী অৱাৎপা লৈরিবা অসি শমজিনবদা মতেং পাংলি।
ই-লোক অদালৎশিংগী মতাংদা ৱা ঙাংবদা প্রধান মন্ত্রীনা চহি ৩০-৪০গী মমাংদা জুনাগরগী অহানবা ই-লোক অদালৎ অদু পনখ্রে। ঙসি রাজ্য ২৪দা ই-লোক অদালৎশিংনা কেস লাখ কয়া মতম চানা অমসুং লায়না ৱায়েল পীনবা পাম্বৈ ওইরি। মসিগী খোঙজেল, থাজবা অমসুং অরায়বা মওং অসি ঙসিগী জুদিসিএল সিস্তেমগী অপাম্বনি হায়না প্রধান মন্ত্রীনা ফোঙদোকখ্রে।


text:
লখিপুর সাবদিবিজনগী মনুং চনবদা লৈবা সাউথ বরাকতা ঙরাং পেত্রোল পাম্প অমা নৌনা হাংদোকখ্রে। সাউথ বরাককী বিন্নাকান্দি ঘাট জিপি অফিসকী মনাকতা অশোক কুমার পান্দেগী মশাগী লমদা শাবা পম্প অসি ঙরাং লখিপুরগী এমএলএ রাজদীপ গোৱালানা হাংদোকপীখি। ফিতা ককতুনা হাংদোকপগী থৌরমদা এমএলএ রাজদীপকা লোয়ননা থবক্তগী পোৎথারবা অজা মকোক দুর্গাকান্ত পান্দে শরুক য়াখি। হৌজিক ওইরিবা কোরোনাগী লায়চৎনা মরম ওইরদুনা শঙ্গাবগী থৌরম অদু পাকচাউনা পাঙথোকখিদে। থৌরমদা জিলা কংগ্রেসকী প্রেসিদেন্ট প্রদীপ কুমার দে, হরেশ্বর ধুবী, ইঙুদম কান্ত সিংহ, বিক্রম গোৱালা, চন্দ্রসেখর কোয়রী, বিন্নাকান্দি ঘাট জিপিগী প্রেসিদেন্ট হেলেনবাবু সিংহ নচিংবা মীওইশিং শরুক য়াখি। ইন্দিয়ান ওৱেল কোর্পোরেসনগী মখাদা প্রভুদয়াল ফুৱেলস্ হায়না মীংথোনবা পেত্রোল পাম্প অসি হাংদোকখিবনা সাউথ বোরাককী গারী মপুশিংদা পেত্রোল দিজেলগী অৱাবা খরদি সোইদনা কোকলগনি হায়না মীয়ামনা ফোঙদোক্নরি। Pao asi YouTube ta yengbiyu
লখিপুর সিনিয়র সিতেজেন্স ফোরামগী মীফম অমা হৌখিবা জুলাইগী তাং ২৮ দা পাঙথোকতুনা লখিপুর সাবদিবিজন অসিবু দিস্ত্রিকতা আপগ্রেদ তৌবিনবা ৱাকৎ ফোঙদোকখ্রে। সোসিয়েল দিস্তেন্সিং ঙাকতুনা পাঙথোকখিবা মীফম অদু লূপকী ভাইস প্রেসিদেন্ত ইঙুদম কান্ত সিংহনা প্রেসাইদ তৌখি। মীফমনা মহকুমাগী মশাগী ওইবা লোয়শঙ শাবা, লখিপুর প্রাইমারী হেল্ঠ সেন্তর অসি ফমুং ২০০ লৈবা সিভিল হোসপিতালদা ওন্থোকপা, লখিপুরগী গাঁও পঞ্চায়েত খুদিংদা হকশেলগী সাবসেন্তর অমমম হাংদোকপা লোয়ননা ব্লোক এরিয়া অমদা পিঐইচই অমমম থম্বীনবসু ৱাকৎ ফোঙদোকখি। মসিগা লোয়ননা শিলঘাট - বাসকান্দি, সিঙ্গেরবন্দ - তোলেনগ্রাম গী বরাক তুরেলগী মথক্তা থোং শাবা, লোয়ননা নিংথেমখুলগী থোং অসি শাবা লোয়শিনবা, সিঙ্গেরবন্দা বরাক তুরেলগী লৈরায় নিংখায়বগী অৱাবা অসি অথুবা মতমদা শেমজিনবা হায়বনচিংবগী দাবী তৌখি। আসাম সরকারগী মাইগৈদগী সিঙ্গেরবন্দ গী লৈরায় নীংখায়বা অসি ঙাক্নবগী দমক লুপা কোতি ৮ লাখ ৩৫ কায়থোক্লে হায়বগী পাউ তাবদা হরাওবা ফোঙদোক্নখি। লাক্লিবা ওক্টোবরগী তাং ১ মালেমগী সিনিয়র সিতিজেন্স নুমিৎ অমসুং ওক্টোবরগী তাং ২ দা গান্ধীজীগী ১৫০ শুবা মপোক কুমওন পাঙথোক্নবা ৱারেপ লৌখি। মীফমদা লেফতেনেন্ত কর্ণেল আরাম্বম গৌরকিশ্বর সিংহ, জি নরহরি শর্মা, এনজি বসন্ত কুমার, কেঐইচ গৌরহরি অমসুং লুপকী জেনরেল সেক্রেতরী ইঙুদম বিনোদ শরুক য়াখি। Pao asi YouTube ta yengbiyu
দি মনিপুরী লিতরেরী ফোরাম আসামগী একজিক্যুতিব কমিতিগী মীফম অমা ঙরাং কোরোইকান্দিদা পাঙথোকখ্রে। মীফমদা আসামদা হৌজিক ওইরিবা মনিপুরী লোনগী ফিভমগী মতাংদা খন্ন-নৈনখ্রে। য়ুম্নাম নদিয়াচাঁন্দ না মীফম মপু ওইদুনা পাঙথোকখিবা একজিক্যুতিবা কমিতিগী মীফমদা মনিপুরী লোনবু আসামগী এসোসিয়েত অফিসিয়েল লেঙ্গুয়েজ ওইহনবগী ঈহৌশিংদা দি মনিপুরী লিতরেরী ফোরাম আসামগী মাইগৈদগী শৌগৎকনি হায়না ফোরামগী জেনরেল সেক্রেটরী হুইরেম বাবাতোনগী চেরোল অমদা হায়রি। Pao asi YouTube ta yengbiyu
দিস্ত্রিককী ওইনা হরিনগরগী মোদেল স্কুলদা হাংদোক্কদৌরিবা কোভিদ কেয়ার সেন্তর আগস্তকী চয়োলদা হাংদোক্লগনি হায়না জিরিবামগী দিসি দব্লিউ মালেমঙানবা চেংলৈ আইএএসনা ফোঙদোকখ্রে। মনিপুর লৈঙাকনা মীয়ামগী দমক জিরিবামদা হাংদোক্নবা হায়দুনা জিরিবাম এদমিনিস্ত্রেসন, জিরি পুলিস, পিদব্লিউদি এমএসপিদিসিএল ফেদ ইঞ্জিনিয়ারিং য়াওরগা কন্না শেম শাদুনা লৈরকখিবা অদু হৌজিক লোয়শিল্লক্লবা মরমনা আগস্টকী অহানবা চয়োল অসিদা কোভিদ কেয়ার সেন্তর অসি মীয়ামদা শিন্নরগনি হায়খি। জিরিবামদা কোভিদ কেয়ার সেন্তর অমা হাংদোকপা অসিনা জিরিবামদগী ইম্ফাল তান্না কোভিদ পেসেন্টশিং পুদুনা চৎপদা খুদোং চাদবা কয়া মায়োক্নরম্বা অদু কোকলগনি। Pao asi YouTube ta yengbiyu
বরাক তম্পাকতা ঙরাং মীওই ১৪৭কী মশাদা কোবিদ ১৯ লায়চৎ অসিনা পোজিতিব ওইখ্রে। কাছার জিলাদা মীওই ৯১, হাইলাকান্দি জিলাদা মীওই ২১ অদুগা করিমগঞ্জ জিলাদা মীওই ৩৫ গী মশাদা পোজিতিব ওইবা থেংনখি। মমিং লৈরবা নেফ্রোলোজিস্ত ডঃ মুনিম রাসুল মজুমদার কোভিদ ১৯ চাংয়েংদা পোজিতিব ওইরে। মহাকপু ঙরাং শিলচর মেদিকেল কোলেজ হোসপিতাল পুখৎতুনা লায়েংখ্রে। Pao asi YouTube ta yengbiyu
মনিপুরগী হকশেল লোয়শঙদগী ঙরাং জুলাই তাং ৩০ নুমিদাংৱাইরম থোকখিবা চেরোল মতুং ইন্না মীওই ৪৭ পোজিতিব ওইবা থেংনখি। মসিগা লোয়ননা মনিপুরগী অপুনবা কোভিদ ১৯ গী কেস ২৫০৫ শুখ্রে। অমরোমদা লায়েংদুনা লৈরম্বা মীওই ১৯ ফদুনা হোসপিতালদগী ময়ুমদা হনখ্রে। ফদুনা য়ুমদা হনখিবা মীগী মশিং পুন্না ১৬৭২ শুরে। অদুগা লাইয়েং চৎথদুনা লৈরিবা একতিব কেসকী মশিংনা ৮২৯ নি। মনিপুরগী ওইনা ঙরাং লায়চৎ অসিদগী ফরকপগী চাং চাদা ৬৬.৯০ ওইখি। মনিপুরগী ওইনা নহান কোভিদ পোজিতিব ওইবা মীওই অমা লৈখিদ্রবা মতুংদা ঙরাং অমুক নৌনা মীওই ৩ লৈখিদবগা লোয়ননা রাজ্য অসিদা লায়চৎ অসিনা শিবা মীগী মশিং ৪ শুখ্রে। Pao asi YouTube ta yengbiyu
ভারতকী হকশেল অমসুং য়াইফ-য়ুম্বাল লোয়শঙগী পাউ মতুং ইন্না ঙরাং ফাওবদা ভারতনা লায়চৎ অসিদগী ফরকপগী চাং চাদা ৬৪.৪৪ ওইখ্রে। লায়চৎ অসিনা লায়কন্নরম্বদগী ফরকতুনা ময়ুমদা হনখিবা মীগী মশিং লাখ ১০ হেনখ্রে। হৌখিবা পুং ২৪ অসিদা লায়চৎ অসিনা লৈবাক অসিদা শিখিবা মীগী মশিং ৭৭৫ ওইখি। মসিগা লোয়ননা লৈবাক অসিদা ঙরাং ফাওবদা লায়চৎ অসিনা লৈখিদবা মীগী মশিং ৩৪,৯৬৮ নি। অদুগা লৈবাক অসিগী তোঙান তোঙানবা লায়েংশঙশিংদা লায়েংদুনা লৈরিবা এক্তিব কেসকী মশিংনা ৫,২৮,২৪২ নি। Pao asi YouTube ta yengbiyu


text:
বরাক তম্পাক্কী মরুওইবা পাউ খরা- - ১৫/০৬/২০১৮
### বরাক তম্পাক্কী জিলা অহুম কাছার, হাইলাকান্দি অমসুং করিমগঞ্জকা লোয়ননা রাজ্য অসিগী হোজাই গোলাঘাট কার্বি আংলোং জিলাগী খুঙ্গং ৩৭০ রোম ঈচাউ মায়োক্নরে। আসামদা ঈচাউনা মরম ওইরগা শিবা মীগী মশিং অহুম শুরে। হৌখিবা নিংথৌকাবা নুমিৎকী নুমিদাংদগী চুবা হৌরকখিবা নোংনা মরম ওইরদুনা কাছার জিলাগী মফম অয়াম্বা ঈশিংনা থুমজিনখ্রে। শিলচর শহরগী অম্বিকাপট্টি, শিলংপট্টি, সোনাই রোদ, হাইলাকান্দি রোদ নচিংবগী মফমশিং ঈশিং থুমজিল্লকখ্রে।
### উধারবন্দ, কাটিগোরা অমসুং লক্ষীপুরগী অপুনবা খুঙ্গং ৫৬ রোম ঈচাউ মায়োক্নরে। অসোমদা নুংফৌ (চিরি) তুরেলগী ঈমায় পাথোরকতুনা লক্ষীপুর সাবদিবিজনগী মনুং চনবদা লৈরিবা কোঞ্জেংলৈকায়গী মফম অয়াম্বা ঈশিংনা থুমজিনখ্রে। শিলচর লক্ষীপুর লম্বী নেসনেল হাইৱে নম্বর ৩৭ কী ফুলেরতল অমসুং পোইলাপুলগী মরক্তা ঘন্টাগ্রামদা নুংফৌ (চিরি) তুরেলগী ঈমাই পাথোরকতুনা লম্বী মথক্তা ঈশিং চেল্লে। গারী চৎথোক চৎশিন্দা থোইদোক্না অৱাবা মায়োক্নরে। ফুরেলতল স্বামী বিবেকানন্দ মুর্তীগী থংনবা শিলচর লম্বীগী শরুক খরসু ঈশিংগী মখাদা লৈখ্রে। শিলচর হাফলোং অমসুং শিলচর ইম্ফালগী লম্বীদা চীং কীন্থবা অমসুং লম্বী নমথবনা মরম ওইরদুনা চৎথোক চৎশিন য়াদ্রে।
### সেন্ট্রেল ৱাটর কমিসনগী পাউ মতুং ইন্না ঙরাং সন্ধ্যা পুং ৬ তা শিলচর অন্নপুর্না ঘাটতা বরাক তুরেলগী ঈশিং ঈমায়গী চাং মিটর ২০.৮৭ ওইখি। মফম অসিদা খুদোং থিবা লৈবা লৈইগী চাং মিটর ১৯.৮৩ নি। ঈশিং লেপ্তনা হেনগৎলকলি।
### হাইলাকান্দি জিলাদা ঈচাউনা খুঙ্গং ১০২ রোম ঈচাও মায়োক্নরে। অসোমদা জাতিঙ্গা তুরেল পাথোরকতুনা বরখোলাগী মফম অয়াম্বা ঈচাউ মায়োক্নরে। উধারবন্দা মধুরা তুরেলগী ঈশিং পাথোরকতুনা ভিআইপি লম্বীগী মথক্তা ঈশিং ঈচেল য়াম্না কন্না চেল্লে।
### ফুলেরতলগী বুংগাই কামাই লম্বীগী খুদোংথীবা থৌদোক অমদা লৈখিদ্রে। থৌদোক অদু হৌখিবা য়ুমশাকৈসাগী নুমিদাং পুং ৮রোম তাবদা ফুলেরতল বাইপাসতা থোকখিবনি। বুংগাইনা মহাক্কী মোতোরসাইকল লম্বীদা খামলগা মোবাইলদা ৱারী শান্নরিঙৈদা য়াম্না য়াংনা লাকখিবা অতোপ্পা মোটরসাইকল অমনা থোমগাইরম্বদগী মহাক অরুবা ফিভমদা শিলচর মেদিকেল কোলেজতা পুবগী লম্বীদা লৈখিদবনি হায়রি।
### শান্নবগী পাউ- রাসিয়াদা পাঙথোকলিবা ফিফা ৱার্ল্দ কাপ ২০১৮ ঙরাং শগোলশেন অহৌবা নুমিত্তা মোস্কোদা শান্নখিবা মেচ অমদা য়ুম্বু রাসিয়ানা সাউদি আরবিয়াবু পাঞ্জল ৫ – ০ দা থোইখ্রে। ঙসি গ্রুপ এ গী মেচতা ইজিপ্ত অমসুং উরুগুৱে নুমিদাং পুং ৫.৩০ দা, গ্রুপ বি গী মেচতা মোরোক্কো অমসুং ইরান নুমিদাং পুং ৮.৩০ অদুগা পুর্তুগাল অমসুং স্পেইন নুমিদাং পুং ১১.৩০ দা শান্নগনি।
mathakki pao sing asiga mari leinaba newspaper sing pdf ta panabagi damak Lakhipuronline android app install toubiyu CLICK HERE


text:
থবক শুবা, মীয়ামগী ৱাকৎ অমসুং পেন্সন মন্ত্রালয়
কেন্দ্র সরকারগী সিবিল পেন্সনরশিংনা দিজি-লোক্করদা ইলেক্ত্রোনিক পি.পি.ও. হাপ্পা য়রগনি
দিজি লোক্করনা সিবিল পেন্সনরশিংগী পুন্সি হিংবদা নুংঙাইহল্লগনি
Posted On:
26 AUG 2020 3:38PM by PIB Imphal
পেন্সনরশিংনা মতম কয়াদগী হৌনা য়াম্না মরু ওইবা চে ওইরিবা পেন্সন পেমেন্ত ওর্দরগী অশেংবা চে অদু মাংখিবগী ৱাকৎ কয়া পেন্সন অমসুং পেন্সনরশিনগী য়াইফ য়ুম্বালগী বিভাগনা তাবা ফংলে। পি.পি.ও. য়াওদবা মতমদা পেন্সনরশিংনা মখল কয়াগী খুদোংচাদবা থেংনরি। নৌনা থবক্তগী পোত্থারবা শিংগী ওইনসু হৌজিক ওইরিবা কোবিদ-১৯গী লায়চৎ অসিনা মরম ওইদুনা পি.পি.ও.গী হার্দ কোপী ফংবদা অরুবা থৌওং অমা ওইরি।
হীরমশিং অসিগী মতুং ইন্না পেন্সন অমসুং পেন্সনরশিংগী য়াইফ য়ুম্বাল বিভাগ (দি.ও.পি.পি.দবল্যু.)না কেন্দ্র সরকারগী পেন্সন ফংলবা থৌমীশিংগী পুন্সি মহিংদা নুংঙাইহন্নবা হায়দুনা সি.জি.এ. (কন্ত্রোল্লর জেনেরেল ওফ একাউন্তস)গী পি.এফ.এম.এস. এপ্লিকেসনগী খুত্থাংদা পুথোকপা ইলেক্ত্রোনিক পেন্সন পেমেন্ত ওর্দর (ই.-পি.পি.ও.)গা দিজি লোক্করগা পুন্সিনবগী ৱারেপ লৌখ্রে। মসিগী পথাপ অসিনা পেন্সনর অমনা মতম অমা হেক্তদা মখোয়গী দিজি লোক্কর একাউন্ততগী মখোয়গী খ্বাইদগী অনৌবা পি.পি.ও.গী প্রিন্ত-আউৎ লৌবা য়াহনগনি। মসিগী থৌওং অসিনা দিজি লোক্করদা লৈরিবা মখোয়গী মরী লৈনবা পি.পি.ও.শিংগী পেমেন্ত রেকোর্দ অমা শেমগনি অমসুং নৌনা পেন্সন ফংলবা মীওইশিংদা পি.পি.ও. য়ৌহনবদা থেংথবা লৈররোই অমসুং চে ওইনা হকথেংননা পীনদ্রবসু য়ারগনি। হায়রিবা থৌওং অসি সিবিল মন্ত্রালয়না ইং ২০২১-২২ ফাওবগী মনুংদা লোইশিন্নবা পান্দম থমখিবনি অমসুং বিভাগ অসিনা কোবিদ-১৯গী লায়চৎ অসি য়েংলদুনা মাংজৌননা লোইশিনখিবনি।
মসিগী ফেসিলিতী অসি পেন্সনরশিংগী পেন্সনগী প্রোসেসিং তৌবা হৌবদগীনা থৌওঙ্গ লোইশিনবা ফাওবগী সিঙ্গল ৱিন্দো সীস্তেম ওইরিবা ‘ভবিস্যা’ সোফৎৱেয়র শিজিন্নদুনা শাখিবনি। ‘ভবিশ্যা’না হৌজিক থবক্তগী পোত্থারগদবা মীওইশিংদা মখোয়গী ‘ভবিস্যা’ একাউন্তকা দিজি লোক্করগা মরী লৈনহনবগী অমসুং পরিং নাইবা মওংদা ই.-পি.পি.ও. লৌবগী অপাম্বা খনবা য়ারগনি।
পেন্সনরশিংগী দিজি লোক্করদা ই.-পি.পি.ও. থম্বদা চত্থগদবা খোঙ্কাপ খরাঃ
- ‘ভবিস্যা’না থবক্তগী পোথারবা মীওইশিংদা মখোয়গী ‘ভবিস্যা’ একাউন্তকা দিজি লোক্করগা মরী লৈনহনবগী অমসুং ই.-পি.পি.ও. লৌবগী অপাম্বা পীরি
- মথক্তা পীরবা অপাম্বা অসি মীওইশিং অসুনা থবক্তগী পোত্থাবগী ফোর্ম মেনবা মতম অমসুং ফোর্ম থাজিল্লবা তুংদা খনবা য়াগনি
- থবক্তগী পোত্থারবা মীওইশিংনা মখোয়গী ‘ভবিস্যা’ একাউন্ততগী দিজি লোক্কর একাউন্ততা সাইন-ইন তৌবা য়াগনি অমসুং ‘ভবিস্যা’দা ই.-পি.পি.ও. অদু দিজি লোক্করদা ইনশিনবগী অয়াবা পীবা য়াগনি
- ই.-পি.পি.ও. হেক ফংবগা মসি মশা মথন্নতনা মরী লৈনবা দিজি লোক্কর একাউন্ততা চংখিগনি অমসুং থৌওঙ্গ অসিগী মতাংদা ‘ভবিস্যা’না মীওই অদুদা এস.এম.এস. নত্ত্রগা ইমেলগী খুত্থাংদা পাউ পীগনি
- ই.-পি.পি.ও. য়েংনবা নত্ত্রগা দাউনলোদ তৌনবগীদমক্তা মীওই অদুনা মহাক্কী দিজি লোক্কর একাউন্ততা চংগনি অমসিং পীরিবা লিঙ্ক অদুদা ক্লিক তৌগনি
মন্ত্রালয়/বিভাগ খুদিং অমসুং মরী লৈনবা ওফিসশিংগী এদমিনিস্ত্রেতিব দিবিজনশিংদা মসিগী ৱারোলশিং অসি মরী লৈনবা মীওইশিংদা ভাব তাহন্নবা পাউ ফাওনবা খঙহনখ্রে।
*****
(Release ID: 1648752)
Visitor Counter : 21